4.  การประกอบธุรกิจแต่ละสายผลิตภัณฑ์

    1.  ลักษณะของผลิตภัณฑ์และบริการ

        1.  ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์
            ภายใต้เครื่องหมายการค้า “FORTH”

ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
FORTH มีการผลิตและจำหน่ายโดย บริษัท ฟอร์ท คอร์ปอเรชั่น จำกัด (มหาชน) (“บริษัท”)
โดยที่สายธุรกิจนี้มีผลิตภัณฑ์ที่เกี่ยวข้องกับอุปกรณ์โทรคมนาคม และอุปกรณ์อิเล็กทรอนิกส์ เช่น

1)  ตู้สาขาโทรศัพท์ (Private Automatic Branch Exchange: PABX) คือ
    เครื่องควบคุมระบบการทำงานในการใช้โทรศัพท์ทั้งสายภายในและสายภายนอก
    ทำหน้าที่ควบคุมปริมาณเบอร์โทรศัพท์ของสายภายนอกซึ่งอาจมีเพียงหนึ่งเบอร์หรือมากกว่าแต่สามารถเชื่อมต่อกับสายภายในได้ในปริมาณมากและสามารถใช้ติดต่อกันภายในองค์กรโดยไม่เสียค่าใช้จ่าย[]

2)  SMART IP PHONE เป็นโทรศัพท์ระบบ IP ที่สามารถใช้งานร่วมกับตู้สาขาโทรศัพท์รุ่น IPX
    หรือสามารถใช้งานกับอุปกรณ์ IP-PBX ทั่วไปได้โดยใช้ระบบ SIP Protocol เป็นมาตรฐาน
    สามารถแสดงผลหน้าจอเป็นภาษาไทยได้ และรองรับการใช้งานแบบ Touch Screen
    สามารถปรับแต่งการฟังก์ชั่นการใช้งานได้หลากหลายตามความต้องการ มีคุณสมบัติที่โดดเด่น
    เช่น หน้าจอ Color TFT LCD ขนาด 4.3” ความละเอียดสูง 480x272 pixel รองรับกับ
    Application ใหม่ๆ อีกมากมาย เป็นต้น []

3)  FORTH IPX อุปกรณ์ตู้สาขาโทรศัพท์อัตโนมัติที่ใช้งานร่วมกับระบบ IP
    เดิมโดยเพิ่มเทคโนโลยีสื่อสารบนโครงข่าย IP หรือระบบ Internet ได้ที่รู้จักกันในนาม
    VoIP
    ซึ่งช่วยลดค่าใช้จ่ายโทรศัพท์ทั้งทางไกลในประเทศและต่างประเทศรวมถึงมือถือต่างๆได้สูง
    เหมาะกับการใช้งานของธุรกิจขนาดกลาง และขนาดเล็ก (SMEs)
    ตลอดจนเหมาะกับหน่วยงานหรือองค์กรที่มีสาขาย่อยกระจายอยู่หลายจุดทั้งในประเทศเดียวกันหรือหลายประเทศ
    ให้การใช้งานที่หลากหลายรองรับทั้งระบบเก่าและระบบใหม่ บำรุงดูแลรักษาง่าย
    สามารถใช้งานร่วมกับระบบ WiFi เสมือนว่าผู้ใช้งานพกพาเครื่องโทรศัพท์ภายในไว้กับตัว
    จึงไม่พลาดการติดต่อเมื่ออยู่ในสำนักงาน[]

4)  []FORTH IP-3000
    เป็นตู้สาขาโทรศัพท์อัตโนมัติรุ่นใหม่ล่าสุดที่เหมาะสำหรับธุรกิจขนาดกลางและใหญ่เช่น โรงแรม
    / องค์กร / วิทยาลัย /
    อพาร์ทเม้นท์และคอนโดมิเนียมขนาดใหญ่ที่ให้มาตรฐานเทียบเท่ากับระบบชุมสายโทรศัพท์ของผู้ให้บริการโทรศัพท์ขนาดใหญ่พร้อมด้วยคุณลักษณะ
    เช่น รองรับการสื่อสารบนโครงข่าย IP (VoIP)
    มีระบบการทำงานทดแทนกันทันทีกรณีแผงวงจรหลักชำรุดเสียหาย (Redundant)
    การติดตั้งหรือถอดเปลี่ยนการ์ดสามารถทำได้โดยไม่ต้องปิดการทำงานของระบบ (Hot Swap)
    เพื่อไม่ให้การทำงานหยุดชะงัก และยังมีระบบ Broadband ADSL Card
    สำหรับให้บริการอินเตอร์เน็ตและโทรศัพท์ได้พร้อมกันเป็นรายแรกของประเทศไทย

5)  ตู้ชุมสายโทรศัพท์ DLC (Digital Loop Carrier) เป็นตู้ชุมสายโทรศัพท์ขนาดกลาง
    ที่บริษัทพัฒนาและผลิตขึ้นเป็นรายแรกของประเทศไทย
    ซึ่งจะใช้ในการติดตั้งทดแทนตู้ชุมสายโทรศัพท์ชนิดเดิม (Analog Loop Carrier: ALC)
    ของ บมจ.ทีโอที (“ทีโอที”) ที่กำลังจะหมดอายุการใช้งาน
    หรือติดตั้งใหม่เพื่อเพิ่มหมายเลขให้กับผู้ที่ประสงค์จะติดตั้ง โดยตู้ชุมสายโทรศัพท์ DLC
    หนึ่งเครื่องสามารถรองรับได้ไม่น้อยกว่า 200 เลขหมาย[]

6)  MSAN และ Mini MSAN อุปกรณ์ชุมสาย MSAN (Multi Service Access Node)
    เป็นอุปกรณ์ชุมสายที่ออกแบบมาเพื่อให้บริการเลขหมายโทรศัพท์พื้นฐาน, โทรศัพท์สาธารณะ,
    อินเตอร์เน็ตความเร็วสูงด้วย ADSL, วงจรสื่อสารความเร็วสูงผ่านสาย Optical Fiber
    (PON)
    สืบเนื่องจากการขยายตัวของผู้ใช้บริการอินเตอร์เน็ตมีแนวโน้มสูงขึ้นทุกปีจึงทำให้ผู้ให้บริการเกิดการลงทุนอุปกรณ์ชุมสายเพื่อแข่งขันกันขยายการให้บริการเป็นจำนวนมาก
    ชุมสาย MSAN เป็นอุปกรณ์ที่สามารถตอบสนองได้อย่างลงตัว
    เพื่อเพิ่มศักยภาพการให้บริการในกลุ่มเป้าหมายเล็ก เช่น ชุมชนขนาดย่อม
    บริษัทจึงได้ทำการวิจัยและพัฒนาอุปกรณ์ชุมสาย MSAN ขนาดเล็กที่สามารถติดตั้งบนเสาไฟฟ้าได้
    คือ Mini MSAN
    เพื่อการให้บริการอินเตอร์เน็ตความเร็วสูงหรือระบบโทรศัพท์ในบริเวณที่มีผู้ใช้จำนวนไม่มากนัก
    หรือมีการติดตั้งแบบกระจายตัว ซึ่งถ้าเป็นการลงทุนติดตั้ง MSAN ที่มีจำนวน ports น้อย
    อาจทำให้เกิดค่าใช้จ่ายต้นทุน[]ที่สูงไม่คุ้มค่าการลงทุน
    ด้วยเหตุผลดังกล่าวจึงสอดคล้องกับนโยบายการลงทุนของผู้ให้บริการอย่างยิ่ง[][]

7)  FORTH X- TRANS WDM Access Switch ซึ่งเป็นผลิตภัณฑ์ Access Switch
    สำหรับผู้ให้บริการเครือข่ายบรอดแบรนด์ เพื่อเชื่อมต่อจากตู้ชุมสายอินเตอร์เน็ตความเร็วสูง
    (MSAN) เข้าสู่ Core Network ที่มี Bandwidth สูง
    โดยยังสามารถรวมสัญญานข้อมูลจำนวนมาก ผ่านระบบ WDM เพื่อการส่งถ่ายข้อมูลสูงถึง 400
    Gbps ในสายไฟเบอร์ออฟติกเพียงเส้นเดียว
    ซึ่งทำให้สามารถลดค่าใช้จ่ายได้เป็นจำนวนมากจากการพึ่งพาระบบจากต่างประเทศที่มีราคาสูงมาก
    และบริษัทได้รับรางวัลดีเด่นจากการประกวดสุดยอดนวัตกรรมโทรคมนาคมไทยประจำปี 2553
    ภายใต้ผลงานประเภทผลิตภัณฑ์โทรคมนาคม

8)  ระบบศูนย์ให้บริการข้อมูลทางโทรศัพท์ (Call Center) เป็นอุปกรณ์และระบบซอฟท์แวร์
    ที่บริษัทพัฒนาขึ้นเพื่อใช้ร่วมกับระบบตู้สาขาโทรศัพท์
    ทำหน้าที่เป็นศูนย์ข้อมูลสำหรับงานบริการลูกค้าของบริษัทที่ติดตั้งระบบ Call Center[][]

[]

9)  ระบบเรียกพยาบาลสำหรับใช้ในโรงพยาบาล (Nurse Call)
    เป็นอุปกรณ์และระบบเรียกพยาบาล ที่บริษัทพัฒนาและผลิตขึ้นเป็นรายแรกของประเทศไทย
    ทำหน้าที่ส่งสัญญาณเรียกซึ่งแสดงหมายเลขห้องพักของผู้ป่วยที่ติดต่อ
    แสดงสัญญาณไฟที่หน้าห้องผู้ป่วย และเจ้าหน้าที่พยาบาลสามารถสนทนากับผู้ป่วยผ่านอุปกรณ์ได้
    โดยในการเรียกแต่ละครั้งระบบจะบันทึกข้อมูลไว้ในหน่วยความจำซึ่งสามารถสั่งพิมพ์ออกมาตรวจสอบได้
    นอกจากนี้ ผู้ใช้ยังสามารถบริหารลำดับการเรียกตามลำดับของความเร่งด่วนของเหตุฉุกเฉิน[]

10) ตู้เติมเงินมือถือระบบอัตโนมัติ Mobile TOP-UP
    สามารถรับเงินสดได้ทั้งธนบัตรและเหรียญกับระบบมือถือทุกเครือข่าย
    รวมทั้งสามารถรับชำระค่าบริการต่างๆ ทั้งค่าน้ำ ค่าไฟฟ้า ค่าโทรศัพท์ ค่าบริการเกมออนไลน์
    เป็นต้น
    เป็นผลงานการค้นคว้าและวิจัยนวัตกรรมใหม่สำหรับธุรกิจตู้เติมเงินออนไลน์ผ่านการให้บริการภายใต้ระบบ
    Kiosk เพื่อรับคำสั่งจากลูกค้าแล้วประมวลผลและส่งข้อมูลกลับมาที่ Server
    ของบริษัทที่เชื่อมต่อกับ Server ของผู้ให้บริการต่างๆ เครือข่ายมือถือโดยตรง เช่น AIS,
    DTAC, TRUE, 1-2 Call, CAT CDMA และ Hutch[]

    1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
        ภายใต้ตราสินค้าของลูกค้า

ธุรกิจผลิตและประกอบแผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ซึ่งถือเป็นอุตสาหกรรมขั้นปลาย (Down
Stream) ในอุตสาหกรรมอิเล็กทรอนิกส์ ดำเนินธุรกิจโดย บริษัท ฟอร์ท คอร์ปอเรชั่น จำกัด
(มหาชน) (บริษัท) โดยสายธุรกิจนี้แบ่งการผลิตได้เป็น 2 ประเภท คือ

1) การประกอบ (Consign Parts) คือ การผลิตแผงวงจรอิเล็กทรอนิกส์ให้กับลูกค้า
โดยทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งแผงวงจรที่บริษัทประกอบ ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม และแผงวงจรอิเล็กทรอนิกส์ อื่นๆ
เป็นต้น ทั้งนี้ บริษัทใช้วัตถุดิบที่ลูกค้าเป็นผู้จัดหาให้
โดยลูกค้าจะเป็นผู้ติดต่อกับผู้ผลิตหรือผู้จำหน่ายวัตถุดิบให้จัดส่งวัตถุดิบแก่บริษัท
และลูกค้าเป็นผู้รับผิดชอบในค่าวัตถุดิบเอง
ดังนั้นบริษัทจึงไม่มีความเสี่ยงในเรื่องการบริหารต้นทุนวัตถุดิบในสายการประกอบนี้

2) การเหมาผลิต (Turnkey) คือ การผลิตแผงวงจรอิเล็กทรอนิกส์
หรืออุปกรณ์อิเล็กทรอนิกส์ในลักษณะเหมา
ซึ่งทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งผลิตภัณฑ์ที่บริษัทเหมาผลิต ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม แผงวงจรอิเล็กทรอนิกส์
แผงวงจรมิเตอร์วัดไฟฟ้า และอุปกรณ์รับส่งข้อมูลผ่านดาวเทียมติดยานพาหนะ เป็นต้น ทั้งนี้
บริษัทสามารถจัดหาวัตถุดิบได้เอง โดยคัดเลือกวัตถุดิบที่มีคุณภาพตามที่ลูกค้าต้องการ
ดำเนินการติดต่อสั่งซื้อวัตถุดิบ
ตลอดจนการที่บริษัทเป็นผู้รับผิดชอบในเรื่องการบริหารต้นทุนวัตถุดิบเอง

ทั้งนี้ แผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ที่บริษัทผลิตตามคำสั่งทั้งหมด ประกอบด้วย

[]

  1) แผงวงจรสำหรับเครื่องใช้ไฟฟ้า ได้แก่ แผงวงจรควบคุมอุณหภูมิในเครื่องปรับอากาศ (Air
  Controller) แผงวงจรวิทยุติดรถยนต์ และแผงวงจรเครื่องเล่น ดีวีดี
  แผงวงจรบัลลาดอิเล็กทรอนิกส์ และแผงวงจรควบคุมอุณหภูมิในตู้เย็น เป็นต้น

  []

  []2) แผงวงจรและอุปกรณ์คอมพิวเตอร์ ได้แก่ แผงวงจรคีย์บอร์ดคอมพิวเตอร์ชนิดธรรมดา
  และชนิดไร้สาย (Wireless Keyboard)
  รวมถึงการรับผลิตแผงวงจรชุดคีย์บอร์ดสำหรับคอมพิวเตอร์โน๊ตบุ๊ค เป็นต้น

  3) แผงวงจรสำหรับอุปกรณ์โทรคมนาคม ได้แก่ แผงวงจรอิเล็กทรอนิกส์ในโทรศัพท์เคลื่อนที่
  เป็นต้น

  4) [][]มิเตอร์ไฟฟ้าระบบอิเล็กทรอนิกส์ (Electronic Watt-Hour Meter) ของบริษัท
  จีเนียส อิเลคทรอนิค มิเตอร์ จำกัด เป็นอุปกรณ์วัดค่ากระแสไฟฟ้าด้วยระบบอิเล็กทรอนิกส์
  สามารถวัดค่ากระแสไฟฟ้าได้อย่างเที่ยงตรง และป้องกันการลักลอบใช้ไฟฟ้าได้อย่างสมบูรณ์
  โดยผู้ใช้สามารถเลือกใช้งานได้ทั้งระบบเชื่อมสาย (Online) หรือ ระบบอ่านตัวเลข
  ซึ่งในอนาคตจะเป็นอุปกรณ์ที่ใช้ทดแทนมิเตอร์วัดไฟฟ้าระบบจานหมุนทั้งหมดที่ใช้อยู่ในปัจจุบัน

5)  []อุปกรณ์รับส่งข้อมูลผ่านดาวเทียมติดยานพาหนะ (Vehicle Tracking) ของบริษัท ฟอร์ท
    แทร็คกิ้ง ซีสเต็ม จำกัด
    เป็นอุปกรณ์อิเล็กทรอนิกส์สำหรับบันทึกการใช้งานยานพาหนะผ่านดาวเทียมด้วยระบบ GPS
    (Global Positioning System) ทำหน้าที่รายงานข้อมูลการใช้ยานพาหนะ เช่น
    พิกัดของยานพาหนะในเวลาต่างๆ หรือความเร็วในการใช้ยานพาหนะ เป็นต้น โดยผู้ใช้งาน
    สามารถตรวจสอบพฤติกรรมการใช้ยานพาหนะ
    เพื่อควบคุมและปรับปรุงประสิทธิภาพการใช้ยานพาหนะ

    1.  ธุรกิจพัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) ธุรกิจดังกล่าวมีลักษณะการดำเนินการเป็นโครงการตามสัญญาจ้างของลูกค้า
ทั้งนี้กิจการค้าร่วม FORTH CONSORTIUM ซึ่งประกอบด้วยบริษัท ฟอร์ท คอร์ปอเรชั่น จำกัด
(มหาชน) บริษัท ที ไอ เอส คอนซัลแตนส์ จำกัด และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.81
ล้านบาท คิดเป็นร้อยละ 69 ของมูลค่าโครงการ

2.  ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร

ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
โดย GTS เป็นผู้ผลิตอุปกรณ์และระบบสัญญาณไฟจราจรรายใหญ่ของประเทศไทย ซึ่งผลิตภัณฑ์ของ
GTS เป็นที่ยอมรับด้านคุณภาพจากหน่วยงานราชการต่างๆ โดยสายธุรกิจนี้มีผลิตภัณฑ์ที่เกี่ยวข้อง
ได้แก่

1)  โคมสัญญาณไฟจราจรชนิด LED (LED Traffic Light)
    เป็นโคมสัญญาณไฟจราจรที่ใช้หลอดไฟชนิด Light Emitting Diode: LED
    เป็นตัวกำเนิดแสงที่ให้แสงสว่าง มีความเข้มของแสงได้มาตรฐาน มีความคมชัดของสี
    ประหยัดพลังงาน และมีอายุการใช้งานได้นานกว่า แบบ Halogen (แบบเดิม) ประมาณ 5
    ปี[][]

2)  เครื่องนับเวลาถอยหลังสัญญาณไฟจราจร (Traffic Countdown Display)
    เป็นเครื่องแสดงเวลานับถอยหลังสัญญาณไฟจราจรเพื่อทำให้ผู้ขับขี่ยานพาหนะทราบเวลาก่อนที่จะเปลี่ยนสัญญาณไฟ

3)  ตู้ควบคุมสัญญาณไฟจราจร (Traffic Signal Controller)
    เป็นเครื่องควบคุมสัญญาณไฟจราจรซึ่งมีหน้าที่ในการควบคุมการเปลี่ยนสัญญาณไฟจราจรตามท้องถนนและตามแยกต่างๆ
    ที่มีความทันสมัย ความทนทานและมีคุณภาพสูง
    พร้อมด้วยระบบป้องกันการผลิดพลาดอย่างครบครัน โดยเน้นที่การติดตั้งและใช้งานง่าย
    เป็นหลัก []

4)  []สัญญาณไฟคนเดินข้ามอัจฉริยะ เป็นเครื่องแสดงสัญญาณไฟเพื่ออำนวยความสะดวกแก่ผู้สัญจร
    ซึ่งเป็นสัญญาณไฟจราจรทางข้ามชนิดกดปุ่ม ประกอบด้วยโคมสัญญาณไฟจราจรชนิด LED
    สำหรับคนข้ามถนน อุปกรณ์นับเวลาคนข้าม และกล่องไฟรูปคนข้ามชนิด LED เป็นต้น

5)  []สัญญาณไฟสลับช่องทางจราจร
    เป็นเครื่องแสดงสัญญาณไฟให้ผู้ใช้รถใช้ถนนทราบถึงสถานะของช่องทางเดินรถในขณะนั้น
    ว่ายังสามารถใช้ช่องทางนั้นได้หรือไม่ โดยส่วนใหญ่จะติดตั้งบนสะพาน
    และบริเวณทางเข้าอุโมงค์ลอดทางแยกต่าง ๆ

6)  []ระบบอุปกรณ์โครงข่ายควบคุมสัญญาณไฟจราจร (Automatic Traffic Control: ATC)
    เป็นโครงการที่ใช้ระบบคอมพิวเตอร์ควบคุมไฟจราจรได้ทั้งระบบ
    สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
    โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
    เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย

7)  โคมสัญญาณไฟกระพริบพลังงานแสงอาทิตย์ ออกแบบมาเพื่อใช้งานในจุดที่ไฟฟ้ายังเข้าไม่ถึง
    หรือจุดที่ต้องการประหยัดพลังงาน โดยแผงโซล่าเซลล์ด้านบนจะทำหน้าที่รับพลังงานแสงอาทิตย์
    ในช่วงเวลากลางวันแล้วเปลี่ยนเป็นพลังงานไฟฟ้าเก็บไว้ในรูปแบบของแบตเตอรรี่
    ซึ่งจะเป็นแหล่งพลังงานสำหรับหลอดไฟในเวลากลางคืน
    สามารถนำมาใช้เป็นไฟให้ความสว่างเพื่อแบ่งช่องการจราจรสำหรับช่องจราจรปกติกับช่องจราจรพิเศษ
    นอกจากนี้ยังสามารถใช้ในการบอกเขตของไหล่ทาง ซึ่งแสงไฟกระพริบในเวลากลางคืน
    จะช่วยดึงความสนใจจากผู้ขับรถได้ดีขึ้น
    ช่วยลดปริมาณการเกิดอุบัติเหตุโดยเฉพาะในเวลากลางคืน

    1.  ธุรกิจผลิตและจำหน่ายป้ายอิเล็กทรอนิกส์และอื่น ๆ

ธุรกิจผลิตและจำหน่ายป้ายอิเล็กทรอนิกส์ ดำเนินธุรกิจโดย บริษัท จีเนียส ทราฟฟิค ซีสเต็ม จำกัด
(“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย GTS
เป็นผู้พัฒนาผลิตภัณฑ์ป้ายอิเล็กทรอนิกส์ขึ้นเป็นรายแรกของประเทศไทย
โดยสายธุรกิจนี้ประกอบด้วยผลิตภัณฑ์ 2 ประเภท ได้แก่

1)  จอแสดงภาพสีจริง (Full Color LED Screen) คือ
    จอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย ที่ใช้หลอดไฟชนิด
    Light Emitting Diode: LED แสดงสีแบบ Full Color ทำให้ได้ภาพที่มีสีสันสดใส
    ใช้นำเสนอภาพวีดีโอ กราฟฟิค[]

2)  []ป้ายแสดงข้อความหรือรูปภาพ (Moving Sign Board/ Variable Message Sign:
    VMS) คือ ป้ายแสดงข้อความหรือรูปภาพที่สามารถแสดงผลได้ 16 เฉดสี
    สามารถแสดงผลที่หลากหลาย เช่น ข้อความที่วิ่งจากซ้ายไปขวา หรือ
    ข้อความที่วิ่งจากด้านบนลงสู่ด้านล่าง เป็นต้น โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า

3)  []ัลลาสต์อิเล็กทรอนิกส์ Forth Empower HID Electronic Ballast
    เป็นผลิตภัณฑ์เพื่อการประหยัดพลังงานไฟฟ้า ใช้สำหรับหลอดปล่อยประจุความเข้มสูง (High
    Intensity Discharge: HID) ได้มากกว่า 25% โดยมีค่า Power Factor ถึง 0.98
    ช่วยยืดอายุการใช้งานของหลอดไฟให้ยาวนานขึ้น ด้วย เทคโนโลยี แบบ Soft Start
    ซึ่งมีคุณสมบัติในการลดการเกิดไฟกระชากในขณะจุดหลอด
    นอกจากนี้ยังทำงานที่อุณหภูมิต่ำกว่าบัลลาสต์แกนเหล็ก ประมาณ 10-30 %
    ทำให้ลดภาระการทำงานของเครื่องปรับอากาศภายในอาคาร

4)  []Forth LED Taillight ไฟท้ายรถยนต์แบบ LED ประหยัดพลังงานมากกว่าหลอดใส้ถึง
    200 เปอร์เซนต์ อุณหภูมิน้อยกว่า 40 – 60 องศา อายุการใช้งานที่ยาวนานกว่าถึง 90,000
    ช.ม รวมถึง LED ให้สีสันของแสงที่สวยงามกว่า และ ON เร็วกว่าหลอดใส้ 0.0565 วินาที

  []

5)  ไฟตกแต่งประดับชนิด LED ใช้สำหรับงานประดับตกแต่งอาคารหรือภูมิทัศน์
    มีหลากหลายสีและรูปแบบ สามารถออกแบบได้ตามความต้องการของลูกค้า

    1.  ธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ ดำเนินธุรกิจโดยบริษัท อีเลคทรอนิคส์ ซอร์ซ จำกัด (“ES”)
ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย ES เป็นตัวแทนจำหน่าย
(Distributor)
ชิ้นส่วนอิเล็กทรอนิกส์ให้กับเจ้าของตราสินค้าชั้นนำจำนวนมากทั้งในประเทศและต่างประเทศ เช่น
FUJITSU, ZARLINK, MICROCHIP, KEC, ELITE, Ischaffner, ETT, SILA, I_NEX
เป็นต้น นอกจากนี้ผู้ผลิตสินค้าเช่น FUJITSU, ZARLINK และ MICROCHIP ยังได้แต่งตั้งให้ ES
เป็นตัวแทนจำหน่ายอย่างเป็นทางการ (Distributor) ในประเทศไทยด้วย ทั้งนี้ สินค้าที่ ES
จำหน่ายส่วนใหญ่เป็นวัตถุดิบเพื่อการผลิตแผงวงจรอิเล็กทรอนิกส์
สำหรับชิ้นส่วนอิเล็กทรอนิกส์ที่จำหน่ายนั้นสามารถแบ่งออกเป็น 2 กลุ่มหลัก ได้แก่

1)  กลุ่มชิ้นส่วนอิเล็กทรอนิกส์ที่ผลิตจากสารกึ่งตัวนำ (Active device) เช่น ไดโอด (Diode)
    ไอซี (IC) และ ทรานซิสเตอร์ (Transistor) เป็นต้น

2)  กลุ่มชิ้นส่วนอิเล็กทรอนิกส์ที่ไม่ได้ผลิตจากสารกึ่งตัวนำ (Passive device) เช่น
    คอนเน็กเตอร์ (Connector) และตัวเก็บประจุไฟฟ้า (Capacitor) เป็นต้น

[]

1.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

โครงการติดตั้งป้ายจราจรอัจฉริยะ เป็นวิธีการนำเสนอข่าวสารการจราจรโดยตรงสู่ผู้ใช้รถใช้ถนน
ที่จะสามารถรับรู้ข้อมูลการจราจรในบริเวณนั้น ๆ ในเวลาที่เป็นปัจจุบัน
เพื่อให้ผู้ใช้รถใช้ถนนสามารถตัดสินใจเลือกเส้นทางในการเดินทางที่เหมาะสมของตน
หลีกเลี่ยงเส้นทางที่มีการจราจรคับคั่ง โดยที่ บริษัท ร่วมกับ GTS
ได้เข้าทำสัญญาในนามกิจการร่วมค้า Genius กับกรุงเทพมหานคร เมื่อวันที่ 26 พฤษภาคม 2548
ในการรับสิทธิติดตั้งป้ายจราจรอัจฉริยะ พร้อมการดูแลรักษา จำนวน 40 จุด
พร้อมศูนย์ควบคุมเครือข่าย ปัจจุบันกิจการร่วมค้า Genius ติดตั้งป้ายจราจรอัจฉริยะแล้วเสร็จ ทั้งนี้
กิจการร่วมค้า Genius ได้รับสิทธิการดูแลบำรุงรักษาและจัดหาผลประโยชน์ด้านโฆษณา
ข้อความและรูปภาพแก่สาธารณชนบนพื้นที่ป้ายจราจรอัจฉริยะ มีอายุสัญญาครั้งละ 3 ปี
และต่ออายุสัญญาได้อีก 2 ครั้ง เมื่อบริษัทปฏิบัติครบตามเงื่อนไขของสัญญา
โดยจะต้องชำระค่าใช้สิทธิรายเดือน และค่าตอบแทนรายปี รวมเป็นจำนวนเงินทั้งสิ้นปีละ 5
ล้านบาท ให้แก่กรุงเทพมหานคร ตามที่กำหนดตลอดอายุสัญญา

ในการนี้ กิจการร่วมค้า Genius
สามารถโฆษณาบนหน้าจอของป้ายจราจรอัจฉริยะได้เฉพาะภาพนิ่งไม่ใช้เสียง
พื้นที่ของหน้าจอโฆษณามีขนาดไม่เกินร้อยละ 30 ของพื้นที่หน้าจอแสดงผลทั้งหมด
โดยพื้นที่ในการโฆษณาจะแยกกันกับการแสดงข้อมูลการจราจรแบบแถบสีอย่างชัดเจน
โดยการโฆษณาทุกชิ้นจะต้องผ่านการอนุญาตจากทางกรุงเทพมหานคร
ไม่ขัดต่อความสงบเรียบร้อยหรือศีลธรรมอันดีงาม[][]

วงจรการจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

[]

2.  ธุรกิจบริการเติมเงินมือถือและเติมเงินออนไลน์ผ่านตู้เติมเงินอัตโนมัติ

  วงจรธุรกิจบริการเติมเงินมือถือและเติมเงินออนไลน์ผ่านตู้เติมเงินอัตโนมัติ

  4.2 สิทธิประโยชน์จากบัตรส่งเสริมการลงทุน

  สิทธิประโยชน์จากบัตรส่งเสริมการลงทุนโดยย่อมีดังนี้

+-----+------+-----------------------------+--------------------------+
| เจ้า | เลขท | ธุรกิจ/กำลังการผลิต             | สิทธิประโยชน์ที่ได้รับการส่งเสริม |
| ของ | ี่บัตรส |                             |                          |
| บัตร | ่งเสร |                             |                          |
| ส่งเ | ิมการ |                             |                          |
| สริม | ลงทุน |                             |                          |
|     | /    |                             |                          |
|     | วันที่  |                             |                          |
+=====+======+=============================+==========================+
| FO  | 3    | ได้รับการส่งเสริมการลงทุนในกิจการ | 1)                       |
| RTH | 010/ | ผลิต PCBA, PABX, TELEPHONE   | ได                       |
|     | ว./2 | SET                         | ้รับการยกเว้นอากรขาเข้าสำหรับ |
|     | 545/ | และชิ้นส่วนหรืออุปกรณ์ที่ใช้กับเค     | วัตถุดิบและวัสดุจำเป็นที่ต้องนำเข |
|     | 4    | รื่องใช้ไฟฟ้าและผลิตภัณฑ์อิเล็กทรอนิก | ้าจากต่างประเทศเพื่อใช้ในการผ |
|     | ก.ย  | ส์และผลิตภัณฑ์อิเล็กทรอนิกส์สำเร็จรูป | ลิตเพื่อการส่งออกเป็นระยะเวลา |
|     | 2545 | ประเภท 5.3                  | 1                        |
|     |      | กิจการผลิตชิ้น                  | ปีนับตั้งแต่วันที่ได้นำเข้าครั้งแรก  |
|     |      | ส่วนหรืออุปกรณ์ที่ใช้กับเครื่องใช้ไฟฟ้า |                          |
|     |      | ประเภท 5.4                  | 2)                       |
|     |      | กิจการผลิตผลิตภัณฑ์อิเล็กทรอนิกส์    | ได้รับยกเว้นอากรขาเข้าสำหรับข |
|     |      | และประเภท 5.5               | องที่ผู้ได้รับการส่งเสริมนำเข้ามา |
|     |      | กิจการผลิตช                   | เพื่อส่งกลับออกไปเป็นระยะเวลา |
|     |      | ิ้นส่วนหรืออุปกรณ์ที่ใช้กับอิเล็กทรอนิกส์ | 1 ปี นับแต่วันนำเข้าครั้งแรก    |
|     |      | ขนาดของกิจกรรมเป็นดังนี้         |                          |
|     |      |                             | 3)                       |
|     |      | 1) PCBA                     | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และข้อ 2 ออกไปตั้งแต่วันที่   |
|     |      | 6,000,000 ชิ้น (มีเวลาทำงาน 24 | 28 มีนาคม 2549 จนถึง 27    |
|     |      | ชั่วโมง/วัน: 300 วัน/ปี)         | มีนาคม 2550               |
|     |      |                             |                          |
|     |      | 2) PABX มีกำลังการผลิตปีละ      | 4)                       |
|     |      | 12,000 เครื่อง (มีเวลาทำงาน 8  | ขยายเวลาการได้รับสิทธิตามข้อ  |
|     |      | ชั่วโมง/วัน : 300 วัน/ปี)        | 1 และ ข้อ 2 ออกไป ตั้งแต่วันที่ |
|     |      |                             | 28 มีนาคม 2550 จนถึงวันที่ 27 |
|     |      | 3) TELEPHONE SET            | มีนาคม 2551               |
|     |      | มีกำลังการผลิตปีละประมาณ        |                          |
|     |      | 120,000 เครื่อง (มีเวลาทำงาน 8 | 5)                       |
|     |      | ชั่วโมง/วัน : 300 วัน/ปี)        | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      | 4) ชิ้นส่วน                    | 28 มีนาคม 2551 จนถึงวันที่ 27 |
|     |      | หรืออุปกรณ์ที่ใช้กับเคร            | มีนาคม 2552               |
|     |      | ื่องใช้ไฟฟ้าและผลิตภัณฑ์อิเล็กทรอนิกส์ |                          |
|     |      | และผลิตภัณฑ์อิเล็กทรอนิกส์สำเร็จรูป  | 6)                       |
|     |      | เช่น COMPUTER BOX BUILD      | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และ ข้อ 2 ออกไปตั้งแต่วันที่  |
|     |      | 6,000,000 ชิ้น (มีเวลาทำงาน 24 | 28 มีนาคม 2552 จนถึงวันที่ 27 |
|     |      | ชั่วโมง/วัน: 300 วัน/ปี)         | มีนาคม 2553               |
|     |      |                             |                          |
|     |      |                             | 7)                       |
|     |      |                             | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      |                             | 28 มีนาคม 2553 จนถึงวันที่ 27 |
|     |      |                             | มีนาคม 2554               |
+-----+------+-----------------------------+--------------------------+
| FO  | 204  | ได้รับการส่งเสริมการลงทุนในกิจการ | 1)                       |
| RTH | 0(4) | ผลิตผลิตภัณฑ์จากกา              | ได้รับอนุญาตให้นำคนต่างด้า     |
|     | /254 | รออกแบบทางอิเล็กทรอนิกส์ในลักษณะ | วซึ่งเป็นช่างฝีมือหรือผู้ชำนาญการ |
|     | 9/17 | PROTOTYPE DESIGN ประเภท 5.7 | คู่สมรสและบุคคลซึ่งอยู่ในอ      |
|     | ก.ค. | กิจการออกแบบทางอิเล็กทรอนิกส์    | ุปการะของบุคคลทั้งสองประเภทนี้ |
|     | 2549 | (เช่น ตู้ชุมสายโทรศัพท์ระบบ DLC   | เข้ามาในราชอาณาจักรได้      |
|     |      | และ ระบบ MSAN               | ตามมาตรา 25 และมาตรา 26  |
|     |      | และเ                        |                          |
|     |      | ครื่องเติมเงินสำหรับโทรศัพท์เคลื่อนที่ | 2)                       |
|     |      | Mobile Top-up เป็นต้น)        | ยกเ                      |
|     |      | ขนา                         | ว้นอากรขาเข้าสำหรับเครื่องจักร |
|     |      | ดของกิจกรรมมีกำลังการผลิตเป็นดังนี้ |                          |
|     |      |                             | 3)                       |
|     |      | 1) ตู้ชุมสายโทรศัพท์ระบบ DLC และ | ได้รับยกเ                  |
|     |      | ระบบ MSAN เป็นต้น ปีละประมาณ   | ว้นภาษีเงินได้นิติบุคคลสำหรับกำไ |
|     |      | 4,118,400 คู่สาย (เวลาทำงาน   | รสุทธิที่ได้จากการประกอบกิจการ |
|     |      | 24 ชั่วโมง / วัน : 300 วัน/ปี)   | ที่ได้รับการส่งเสริมมีกำหนดเวลา |
|     |      | โดยปรับกำลังการผลิตเป็น         | 8 ปี                      |
|     |      | 3,974,400 คู่สาย              |                          |
|     |      | เมื่อแจ้งขออนุญาตเปิดดำเนินการ    | ในกรณีที่ผู้ประ               |
|     |      |                             | กอบกิจการขาดทุนในระหว่างเวล |
|     |      | 2)                          | าได้รับยกเว้นภาษีเงินได้นิติบุคคล |
|     |      | เ                           | ผู้ได้รับการส่งเสริมจะได้รับอนุญ  |
|     |      | ครื่องเติมเงินสำหรับโทรศัพท์เคลื่อนที่ | าตให้นำผลขาดทุนประจำปีที่เกิดข |
|     |      | Mobile Top-up เป็นต้น         | ึ้นในระหว่างเวลานั้นไปหักออกจา |
|     |      | ปีละประมาณ 156,000 เครื่อง     | กกำไรสุทธิที่เกิดขึ้นภายหลังระยะ |
|     |      | (เวลาทำงาน 24 ชั่วโมง / วัน :  | เวลาได้รับยกเว้นภาษีเงินได้นิติบ |
|     |      | 300 วัน/ปี)                   | ุคคลซึ่งมีกำหนดระยะเวลาไม่เกิน |
|     |      | โดยปรับกำลังการผลิตเป็น 151,200 | 5 ปี                      |
|     |      | เครื่อง                       | นับตั้งแต่วันที่พ้นกำหนดเวลานั้น   |
|     |      | เมื่อแจ้งขออนุญาตเปิดดำเนินการ    | โดยจะเลือกหักจากกำไร       |
|     |      |                             | สุทธิของปีใดปีหนึ่งหรือหลายปีก็ได้ |
|     |      |                             |                          |
|     |      |                             | วันสิ้นสุดของสิทธิปร           |
|     |      |                             | ะโยชน์ยกเว้นภาษีเงินได้นิติบุคคล |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 2040(4)/2549 สิ้นสุดวันที่ 31  |
|     |      |                             | สิงหาคม 2557              |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 1150(4)/2548 สิ้นสุดวันที่ 13  |
|     |      |                             | มิถุนายน 2556              |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 1151(4)/2548 สิ้นสุดวันที่ 31  |
|     |      |                             | สิงหาคม 2555              |
|     |      |                             |                          |
|     |      |                             | 4)                       |
|     |      |                             | ได้รับยก                   |
|     |      |                             | เว้นไม่ต้องนำเงินปันผลจากกิจกา |
|     |      |                             | รที่ได้รับการส่งเสริมซึ่งได้รับยกเ |
|     |      |                             | ว้นภาษีเงินได้นิติบุคคลตามมาตรา |
|     |      |                             | 31                       |
|     |      |                             | ไปรว                     |
|     |      |                             | มคำนวณเพื่อเสียภาษีเงินได้ตลอด |
|     |      |                             | ระยะเวลาที่ผู้ได้รับการส่งเสริมไ |
|     |      |                             | ด้รับยกเว้นภาษีเงินได้นิติบุคคลนั้น |
+-----+------+-----------------------------+--------------------------+
| GTS | 1150 | ได้รับการส่งเสริมการลงทุนในกิจการ |                          |
|     | (4)/ | ผลิตผลิตภัณฑ์จากกา              |                          |
|     | 2    | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (ระบบควบคุมสัญญ               |                          |
|     | 2548 | าณไฟจราจรเป็นพื้นที่ด้วยคอมพิวเตอร์ |                          |
|     |      | และเครื่องควบคุมสัญญาณไฟจราจร)  |                          |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 300 เครื่อง         |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
| GTS | 115  | ได้รับการส่งเสริมการลงทุนในกิจการ |                          |
|     | 1(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (เช่น Full Color LED Screen  |                          |
|     | 2548 | และ Variable Message Sign)  |                          |
|     |      | ขนาดขอ                      |                          |
|     |      | งกิจกรรมมีกำลังการผลิตปีละประมาณ |                          |
|     |      | 115 ชุด (เวลาทำงาน 12 ชั่วโมง  |                          |
|     |      | / วัน : 260 วัน/ปี)            |                          |
+-----+------+-----------------------------+--------------------------+

  4.3 กลยุทธ์การแข่งขันของบริษัท

จากการที่บริษัทดำเนินธุรกิจในด้านต่างๆ
ที่เกี่ยวข้องกับผลิตภัณฑ์ในอุตสาหกรรมอิเล็กทรอนิกส์มานานกว่า 20 ปี มีความพร้อมในด้านการตลาด
การวิจัย และการผลิต ที่ครบวงจร ตลอดจนการมีบริษัทย่อยและบริษัทร่วมที่ดำเนินธุรกิจส่งเสริมกัน
ทั้งนี้ ปัจจัยที่ทำให้บริษัทประสบความสำเร็จในการดำเนินธุรกิจ ประกอบด้วย

1.  การพัฒนาผลิตภัณฑ์อย่างต่อเนื่อง เพื่อเพิ่มความหลากหลายของผลิตภัณฑ์และสายธุรกิจ

จากประสบการณ์ในการทำธุรกิจมาเป็นเวลานาน
บริษัทตระหนักว่าการที่จะทำให้บริษัทสามารถดำเนินธุรกิจได้อย่างยั่งยืน
จะต้องเพิ่มผลิตภัณฑ์ใหม่ให้มีความหลากหลาย และทำให้ผลิตภัณฑ์มีความทันสมัยอยู่เสมอ ดังนั้น
บริษัทจึงได้ให้ความสำคัญกับงานวิจัยและพัฒนาผลิตภัณฑ์มาโดยตลอด
และจัดตั้งขึ้นเป็นฝ่ายงานซึ่งประกอบด้วยบุคลากรที่มีความเชี่ยวชาญในสายการผลิตผลิตภัณฑ์ที่เกี่ยวกับอิเล็กทรอนิกส์
ทำหน้าที่พัฒนาผลิตภัณฑ์ใหม่ของบริษัทเพื่อตอบสนองความต้องการของลูกค้า
ซึ่งที่ผ่านมาฝ่ายงานดังกล่าวมีผลงานการพัฒนาผลิตภัณฑ์เป็นผลิตภัณฑ์ใหม่ของบริษัทเกิดขึ้นอย่างต่อเนื่อง
และมีหลายผลิตภัณฑ์ที่บริษัทเป็นผู้พัฒนาขึ้นสำเร็จเป็นบริษัทแรกของประเทศไทย ได้แก่
ผลิตภัณฑ์ตู้ชุมสายโทรศัพท์ DLC อุปกรณ์และระบบเรียกพยาบาล (Nurse Call)
ผลิตภัณฑ์และระบบสัญญาณไฟจราจรที่ครบวงจร และจอแสดงภาพสีขนาดใหญ่ระบบ LED เป็นต้น
ซึ่งเป็นการเพิ่มผลิตภัณฑ์ใหม่ๆ
จะทำให้บริษัทมีฐานลูกค้าที่กว้างขึ้นและกระจายสัดส่วนรายได้ไปสู่ธุรกิจที่มีศักยภาพในการเติบโตในอนาคต
เช่น งานสัมปทานการจัดเก็บผลประโยชน์จากการโฆษณาบนป้ายจราจรอัจฉริยะ
ซึ่งเป็นการทำธุรกิจโฆษณารูปแบบใหม่ มีเครือข่ายที่สามารถโฆษณาได้พร้อมกันมากถึง 40
จุดทั่วกรุงเทพมหานคร ตั้งอยู่ในตำแหน่งที่จะมีผู้ขับขี่ยานพาหนะให้ความสนใจ
และจะเป็นช่องทางการโฆษณาประชาสัมพันธ์ที่ดี ของบริษัทที่ต้องการใช้โฆษณา ดังนั้น
ผลของการเพิ่มสายธุรกิจดังกล่าวข้างต้น จะทำให้บริษัทมีฐานลูกค้าหลากหลายขึ้น
และสามารถลดความเสี่ยงในการดำเนินธุรกิจของบริษัทได้

  4.3.2 การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่

บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ต่างๆ ของบริษัทด้วย

  4.3.3 การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า

บริษัทมุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

  4.3.4 มุ่งเน้นการใช้เครื่องหมายการค้า FORTH เพื่อทำการตลาดให้ผลิตภัณฑ์ของบริษัท

จากการที่บริษัทดำเนินธุรกิจมานานกว่า 20 ปี มีผลิตภัณฑ์ต่างๆ ภายใต้เครื่องหมายการค้า FORTH
เป็นจำนวนมาก ดังนั้น
ในปัจจุบันผลิตภัณฑ์ของบริษัทจึงเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทสามารถทำการตลาดผลิตภัณฑ์ของบริษัทให้ผู้บริโภคยอมรับได้ง่ายขึ้น

4.  ภาวะอุตสาหกรรม สภาวะการแข่งขัน กลยุทธ์การแข่งขัน
    กลุ่มลูกค้าเป้าหมายและช่องทางการจำหน่ายของแต่ละผลิตภัณฑ์

    1.  โทรคมนาคมและธุรกิจผลิต จำหน่ายอุปกรณ์ โทรคมนาคมภายใต้เครื่องหมายการค้า
        “FORTH”

แนวโน้มอุตสาหกรรมโทรคมนาคมของประเทศไทยนั้นในปี 2553 คาดว่าจะเติบโต 3-5%
ใกล้เคียงกับการขยายตัวของภาพรวมเศรษฐกิจของประเทศ หรือคิดเป็นมูลค่าประมาณ 2.5
แสนล้านบาท
เนื่องจากสภาพการแข่งขันในตลาดการใช้โทรศัพท์ประจำโดยรวมมีแนวโน้มลดลงจากไตรมาสก่อนหน้า
สำหรับบริการที่มีโอกาสเพิ่มระดับการแข่งขันได้ดี คือ บริการโทรศัพท์เคลื่อนที่ภายในประเทศ
เนื่องจากมีการขยายโครงข่าย 3G
และจะมีการจัดสรรคลื่นความถี่ใหม่ให้ครอบคลุมทั้งทางด้านพื้นที่ให้บริการและเทคโนโลยี
เพื่อให้ผู้ใช้บริการมีทางเลือกมากขึ้น
และอาจจะมีผู้ให้บริการรายใหม่สามารถเข้ามาแข่งขันมากขึ้นในตลาดและบริการอินเทอร์เน็ตความเร็วสูง
ที่ผู้ให้บริการมีแนวโน้มให้ความสนใจแข่งขันทางด้านคุณภาพโดยการขยายช่องสัญญาณ
เพื่อเพิ่มระดับความเร็วในการให้บริการมากขึ้น
ซึ่งประมาณการณ์กันว่ามีผู้ใช้บริการโทรศัพท์มือถือราว 69 ล้านเลขหมาย
โดยบริการที่ยังคงเติบโตต่อเนื่องได้แก่ ดิจิตอล คอนเทนต์ 20% อินเทอร์เน็ตความเร็วสูง
(บรอดแบนด์) โทรศัพท์บ้านแบบมีสาย (Land line) เติบโต 25% และบรอดแบนด์ไร้สายเติบโต
50% หรือคิดเป็นจำนวนผู้ใช้ 18 ล้านคน 

ศูนย์วิจัยกสิกรประเมินว่า แนวโน้มอุตสาหกรรมโทรคมนาคมของประเทศไทยนั้นในปี 2554
มีการปรับตัวดีขึ้น โดยแรงผลักดันมาจากการขยายตัวของตลาด Smart Phone
และพฤติกรรมของผู้บริโภคที่เปลี่ยนมาใช้บริการทางข้อมูลมากขึ้น
ทั้งนี้หากผู้ใช้บริการหลักสามารถเปิดบริการ 3G ได้ ก็ช่วยพลิกโฉมธุรกิจโทรคมนาคมให้ดีขึ้น
โดยในปี 2554 คาดการณ์ว่า แนวโน้มของตลาดโทรคมนาคมจะแบ่งออกเป็น 2 กรณี

1)  กรณีที่มีการเปิดให้บริการ 3 G อัตราการเจริญเติบโตในปี 2554 อยู่ที่ร้อยละ 6.7 -8.8
    ต่อปี

2)  กรณีที่ไม่มีการเปิดให้บริการ 3 G อัตราการเจริญเติบโตในปี 2554 อยู่ที่ร้อยละ 4.8 -6.9
    ต่อปี

ซึ่งจากข้อมูลเบื้องต้นจะเห็นได้ว่าการเปิดให้บริการ 3G
ยังคงเป็นปัจจัยหลักที่อาจก่อให้เกิดการเปลี่ยนแปลงของธุรกิจโทรคมนาคม

ตลาดโทรศัพท์พื้นฐาน

ตามรายงานของ สำนักงานกิจการโทรคมนาคมแห่งชาติ กล่าวว่า จำนวนผู้ใช้บริการ
มีแนวโน้มลดลงตั้งแต่ช่วงปี 2551 เป็นต้นมา โดย ณ สิ้นไตรมาสที่ 2 ปี 2553 มี
จำนวนผู้ลงทะเบียนใช้ บริการประมาณ 7,079,752 เลขหมาย เพิ่มขึ้นร้อยละ 2.59 เมื่อเทียบ
กับไตรมาสก่อน และเพิ่มขึ้นร้อยละ 0.16 จากไตรมาสเดียวกันของปีก่อน
ถึงแม้ว่าจำนวนผู้มาลงทะเบียนเพิ่มขึ้น แต่ว่า ตลาดบริการโทรศัพท์ประจำที่มีการแข่งขันในระดับต่ำ
และมีส่วนแบ่งการตลาดกระจุกตัวอยู่ที่ผู้นำตลาดค่อนข้างมาก
ซึ่งอาจเป็นผลมาจากเงื่อนไขของสัญญาร่วมการงาน และ
ลักษณะการผูกขาดโดยธรรมชาติในตลาดบริการโทรศัพท์ประจำที่
ทำให้มีจำนวนผู้เล่นในตลาดน้อยราย (Oligopoly) ส่งผลทำให้
ผู้ให้บริการหลักจัดทำรายการส่งเสริมการขายเพื่อมุ่งหวังรักษาฐานลูกค้าเดิมไว้ อาทิเช่น
ยังคงมีการให้สิทธิโทรฟรีไม่จำกัดหรืออัตราค่าบริการพิเศษสำหรับการโทรออก
เมื่อผู้ใช้บริการจ่ายค่าบริการรายเดือนตามรายการส่งเสริมที่กำหนด

[]

รูป : แนวโน้มจำนวนผู้ใช้บริการโทรศัพท์ประจำที่ ตั้งแต่ไตรมาสที่ 1 ปี 2551 – ไตรมาสที่ 2 ปี
2553

ที่มา : สำนักพัฒนานโยบายและกฎกติกา

บริการโทรศัพท์ประจำที่มีผู้ให้บริการทั้งสิ้น 5 ราย ได้แก่ บมจ.ทีโอที (TOT) , บมจ.ทรู
คอร์ปอเรชั่น (TRUE), บมจ.ทีทีแอนด์ที (TT&T) , บมจ.ทริปเปิลที บรอดแบนด์ (TTTBB) และ
บจก. ทรู ยูนิเวอร์แซล คอนเวอร์เจ้นซ์ (TUC) โดย TRUE และ TT&T
เป็นผู้ให้บริการเอกชนรายเดิมที่เกิดขึ้นภายใต้ระบบสัญญาร่วมการงานแบบ “สร้าง-โอน-ดำเนินการ
(Build-Transfer-Operate)” กับ TOT สำหรับ TTTBB และ TUC
เป็นผู้ให้บริการที่ได้รับใบอนุญาตในปี 2549 ให้บริการทั้งโทรศัพท์พื้นฐาน โทรศัพท์สาธารณะ VoIP
โครงข่ายโทรศัพท์ประจำที่ บริการข้อมูลและอื่นๆ
แม้ว่าทั้งสองบริษัทได้รับใบอนุญาตและเปิดให้บริการโทรศัพท์พื้นฐานและบริการข้อมูลแล้วตั้งแต่ต้นปี
2551 แต่ข้อจำกัดของจำนวนเลขหมายที่ได้รับจัดสรรและ
ประกอบกับความพร้อมในการเปิดให้บริการมีอยู่เพียงบางส่วน
ทำให้ข้อมูลการให้บริการของทั้งสองบริษัทดังกล่าวยังไม่มีนัยสำคัญมากนักต่อสภาพการแข่งขันในตลาดบริการโทรศัพท์ประจำที่ในปัจจุบัน
ดังนั้นจึงมีผู้ให้บริการรายหลักในตลาดเพียง 3 ราย

ในภาพรวมของตลาดบริการโทรศัพท์ประจำที่ ณ สิ้นไตรมาสที่ 2 ปี 2553 พบว่า TOT มีส่วนแบ่ง
ตลาดจากจำนวนเลขหมายมากที่สุด อยู่ที่ร้อยละ 57.05 รองลงมาคือ TRUE มีส่วนแบ่งตลาดร้อยละ
28.28 ในขณะที่ TT&T มีส่วนแบ่งตลาดลดลงจากไตรมาสก่อนมาอยู่ที่ร้อยละ 14.67

[]

รูป : ส่วนแบ่งตลาดบริการโทรศัพท์ประจำที่ ณ สิ้น ไตรมาสที่ 2 ปี 2553

ที่มา : สำนักพัฒนานโยบายและกฎกติกา

ตลาดบริการโทรศัพท์เคลื่อนที่ภายในประเทศ

จำนวนผู้ใช้บริการ ยังคงมีแนวโน้มเพิ่มขึ้น อย่างต่อเนื่อง โดย ณ สิ้นไตรมาสที่ 2 ปี 2553 อยู่ที่
68.70 ล้านราย เพิ่มขึ้นเพียงร้อยละ 1.36 จากไตรมาสก่อนหน้า และเพิ่มขึ้น ร้อยละ 7.27
จากไตรมาสเดียวกันของปีก่อน โดยการเพิ่มขึ้น
ดังกล่าวส่วนใหญ่เป็นผลมาจากการเพิ่มขึ้นของจำนวนเลข หมายของบริการประเภท Pre-paid
เป็นหลัก และการบริการที่ยังคงเติบโตต่อเนื่องได้แก่การใช้งาน SMS และ MMS Other Data
(การใช้อินเทอร์เน็ตผ่าน GPRS และ 3G) รวมถึงบริการรับส่งข้อมูลอื่นๆ
มีการขยายตัวเพิ่มมากขึ้นเรื่อยๆ อย่างไรก็ตาม โอกาสที่
การแข่งขันในตลาดโทรศัพท์เคลื่อนที่จะมีแนวโน้ม สูงขึ้นและน่าจับตามองต่อเมื่อมีการขยายโครงข่าย
3G และจะมีการจัดสรรคลื่นความถี่ใหม่ให้ครอบคลุมทั้งทางด้านพื้นที่ให้บริการและ
เทคโนโลยีเพื่อให้ผู้ใช้บริการมีทางเลือกมากขึ้นและอาจจะมีผู้ให้บริการรายใหม่เข้ามาแข่งขัน
ถึงแม้ว่าจะมีการให้บริการโครงข่าย 3G ของทีโอที (TOT) แต่จำนวนผู้ใช้บริการยังคงน้อย

[]

รูป : แนวโน้มจำนวนผู้ใช้บริการโทรศัพท์เคลื่อนที่ ตั้งแต่ไตรมาสที่ 1 ปี 2551 – ไตรมาสที่ 2 ปี
2553

ที่มา : สำนักพัฒนานโยบายและกฎกติกา

โทรศัพท์เคลื่อนที่มีลักษณะการแข่งขันที่ทรงตัวมาตั้งแต่ปี 2551 ซึ่งแสดงถึงความใกล้อิ่มตัวของตลาด
เพราะมีลักษณะการแข่งขันด้านราคามานาน
เมื่อพิจารณาถึงโครงสร้างตลาดของบริการโทรศัพท์เคลื่อนที่อาจกล่าวได้ว่าอยู่ในลักษณะของตลาดผู้ขายน้อยรายเช่นเดียวกับบริการโทรศัพท์ประจำที่
โดยมีพฤติกรรมการแข่งขันที่ต้องสร้างความแตกต่างของสินค้า (Product Differentiation)
เพื่อสร้างอำนาจในการขาย
อีกทั้งการเข้ามาสู่ธุรกิจของผู้ให้บริการรายใหม่อาจเข้ามาทำได้ค่อนข้างยากซึ่ง
เห็นได้จากการเข้าสู่ตลาดของผู้ให้บริการ MVNOs ที่แม้จะมีการให้บริการเทคโนโลยีบนโครงข่าย
3G แต่ยังไม่สามารถเพิ่มส่วนแบ่งตลาดให้กับ TOT3G ได้เท่าที่ควร
ซึ่งส่วนใหญ่มีผลมาจากการที่ผู้ให้บริการรายใหญ่มีการออกรายการส่งเสริมการขายดึงดูดลูกค้าใหม่และรักษาฐานลูกค้าเดิมโดยเฉพาะในรูปแบบ
Bundle services โดยรวมบริการด้านเสียงและข้อมูลไว้ด้วยกัน
และเน้นกลุ่มลูกค้าที่ใช้โทรศัพท์สมาร์ทโฟน พร้อมทั้ง สร้าง Content ใหม่อย่างต่อเนื่อง
เพื่อให้ผู้ใช้บริการดาวน์โหลดมาใช้งานบนโทรศัพท์เคลื่อนที่

สำหรับไตรมาสที่ 2 ของปี 2553 รายการส่งเสริมการขายมีการลดลง
อาจมีสาเหตุสำคัญมาจากผู้ให้บริการหลายรายชะลอการออกรายการส่งเสริมการขายจากปัญหาความไม่สงบ
และจาก คำสั่ง กทช. เรื่อง
ห้ามเรียกเก็บค่าบริการในกิจการโทรคมนาคมจากผู้ใช้บริการในอัตราที่แตกต่างกันสำหรับบริการโทรคมนาคมลักษณะหรือประเภทเดียวกัน

จากจำนวนผู้ลงทะเบียนใช้บริการโดยรวม พบว่า ณ สิ้นไตรมาสที่ 2 ปี 2553
ผู้ให้บริการรายใหญ่ทั้ง AIS และ DTAC สามารถเพิ่มส่วนแบ่งตลาดได้เล็กน้อยจากไตรมาสก่อนหน้า
โดย AIS ยังคงมีส่วนแบ่งตลาดมากที่สุดอยู่ที่ร้อยละ 43.56 รองลงมา คือ DTAC
มีส่วนแบ่งตลาดเพิ่มขึ้น อยู่ที่ร้อยละ 30.04 สำหรับผู้ให้บริการรายใหญ่อีกรายคือ True Move
มีส่วนแบ่งตลาดลดลงเล็กน้อยมาอยู่ที่ร้อยละ 23.81 สำหรับ CAT-Hutch, DPC, และTOT3G
ซึ่งเป็นผู้ให้บริการรายเล็ก มีส่วนแบ่งตลาดลดลงจากไตรมาสก่อนเช่นกัน โดยอยู่ที่ร้อยละ 2.45,
0.11 และ 0.02 ตามลำดับ

[]

รูป : ส่วนแบ่งตลาดบริการโทรศัพท์เคลื่อนที่ ณ สิ้น ไตรมาสที่ 2 ปี 2553

ที่มา : สำนักพัฒนานโยบายและกฎกติกา

ตลาดบริการโทรศัพท์เคลื่อนที่แบบ Post– paid ณ สิ้นไตรมาสที่ 2 ปี 2553 AIS
มีส่วนแบ่งตลาดเป็นอันดับหนึ่ง คือมีส่วนแบ่งตลาดอยู่ที่ร้อยละ 40.89 รองลงมาคือDTAC, True
Move, CAT-Hutch, DPC,และ TOT3G มีส่วนแบ่งตลาดคิดเป็นร้อยละ 32.52 , 17.39 ,
8.05, 1.11, และ 0.03 ตามลำดับ

ส่ ว น แ บ่ ง ต ล า ด ข อ ง ต ล า ดโทรศัพท์เคลื่อนที่ประเภท Pre – paid ณ
สิ้นไตรมาสที่ 2 ปี 2553 พบว่า AIS
มีส่วนแบ่งตลาดเป็นอันดับหนึ่งเช่นเดียวกับตลาดโทรศัพท์เคลื่อนที่ประเภท Post –paid กล่าวคือ
มีส่วนแบ่งตลาดที่ร้อยละ43.87 รองลงมาคือ DTAC, True MoveCAT-Hutch และ TOT3G
ซึ่งมีส่วนแบ่งตลาดคิดเป็นร้อยละ 29.76, 24.54, 1.81และ 0.02 ตามลำดับ

[] []

รูป : ส่วนแบ่งตลาดบริการโทรศัพท์เคลื่อนที่แบบPost-paid รูป :
ส่วนแบ่งตลาดบริการโทรศัพท์เคลื่อนที่แบบ Pre-paid

ณ สิ้น ไตรมาสที่ 2 ปี 2553ณ สิ้น ไตรมาสที่ 2 ปี 2553

ที่มา : สำนักพัฒนานโยบายและกฎกติกา

โครงสร้างรายได้ มาจากการใช้บริการ voice และ Non – voice ซึ่งพบว่า ณ ไตรมาสที่1 ปี
2553 รายได้จากบริการ Voice ยังคงมี สัดส่วนมากกว่าบริการ Non-voice
โดยรายได้จากบริการ Non-voice ของผู้ให้บริการโทรศัพท์เคลื่อนที่มีแนวโน้มเพิ่มขึ้นอย่างต่
อเนื่อง มา อ ยู่ที่ สัด ส่วน ร้ อ ย ละ 1 6.3 9 จา ก ร้ อ ย ละ 1 3.7 4 ใน ช่ ว ง
ไตรมาสเดียวกันของปีก่อน ในขณะที่สัดส่วนรายได้จากบริการ Voice
มีแนวโน้มลดลงอย่างต่อเนื่องเช่นเดียวกัน กับไตรมาสก่อนหน้า
เมื่อพิจารณาในรายละเอียดของสัดส่วนโครงสร้างรายได้ที่มีการให้บริการ 3 บริการ คือ
บริการทางเสียง (Voice) บริการที่มิใช่เสียง (Non- voice) คือบริการ SMS และ MMS
และบริการอื่นๆ (Others) ได้แก่ บริการเข้าถึงอินเทอร์เน็ต และบริการเสียงรอสาย เป็นต้น
พบว่า ณ ไตรมาสที่ 2 ปี 2553 รายได้จากบริการ Voice ยังคงมีสัดส่วนมากที่สุด อยู่ที่ร้อยละ
71.39 ของรายได้จากการให้บริการ สำหรับบริการ Non–voice และบริการOthers
มีสัดส่วนใกล้เคียงกันอยู่ที่ประมาณร้อยละ 14 ของรายได้จากการให้บริการ

[]

รูป: สัดส่วนจากรายรับการให้บริการ Voice Non-voice และ Others ตั้งแต่ไตรมาสที่ 1 ปี
2551 – ไตรมาสที่ 2 ปี 2553

ที่มา : สำนักพัฒนานโยบายและกฎกติกา

ตลาดบริการอินเทอร์เน็ต

จำนวนผู้ใช้บริการ
เมื่อพิจารณาเฉพาะกลุ่มผู้ลงทะเบียนใช้บริการอินเทอร์เน็ตเพื่อใช้บริการปลายทางประเภทบุคคลทั่วไป
(Individual หรือ Home Access) พบว่า
มีแนวโน้มผู้ลงทะเบียนใช้บริการอินเทอร์เน็ตความเร็วสูงเพิ่มขึ้นแบบก้าวกระโดด โดย ณ
สิ้นไตรมาสที่ 2 ปี 2553 มีผู้ลงทะเบียนทั้งสิ้น 2,519,867 รายเพิ่มขึ้น
จากไตรมาสเดียวกันของปีก่อนถึงร้อยละ 21.15 และเพิ่มขึ้น จากไตรมาสก่อนหน้าที่ร้อยละ 4.56

[]

รูป: สัดส่วนมูลค่าการเชื่อมต่ออินเทอร์เน็ตความเร็วสูงตั้งแต่ ปี 2549 – 2553 รายครึ่งปี

ที่มา : IDC Thailand

ผู้ให้บริการทั้งหลายให้ความสนใจแข่งขันทางด้านราคาลดลง และหันมาสนใจแข่งขัน
ทางด้านคุณภาพโดยการขยายช่อง สัญญาณ (Bandwidth) เพื่อเพิ่มระดับความเร็วในการให้บริการ
อินเทอร์เน็ตมากขึ้นซึ่งส่งผลให้แนวโน้มอัตราค่าบริการต่อระดับความเร็วในหน่วย Kilobit per
second (Kbps) ลดลงตั้งแต่ปี 2551 เป็นต้นมา
เมื่อพิจารณาผู้ให้บริการหลักในบริการอินเทอร์เน็ตความเร็วสูงซึ่งเป็นผู้เล่นสำคัญในตลาดนี้
และจากความได้เปรียบในฐานะเป็นหรือมีบริษัทในเครือเป็นผู้ครอบครองโครงข่ายโทรศัพท์ประจำที่
พบว่า TOT เป็นผู้ให้บริการที่มีส่วนแบ่งตลาดสูงสุดในกลุ่มผู้ให้บริการอินเทอร์เน็ตความเร็วสูง ณ
สิ้นไตรมาสที่ 2 ปี 2553 อยู่ที่ร้อยละ 40.24 รองลงมาคือ TRUE internet, 3BB
และผู้ให้บริการ ISPs รายอื่น มีส่วนแบ่งตลาดอยู่ที่ร้อยละ 29.79, 25.60 และ 4.37

[]

รูป : ส่วนแบ่งตลาดบริการอินเทอร์เน็ตความเร็วสูง ณ สิ้น ไตรมาสที่ 2 ปี 2553

ที่มา : สำนักพัฒนานโยบายและกฎกติกาตล

สำหรับสถานการณ์โครงข่าย 3Gในประเทศไทย

นับแต่ พ.ร.บ.องค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์
และกิจการโทรคมนาคม (กสทช.) มีผลบังคับใช้เมื่อวันที่ 20 ธ.ค. 2553
สถานะของคณะกรรมการกิจการโทรคมนาคมแห่งชาติ (กทช.) ก็เปลี่ยนเป็นผู้ปฏิบัติหน้าที่แทน
กสทช.ในทันที ถึงแม้ว่าในปีนี้โครงการปะมูล 3G
ต้องยกเลิกเนื่องจากปัญหาข้อกฎหมายที่ยังตีความไม่ตรงกันของหลายฝ่าย อย่างไรก็ตาม กทช
อยู่ในระหว่างการนำร่างหลักเกณฑ์การออกใบอนุญาต 3G (ไลเซนส์) บนคลื่นความถี่ 2.1
กิกะเฮิรตซ์ใหม่มาเสนอให้ กสทช.ทบทวนอีกครั้งเพื่อเป็นทางเลือก หาก
กสทช.เห็นด้วยกับร่างหลักเกณฑ์การออกไลเซนส์ดังกล่าวแล้วนำไปใช้
จะใช้ระยะเวลาตามกระบวนการออกไลเซนส์ 3G ประมาณ 6 เดือนถึง 1 ปี แต่ถ้า
กสทช.ไม่เห็นชอบแล้วเริ่มกระบวนการใหม่หมดจะใช้เวลาประมาณ 2 ปี 

อย่างไรก็ตามในเดือนกันยายน 2553 คณะรัฐมนตรีมีมติอนุมัติแผนลงทุนขยายโครงข่าย 3G ของ
บมจ. ทีโอที 19,980 ล้านบาท เพื่อขยายพื้นที่ให้บริการ
โดยโครงการนี้จะเริ่มพัฒนาโดยใช้โครงข่ายร่วม เพื่อเป็นการประหยัดต้นทุน โดย ทีโอที
จะดำเนินธุรกิจด้วยกลยุทธ์การขายต่อบริการให้แก่ลูกค้าขายส่ง ที่เรียกว่า Mobile Virtual
Network Operator : MVNO โดย MVNO
เป็นผู้ให้บริการที่ไม่มีสิทธิในคลื่นความถี่ในการให้บริการ
และดำเนินธุรกิจด้วยการเช่าใช้โครงข่ายของผู้ให้บริการที่มีโครงข่ายเพื่อให้บริการแก่ผู้ใช้บริการรายย่อย
(ลูกค้าปลีก) โดยกำหนดช่วงประมูลและทำสัญญาภายในสิ้นเดือน มกราคม 2554 โดยที่เฟส 1
และเฟส 2 จะเปิดให้บริการได้ภายใน 180 วัน คือ กรุงเทพมหานครทุกพื้นที่ และรวมปริมณฑลอีก
4 จังหวัด และ13 จังหวัดเศรษฐกิจ เช่น ชลบุรี ระยอง สงขลา สุราษฎร์ธานี ภูเก็ต
เชียงใหม่ เชียงราย ลำปาง พิษณุโลก อุดรธานี นครราชสีมา ขอนแก่น และ
หนองคาย ส่วนเฟสสุดท้ายจะขยายไปยังจังหวัดอื่น ๆ อีก 59 จังหวัด ภายใน 360
วัน                        

สำหรับโครงการสร้างโครงข่ายโทรศัพท์เคลื่อนที่ยุคที่ 3  ของทีโอที เพื่อให้บริการโทรศัพท์เคลื่อนที่
ที่สามารถให้บริการด้านเสียงและบริการข้อมูลด้วยระดับความเร็วสูง
และสามารถรองรับการให้บริการเสริมต่าง ๆ ที่จะเกิดขึ้นในอนาคต
โดยทีโอทีได้พิจารณาเลือกใช้โทรศัพท์เคลื่อนที่ยุคที่ 3 ระบบ WCDMA
เนื่องจากมีความสามารถในการตอบสนองการสื่อสารข้อมูลความเร็วสูงได้อย่างแท้จริง
ให้บริการเสียงที่มีประสิทธิภาพดีกว่าระบบ GSM นอกจากนี้ระบบ WCDMA
ยังมีความเหมาะสมในด้านการประหยัดงบประมาณการลงทุน
รวมทั้งลุกค้าสามารถเลือกใช้อุปกรณ์มือถือได้หลากหลายในราคาถูกสามารถใช้งานร่วมกับระบบ2G(Roaming)ในประเทศไทยและทั่วโลก

ภาวะการแข่งขันในอุตสาหกรรมโทรคมนาคมและธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

ภาวะการแข่งขันอุตสาหกรรมโทรคมนาคมส่งผลกระทบต่อเนื่องต่อธุรกิจผลิตและจำหน่ายอุปกรณ์โทรคมนาคม
ซึ่งจากสภาวะการแข่งขันที่รุนแรง ผู้ประกอบการจึงต่างส่งเสริมการขายในรูปแบบต่างๆ
ที่มีอัตราค่าบริการต่ำและน่าสนใจ โดยเฉพาะในธุรกิจโทรศัพท์มือถือและอินเตอร์เน็ตบรอดแบนด์
ซึ่งจะช่วยชดเชยการชะลอตัวของโทรศัพท์พื้นฐานได้ นอกจากนี้
ผู้ให้บริการในตลาดยังมีการปรับเปลี่ยนโครงข่ายโทรศัพท์พื้นฐานให้สามารถรองรับความต้องการในอนาคตได้
ทั้งอินเตอร์เน็ตความเร็วสูง การรับส่งข้อมูลโทรศัพท์พื้นฐานที่เชื่อมต่อได้อย่างรวดเร็ว
เพื่อรองรับความต้องการของลูกค้าธุรกิจ และองค์กร ให้ได้รับบริการที่ดีกว่าเมื่อเทียบโครงข่ายเดิม
ทั้งในด้านของประสิทธิภาพและความปลอดภัย
และยังสามารถเชื่อมต่อกับโครงข่ายโทรศัพท์เคลื่อนที่ทุกระบบทำให้ทำงานร่วมกันได้อย่างมีประสิทธิภาพ
อันจะเพิ่มความต้องการของผลิตภัณฑ์ชุมสายโทรศัพท์ และอุปกรณ์ Multi service access node
(MSAN) ซึ่งสามารถเชื่อมต่อ (Interface) ได้หลากหลายรูปแบบบนอุปกรณ์ MSAN ตัวเดียวกัน
หรือระหว่างอุปกรณ์ DSLAM ซึ่งเน้นเฉพาะการให้ บริการข้อมูลความ เร็วสูง (Broadband
Data) เข้ากับอุปกรณ์ DLC (Digital Line Controller) ที่เน้นการให้บริการประเภทเสียง
(Voice) เป็นหลัก รวมทั้งมีคุณสมบัติที่เป็น media gateway ด้วย

เนื่องจากอุตสาหกรรมโทรคมนาคมเป็นอุตสาหกรรมค่อนข้างใหม่สำหรับประเทศไทย 
ส่วนใหญ่ต้องใช้เทคโนโลยีในการผลิตสูง 
ที่ผ่านมาการผลิตในประเทศมักจะผลิตอุปกรณ์สื่อสารที่ใช้เทคโนโลยีไม่ซับซ้อน
หรือเป็นการนำเข้าชิ้นส่วนจากต่างประเทศ 
เพื่อประกอบในโรงงานที่เป็นฐานการผลิตในประเทศไทย ดังนั้น
ปัจจุบันอุปกรณ์โทรคมนาคมส่วนใหญ่ในประเทศไทยทั้งผลิตภัณฑ์ตู้สาขาโทรศัพท์ อุปกรณ์โทรศัพท์
และอุปกรณ MSAN จะนำเข้าจากต่างประเทศ และมีการเรียกชื่อสินค้าแตกตางกัน เชน MSAN,
MSAP, MALC ซึ่งอาจจะมีรูปลักษณภายนอกของอุปกรณแตกตางกัน
แต่ลักษณะการใชงานใกลเคียงกัน จะแตกตางกันเพียงเล็กน้อย เช่น รูปแบบการเชื่อมตอ
(interface card) หรือจํานวนพอร์ทต่อสลอท (port/slot) ไม่มีสิ่งที่ผลิตจากแรงงาน หรือ
การออกแบบ ของคนไทยมากนัก
แม้ว่าแนวคิดการผลิตอุปกรณ์โทรคมนาคมใช้เองนั้นจะมีกลุ่มผู้สนใจหลายรายเริ่มผลิตมาก่อนและหน่วยงานภาครัฐเองก็ให้การสนับสนุน
แต่น้อยรายนักที่จะประสบความสำเร็จและเติบโตอย่างมีคุณภาพ
นอกจากนี้ยังมีสินค้านำเข้าบางส่วนที่ไม่ได้มาตรฐาน แม้จะราคาต่ำกว่า
เนื่องจากขณะนี้มีการลักลอบนำเข้าสินค้าที่ไม่ได้มาตรฐานมาจำหน่ายในราคาถูกเป็นจำนวนมาก
ดังนั้น หากเปรียบเทียบกับคู่แข่งภายในประเทศ
โดยการประมาณส่วนแบ่งทางการตลาดจากยอดรวมของจำนวนสายโทรศัพท์ของตู้สาขาโทรศัพท์ที่จำหน่ายเป็นหลัก
พบว่าผลิตภัณฑ์ของบริษัทเป็นตราสินค้าของคนไทยที่มีตำแหน่งทางการตลาดในระดับชั้นนำในการเป็นผู้ผลิตตู้สาขาโทรศัพท์
เมื่อเปรียบเทียบกับคู่แข่งจากต่างประเทศ
และเป็นผู้นำทางการตลาดเมื่อเปรียบเทียบกับคู่แข่งในประเทศทั้งทางด้านคุณภาพและราคาของสินค้า
จากการที่บริษัทเป็นผู้ผลิตและจำหน่ายอุปกรณ์โทรคมนาคม มาตั้งแต่ปี 2532 รวมเวลาเกือบ 20
ปีทั้งภายใต้ตราสินค้าของลูกค้าและภายใต้ตราสินค้า FORTH ขณะที่คู่แข่งรายใหญ่อื่น ๆ
ผลิตภัณฑ์จากประเทศญี่ปุ่น ฯลฯ ไม่มีสินค้าที่ผลิตภายในประเทศไทย จึงถือว่า FORTH เป็นผู้วิจัย
พัฒนาและผลิตตู้ชุมสายโทรศัพท์รายแรกและรายเดียวของไทยที่ได้รับประมูลจากทีโอทีเพื่อให้บริการทั่วประเทศ
ส่งผลให้ลูกค้ากลุ่มอื่นยอมรับด้วย เพราะปัญหาและอุปสรรคสำคัญในการดำเนินธุรกิจนี้
คือความเชื่อมั่นที่จะทำให้ผู้ให้บริการยอมรับอุปกรณ์โทรคมนาคมที่ผลิตโดยคนไทย
ซึ่งการอยู่ในตลาดเป็นเวลายาวนาน
ได้สร้างความเชื่อถือและมั่นใจให้ลูกค้ายอมรับอย่างกว้างขวางเมื่อเทียบกับคู่แข่งในประเทศรายอื่น
เช่น Issac, Integrate, Phonik เป็นต้น

ผลิตภัณฑ์หลักที่เป็นจุดเด่น ได้แก่ ตู้ชุมสายโทรศัพท์ DLC และ MSAN ที่บริษัทได้พัฒนาผลิตภัณฑ์ร่วมกับ
บมจ.ทีโอที จนเป็นผลสำเร็จเป็นรายแรกของประเทศไทย
เพื่อใช้ในการติดตั้งทดแทนตู้ชุมสายโทรศัพท์ชนิด Analog Loop Carrier (ALC)
ที่กำลังจะหมดอายุการใช้งาน หรือติดตั้งเพื่อเพิ่มหมายเลขใหม่
โดยบริษัทมีคู่แข่งขันจากต่างประเทศได้แก่ จีน (Huawei Technologies, ZTE Corporation)
และ สวีเดน (Ericsson) และจากความสำเร็จของชุมสาย MSAN ที่ได้พัฒนาขึ้น
ปัจจุบันยังมีความต้องการ MSAN ขนาดเล็กที่ติดตั้งบนเสาไฟฟ้าเพื่อการให้บริการ Broadband
internet หรือระบบโทรศัพท์ในบริเวณที่มีผู้ใช้จำนวนไม่มากนัก หรือมีการติดตั้งแบบกระจายตัว
ซึ่งถ้าเป็นการลงทุนติดตั้ง MSAN ที่มีจำนวนพอร์ตไม่มากอาจจะไม่คุ้มค่าในการลงทุนติดตั้ง
บริษัทจึงได้พัฒนา Mini-MSAN ซึ่งมีจำนวน พอรต์น้อยกว่าและมีขนาดเล็กกว่า
แต่มีความทนทานและระยะเวลาการใช้งานเทียบเท่า MSAN ซึ่งอุปกรณ์ Mini-MSAN
นี้จะช่วยให้ผู้ให้บริการสามารถขยายความต้องการใช้ Broadband
อินเตอร์เนตได้อย่างรวดเร็วและทันความต้องการของลูกค้า

สำหรับผลิตภัณฑ์ระบบศูนย์ให้บริการข้อมูลทางโทรศัพท์ (Call Center)
คู่แข่งเป็นผู้ผลิตจากประเทศเกาหลี และสหรัฐอเมริกา ส่วนผลิตภัณฑ์ระบบเรียกพยาบาล (Nurse
Call) ในอดีต โรงพยาบาล และสถานพยาบาล
ทั้งภาครัฐและเอกชนส่วนใหญ่จะสั่งซื้อจากผู้ผลิตในประเทศญี่ปุ่น เช่น AIPHONE
ซึ่งบริษัทได้เล็งเห็นโอกาสจึงได้พัฒนาและผลิตระบบ Nurse Call ขึ้นเป็นรายแรกในประเทศไทย
โดยสามารถติดตั้งเพื่อใช้งานทดแทนผลิตภัณฑ์ของคู่แข่งได้ทันที
และยังออกแบบการใช้งานให้ได้ตรงกับตามความต้องการ
สะดวกในการใช้และมีราคาที่แข่งขันกับผลิตภัณฑ์ของผู้ผลิตจากต่างประเทศได้ อย่างไรก็ดี
ปัจจุบันอุปกรณ์ Call Center และ Nurse Call
ได้ถูกออกแบบและพัฒนาจากผู้ผลิตภายในประเทศเพิ่มขึ้น แต่ส่วนใหญ่เป็นส่วนของซอร์ฟแวร์เท่านั้น
ในขณะที่บริษัทสามารถผลิตและจำหน่ายครบวงจรทั้งซอร์ฟแวร์และฮาร์ดแวร์
บริษัทจึงยังคงส่วนแบ่งทางการตลาดไว้ได้

กลุ่มลูกค้าเป้าหมายในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

กลุ่มลูกค้าเป้าหมายส่วนใหญ่เป็นลูกค้าปลายทาง (End User)
ซึ่งมีความต้องการหลากหลายแตกต่างกันไปตามลักษณะผลิตภัณฑ์ โดยมีรายละเอียด ดังนี้

1)  ตู้สาขาโทรศัพท์ และระบบศูนย์ให้บริการข้อมูลทางโทรศัพท์ (Call Center)
    มีกลุ่มลูกค้าเป้าหมายเป็นบริษัทเอกชน และจำหน่ายให้กับหน่วยงานราชการในลักษณะโครงการ

2)  ตู้ชุมสายโทรศัพท์และอินเตอร์เน็ตความเร็วสูง มีกลุ่มลูกค้าเป้าหมายเป็นผู้ให้บริการสัญญาณ
    (Operator) ในตลาด เช่น บริษัท ทีโอที จำกัด (มหาชน)

3)  ตู้ชุมสายโทรศัพท์ DLC มีกลุ่มลูกค้าเป้าหมาย เป็นผู้ให้บริการสัญญาณ (Operator)
    ในตลาดได้แก่ บริษัท ทรู คอร์ปอเรชั่น จำกัด (มหาชน), บริษัท ทีโอที จำกัด (มหาชน)
    หรือ TOT และ บริษัท ทีทีแอนด์ที จำกัด (มหาชน) และกลุ่มลูกค้าอื่นที่สนใจ เช่น
    โครงการบ้านเอื้ออาทร หมู่บ้าน คอนโดมิเนียม หรือชุมชนต่างๆ ทั้งในกรุงเทพมหานคร
    และต่างจังหวัด

4)  ระบบเรียกพยาบาล (Nurse Call) มีกลุ่มลูกค้าเป้าหมาย คือ โรงพยาบาล
    และสถานพยาบาล ของรัฐบาล และเอกชนทั่วประเทศ ที่ต้องการติดตั้งใหม่
    หรือใช้ทดแทนระบบเรียกพยาบาลเดิม ซึ่งที่ผ่านมาบริษัทได้จำหน่ายผลิตภัณฑ์ให้กับ
    โรงพยาบาลวิชัยยุทธ และโรงพยาบาลกรุงเทพ เป็นต้น

กลยุทธ์การแข่งขันในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า “FORTH”

การพัฒนาผลิตภัณฑ์รูปแบบใหม่ และมีผลิตภัณฑ์ที่หลากหลาย

จากการที่บริษัทพัฒนาผลิตภัณฑ์ในรูปแบบใหม่อย่างต่อเนื่อง ทำให้มีผลิตภัณฑ์ที่หลากหลาย เช่น
ผลิตภัณฑ์ตู้สาขาโทรศัพท์ อุปกรณ์ชุมสายโทรศัพท์และอินเตอร์เน็ตความเร็วสูง (MSAN),
อุปกรณ์เชื่อมต่อ FORTH X- TRANS WDM Access Switch ซึ่งเป็นผลิตภัณฑ์ Access Switch
สำหรับผู้ให้บริการเครือข่ายบรอดแบนด์ เพื่อเชื่อมต่อจากตู้ชุมสายอินเตอร์เน็ตความเร็วสูง (MSAN)
เข้าสู่ Core Network ที่มี Bandwidth สูง, ผลิตภัณฑ์ตู้ชุมสายโทรศัพท์ DLC
ระบบศูนย์ให้บริการข้อมูลทางโทรศัพท์ (Call Center) อุปกรณ์และระบบเรียกพยาบาล (Nurse
Call) เป็นต้น ซึ่งจะทำให้บริษัทสามารถตอบสนองความต้องการของลูกค้า
และสร้างฐานลูกค้าได้มากขึ้น

มีตราสินค้า FORTH ที่มีชื่อเสียงมานาน

บริษัทดำเนินธุรกิจมานานกว่า 20 ปี ในการผลิตและจำหน่าย
อุปกรณ์อิเล็กทรอนิกส์และผลิตภัณฑ์อุปกรณ์โทรคมนาคมภายใต้เครื่องหมายการค้า FORTH
มาจนถึงปัจจุบัน ผลิตภัณฑ์ของบริษัทเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้การนำเสนอผลิตภัณฑ์ใหม่ของบริษัทภายใต้ชื่อ FORTH
เป็นที่ยอมรับของผู้บริโภคผ่านการอ้างอิงมาตรฐานจากการผ่านงานประมูลของหน่วยงานราชการ

ผลิตภัณฑ์ที่มีคุณภาพและทันสมัยด้วยราคาที่แข่งขันได้

บริษัทสามารถวิจัยและพัฒนาให้เป็นที่ยอมรับ โดยเฉพาะด้านคุณภาพของผลิตภัณฑ์
ซึ่งมีการปรับเปลี่ยนให้เข้ากับยุคสมัย เช่น
จากแนวโน้มการเติบโตของโครงการโทรศัพท์พื้นฐานจะลดลงอย่างต่อเนื่องในขณะที่การใช้เครือข่ายอินเทอร์เน็ตความเร็วสูงและอินเทอร์เน็ตไร้สายมีการขยายตัวมากขึ้น
ทำให้ธุรกิจบรอดแบนด์ยังมีโอกาสเติบโตท่ามกลางเศรษฐกิจโลกซบเซา
บริษัทจึงเน้นปรับทิศทางเชื่อมโยงธุรกิจหลักที่เป็นโครงข่ายโทรศัพท์พื้นฐานเข้ากับธุรกิจบรอดแบนด์มากขึ้น
เป็นโอกาสของบริษัทในการจำหน่ายอุปกรณ์สำหรับเชื่อมต่ออินเทอร์เน็ตความเร็วสูง เป็นต้น
ส่วนด้านราคาที่สามารถแข่งขันกับผลิตภัณฑ์ของคู่แข่งขันจากต่างประเทศได้นั้น
เนื่องจากบริษัทมีความได้เปรียบด้านต้นทุนการผลิตที่ต่ำกว่าผลิตภัณฑ์นำเข้าจากต่างประเทศ
เนื่องจากวัตถุดิบที่ใช้ส่วนใหญ่เป็นการสั่งซื้อภายในประเทศ

มีบริการหลังการขายที่ทั่วถึง

บริษัทให้ความสำคัญกับบริการหลังการขายมาโดยตลอด ทั้งด้านอะไหล่ และบริการรับซ่อม
โดยผ่านฝ่ายบริการลูกค้า หรือผ่านตัวแทนจำหน่ายที่ตั้งอยู่ทั่วประเทศ
นอกจากนี้ยังเป็นผู้ให้คำแนะนำในการใช้ผลิตภัณฑ์
ซึ่งจะเป็นการสร้างความเชื่อมั่นกับลูกค้าในการใช้ผลิตภัณฑ์ของบริษัทอีกด้วย

การจำหน่ายและช่องทางการจัดจำหน่ายของธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

การจัดจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
ของบริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์จำนวน 6
คนโดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ซึ่งมีจำนวนมากกว่า 150 รายทั่วประเทศ
โดยเป็นผู้มีความรู้พื้นฐานในเรื่องของอิเล็กทรอนิกส์ ความสามารถบริการหลังการขาย
และความสามารถทำการตลาดให้กับบริษัทได้ เป็นต้น

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

อุตสาหกรรมอิเล็กทรอนิกส์ยังคงมีความสำคัญต่ออุตสาหกรรมการผลิตในภาพรวมที่ต้องใช้ชิ้นส่วนอิเล็กทรอนิกส์เป็นส่วนประกอบในการผลิตสินค้าสำเร็จรูปต่าง
ๆ เช่น คอมพิวเตอร์ฮาร์ดดิส , เครื่องใช้ไฟฟ้า เป็นต้น
โดยอุตสาหกรรมอิเล็กทรอนิกส์ประกอบด้วยโครงสร้าง 3 ส่วน ได้แก่

1. อุตสาหกรรมต้นน้ำ (Upstream Industry)
เป็นอุตสาหกรรมขั้นพื้นฐานสำหรับการผลิตสินค้าอิเล็กทรอนิกส์ เช่น Water Fabrication,
PCB's Design, IC's Design เป็นต้น
ปัจจุบันประเทศไทยได้มีการผลิตอุตสาหกรรมต้นน้ำบางประเภท

2. อุตสาหกรรมกลางน้ำ (Midstream Industry) คืออุตสาหกรรมที่ผลิตชิ้นส่วน
และส่วนประกอบของสินค้าอิเล็กทรอนิกส์ เช่น IC, PCB (Print Circuit Board),
Capacitor เป็นต้น ซึ่งในประเทศไทยได้มีการลงทุนในอุตสาหกรรมประเภทนี้สูงมาก
ไม่ว่าจะเป็นการลงทุนโดยตรงจากต่างประเทศ การร่วมลงทุน และบริษัทในประเทศเอง

3. อุตสาหกรรมปลายน้ำ (Downstream Industry) การประกอบแผงวงจรไฟฟ้า (Printed
Circuit Board Assembling) ให้เป็นการผลิตขั้นสุดท้ายของสินค้าอิเล็กทรอนิกส์ เช่น
คอมพิวเตอร์ โทรศัพท์มือถือ และโทรทัศน์ เป็นต้น
ซึ่งประเทศไทยสามารถผลิตสินค้าขั้นสุดท้ายเหล่านี้ได้
อย่างไรก็ตามการใช้ชิ้นส่วนภายในประเทศของอุตสาหกรรมขั้นปลายน้ำนี้ค่อนข้างน้อย

ที่มา: กระทรวงวิทยาศาสตร์ เทคโนโลยี และสิ่งแวดล้อม และกระทรวงอุตสาหกรรม 2543

แนวโน้มอุตสาหกรรมไฟฟ้าและอิเล็กทรอนิกส

อุตสาหกรรมเครื่องใช้ไฟฟ้าและอิเล็กทรอนิกส์ถือได้ว่าเป็นอุตสาหกรรมที่มีความสำคัญต่อระบบเศรษฐกิจของประเทศ 
โดยสามารถทำรายได้จากการส่งออกให้กับประเทศจำนวนมาก 
อุตสาหกรรมไฟฟ้าและอิเล็กทรอนิกส์มีการขยายตัวอย่างรวดเร็วและต่อเนื่องจึงทำให้เป็นอุตสาหกรรมที่มีความสำคัญต่อเศรษฐกิจของประเทศมากขึ้น 
นอกจากนี้ยังเป็นอุตสาหกรรมที่มีบทบาทสำคัญในการรองรับแรงงานในภาคอุตสาหกรรม  
เพราะเป็นอุตสาหกรรมที่มีการจ้างแรงงานจำนวนมาก 
ซึ่งอัตราการเติบโตของอุตสาหกรรมไฟฟ้าและอิเล็คทรอนิคส์ของประเทศไทยมีการขยายตัวอย่างรวดเร็วแบบก้าวกระโดด
โดยส่งผลให้เกิดประโยชน์ต่อระบบเศรษฐกิจของประเทศทั้งทางตรงและทางอ้อม คือ
การจ้างงานและการลงทุนที่เพิ่มขึ้น

สำหรับในรอบปีที่ผ่านมา
อิเล็กทรอนิกส์และเครื่องใช้ไฟฟ้าเป็นอุตสาหกรรมหนึ่งที่ฟื้นตัวได้รวดเร็วจากวิกฤตเศรษฐกิจถดถอย
ซึ่งนอกจากเป็นผลของการฟื้นตัวของเศรษฐกิจโลกแล้ว
การขยายโอกาสทางการค้าภายใต้กรอบความ ตกลงการค้าเสรี
ทั้งกรอบความตกลงการค้าเสรีอาเซียน หรือ AFTA และกรอบ FTA อื่นอีกหลายกรอบ
ที่ได้มีการยกเลิกภาษีศุลกากรหรือลดอัตราภาษีเพิ่มเติมตั้งแต่วันที่ 1 มกราคม 2553 ที่ผ่านมา
ยังนับเป็นปัจจัยสนับสนุนที่สำคัญประการหนึ่งในการผลักดันการส่งออกสินค้าอิเล็กทรอนิกส์และเครื่องใช้ไฟฟ้าบางประเภทของไทย
ในรายการที่ได้ประโยชน์จากการยกเลิกหรือลดอัตราภาษีดังกล่าวในขณะเดียวกัน AFTA และ FTA
ก็มีส่วนสำคัญในการเร่งการเติบโตของการนำเข้าสินค้าอิเล็กทรอนิกส์และเครื่องใช้ไฟฟ้าในปีนี้ด้วยเช่นเดียวกัน

  จากรายงานของกระทรวงอุตสาหกรรมกล่าวว่า อุตสาหกรรมไฟฟาและอิเล็กทรอนิกสในป
2553 เมื่อเทียบกับปก่อน
ภาวะการผลิตอุตสาหกรรมเครื่องใชไฟฟาและอิเล็กทรอนิกสปรับตัวเพิ่มสูงขึ้นรอยละ 22.46
โดยเพิ่มขึ้นทั้งในกลุ่มเครื่องใชไฟฟา และอิเล็กทรอนิกส์จากการผลิตเพื่อการสงออก และ
ศูนย์วิจัยกสิกรไทย
คาดการณ์อัตราการขยายตัวของการส่งออกสินค้ากลุ่มอิเล็กทรอนิกส์ตลอดทั้งปีไว้ที่ประมาณร้อยละ
17-22 ขณะที่กลุ่มเครื่องใช้ไฟฟ้าและส่วนประกอบอาจขยายตัวร้อยละ 22-27 ทั้งนี้
การผลิตภาคอุตสาหกรรม
ยังมีอัตราการขยายตัวได้ดีเนื่องจากการปรับตัวดีขึ้นของยอดสั่งซื้อและความเชื่อมั่นด้านการผลิตภาคอุตสาหกรรม
และอุตสาหกรรมเครื่องใช้ไฟฟ้าและอิเล็กทรอนิกส์ขยายตัวได้ดีตามการฟื้นตัวของเศรษฐกิจและราคาสินค้าเครื่องใช้ไฟฟ้าที่ถูกลงรวมทั้งเศรษฐกิจของประเทศคู่ค้าปรับตัวดีขึ้นและการเปิดการค้าเสรีอาเซียน

กระทรวงอุตสาหกรรมคาดการณ์แนวโนมป 2554
การผลิตเครื่องใชไฟฟาและอิเล็กทรอนิกสวา การผลิตจะปรับตัวเพิ่มขึ้น รอยละ 9.88
ทั้งนี้ประเด็นที่คาดวาจะสงผลกระทบตออุตสาหกรรมไฟฟาและอิเล็กทรอนิกสไดแกคาเงินบาทที่มีการแข็งคาเมื่อเทียบกับเงินสกุลหลักในการจําหนายสินคาสงออก

[]

อุตสาหกรรมการผลิตเครื่องใช้ไฟฟ้าและอิเล็กทรอนิกส์ในช่วง 9 เดือนแรกของปี 2553
มีการปรับเพิ่มขึ้นอย่างต่อเนื่อง ตั้งแต่เดือนมกราคมถึงกันยายน 2553
ถึงแม้จะมีการปรับตัวเพิ่มขึ้นในแต่ละเดือนแต่อยู่ในอัตราชะลอลง กล่าวคือ
อัตราการขยายตัวของการผลิตในเดือนมกราคม 2553 ปรับตัวเพิ่มขึ้น ร้อยละ 67.38
ขณะที่เดือนกันยายน 2553 ปรับตัวเพิ่มขึ้นเพียงร้อยละ 8.69 เท่านั้น
โดยการปรับตัวเพิ่มขึ้นในระยะที่เริ่มฟื้นตัวจากภาวะเศรษฐกิจที่ตกต่ำจะมีการเติมเต็มในส่วนของสินค้าคงคลังที่ลดลงไปและเพิ่มเติมในส่วนของความต้องการที่แท้จริงจากผู้บริโภคโดยการผลิตเครื่องใช้ไฟฟ้ายังขยายตัวดีตามการฟื้นตัวของเศรษฐกิจโลก
โดยเฉพาะการผลิตเพื่อส่งออกไปยังตลาดอาเซียนด้วยกันเองและตลาด EU
ทั้งนี้แนวโน้มการผลิตในกลุ่มอิเล็กทรอนิกส์ยังคงขยายตัวได้ดีในอัตราชะลอลง
เนื่องจากเริ่มมีการจำหน่ายสินค้าคงคลังที่ผลิตสะสมจากเดือนก่อน

ภาวะการตลาด

การส่งออกของสินค้าอิเล็กทรอนิกส์และเครื่องใช้ไฟฟ้าของไทยในช่วงมกราคมถึงพฤศจิกายนของปี
2553 การส่งออกสินค้าอิเล็กทรอนิกส์และเครื่องใช้ไฟฟ้าขยายตัวเฉลี่ยสูงถึงร้อยละ 28.82
เมื่อเทียบกับช่วงเดียวกันของปีก่อนที่มีอัตราหดตัว โดยกลุ่มอิเล็กทรอนิกส์ขยายตัวร้อยละ 33.87
และเครื่องใช้ไฟฟ้าขยายตัวร้อยละ 23.77
ซึ่งมีการปรับตัวเพิ่มขึ้นในทุกตลาดยกเว้นตะวันออกกลางที่มีการปรับตัวลดลงเล็กน้อย
ตลาดสำคัญที่มีสัดส่วนการส่งออกมากที่สุดได้แก่ ตลาดอาเซียนรองลงมาคือ จีน EU สหรัฐ และ ญี่ปุ่น
โดยผลิตภัณฑ์ที่มีมูลค่าส่งออกและอัตราการขยายตัวค่อนข้างมากตามลำดับ ได้แก่ เครื่องปรับอากาศ
มอเตอร์ขนาดเล็กกล้องTV,VDO
ตู้เย็นส่วนประกอบของอุปกรณ์เครื่องคอมพิวเตอร์และวงจรรวมและไมโครแอสแซมบลี

0

ตารางมูลค่าการส่งออกเครื่องใช้ไฟฟ้าและอุปกรณ์อิเล็กทรอนิกส์ของประเทศไทย

  ----------------- ------------------------------------ --------------- ----------- ----------- --------------- --------- ---------
  รายการ                                                 มูลค่า :                                  อัตราการขยายตัว :           
                                                         ล้านเหรียญสหรัฐฯ                           ร้อยละ                     

                                                         2551            2552        2553 (      2551            2552      2553 (มค-
                                                                                     มค-พย)                                พย)

  เครื่องใช้ไฟฟ้า                                            18,032.39       15,538.02   18,873.81   6.15            -13.83    33.87

  เครื่องอิเลคทรอนิกส์                                        31,102.45       27,025.96   30,051.50   0.66            -13.11    23.77

                    เครื่องคอมพิวเตอร์ อุปกรณ์และส่วนประกอบ     18,384.16       16,017.36   17,200.02   6.07            -12.87    19.93

                    แผงวงจรไฟฟ้า                          7,241.30        6,444.62    7,348.59    -13.98          -11.00    26.02

                    วงจรพิมพ์                              954.05          852.15      868.37      -18.09          -10.68    11.08

                    เครื่องโทรสารโทรศัพท์อุปกรณ์และส่วนประกอบ   1,192.28        922.02      1,090.52    37.75           -22.67    33.52

                    เครื่องส่งวิทยุโทรเลข โทรศัพท์              148.24          121.65      132.47      47.89           -17.94    18.99

                    อุปกรณ์กึ่งตัวนำทรานซิสเตอร์และไดโอด        943.88          775.12      998.22      -3.19           -17.88    43.18

                    อื่น ๆ                                 2,238.53        1,893.05    2,413.32    -63.58          451.29    584.41
  ----------------- ------------------------------------ --------------- ----------- ----------- --------------- --------- ---------

ที่มา: ศูนย์เทคโนโลยีสารสนเทศและการสื่อสาร กระทรวงพาณิชย์โดยความร่วมมือของกรมศุลกากร

โครงสร้างตลาดส่งออกเครื่องใช้ไฟฟ้าและอิเล็กทรอนิกส์ ช่วงเดือนมกราคมถึงพฤศจิกายน 2553
พบว่า มีการฟื้นตัวโดยที่ขยายตัวเพิ่มขึ้นในอัตราที่สูงแต่เนื่องจากปีที่ผ่านมา
การส่งออกหดตัวค่อนข้างมาก
ส่งผลให้การส่งออกในปีนี้กลับมาขยายตัวจากช่วงเดียวกันของปีก่อนค่อนข้างสูง

อุตสาหกรรมรายสาขา

-   อุตสาหกรรมไฟฟ้า

ดัชนีผลผลิตอุตสาหกรรมเครื่องใช้ไฟฟ้าในช่วงเดือนมกราคมถึงเดือนกันยายน 2553
ปรับตัวเพิ่มขึ้นร้อยละ 24.42 เมื่อเทียบกับช่วงเดียวกันของปีก่อน
โดยการผลิตเครื่องใช้ไฟฟ้ายังขยายตัวดีตามการฟื้นตัวของเศรษฐกิจรวมถึงราคาสินค้าที่ถูกลงและเนื่องจากคำสั่งซื้อที่เพิ่มขึ้นตามการฟื้นตัวของอุปสงค์ในตลาดส่งออกและตลาดในประเทศ
ทั้งนี้การผลิตและการส่งออกปรับตัวดีขึ้นตามคำสั่งซื้อจากทั้งในและต่างประเทศส่งผลให้อุตสาหกรรมที่ผลิตเพื่อการส่งออกอาทิเครื่องปรับอากาศมีการใช้กำลังการผลิตเพิ่มขึ้นโดยการส่งออกขยายตัวได้มากในกลุ่มประเทศอาเซียน
EU และออสเตรเลีย

-   อุตสาหกรรมอิเล็กทรอนิกส์และชิ้นส่วนอิเล็กทรอนิกส์

การเติบโตของอุตสาหกรรมอิเล็กทรอนิกส์ขึ้นอยู่กับสภาวะเศรษฐกิจโลกและการขยายตัวของอุตสาหกรรมทุกประเภท
ที่ใช้อุปกรณ์อิเล็กทรอนิกส์เป็นส่วนประกอบพื้นฐาน เช่น อุตสาหกรรมการผลิตเครื่องคอมพิวเตอร์
(Computer) อุตสาหกรรมผลิตเครื่องมือสื่อสาร (Communication) อุตสาหกรรมยานยนต์
(Automotive) อุตสาหกรรมสินค้าอุปโภค (Consumer)
รวมถึงอุตสาหกรรมอื่นๆของผลิตภัณฑ์ที่มีเทคโนโลยีสูง สำหรับประเทศไทยนั้น
อุตสาหกรรมผลิตชิ้นส่วนอิเล็กทรอนิกส์มีบทบาทสำคัญต่อเศรษฐกิจของประเทศไทยมาโดยตลอด อีกทั้ง
ยังเป็นฐานการผลิตที่สำคัญในภูมิภาคอาเซียน

ภาพรวมอุตสาหกรรมอิเล็กทรอนิกสโดยดูจากดัชนีผลผลิตอุตสาหกรรมอิเล็กทรอนิกส
จากสถาบันไฟฟ้าและอิเล็กทรอนิกส พบวาในชวง9เดือนแรกของปี 2553
(เดือนมกราคมถึงกันยายน2553)
ปรับตัวเพิ่มขึ้นรอยละ24.99เมื่อเทียบกับชวงเดียวกันของปีกอนสภาวะการผลิตปรับตัวสูงขึ้นอยางตอเนื่องทุกเดือน
ทั้งนี้การผลิตผลิตภัณฑอิเล็กทรอนิกสสวนใหญผลิตเพื่อการสงออกและมีอุปสงคตอเนื่องจากสินคาสำเร็จรูป
สินค้าที่ส่งออกมากเป็นอันดับหนึ่งของอิเล็กทรอนิกส์ได้แก่อุปกรณ์ประกอบของเครื่องคอมพิวเตอร์ที่ไทยเป็นฐานการผลิตเพื่อส่งออก
HDD มีมูลค่าส่งออกปรับตัวเพิ่มขึ้น 21.18% เมื่อเทียบกับช่วงเดียวกันของปีก่อน
เนื่องจากการปรับตัวเพิ่มขึ้นในทุกตลาดที่ส่งออก เช่น อาเซียน จีน และสหรัฐอเมริกา
ทำให้มูลค่าการส่งออกของสินค้าประเภทนี้ปรับตัวสูงขึ้นนอกจากนี้ราคาของสินค้าส่งออกจะปรับตัวลดลงตามเทคโนโลยีที่เปลี่ยนแปลงอย่างรวดเร็ว
และยังคงปรับตัวสูงขึ้น เมื่อมีการผลิตผลิตภัณฑ์ใหม่ๆ ออกมา
ผลิตภัณฑ์เดิมมีการเพิ่มประสิทธิภาพมากยิ่งขึ้น

อุตสาหกรรมแผงวงจรไฟฟ้า (Printed circuit board)

โดยการผลิตแผงวงจรอิเล็กทรอนิกส์ในประเทศส่วนมากเป็นการผลิตเพื่อส่งออกตามคำสั่งซื้อของลูกค้า
หรือบริษัทแม่ โดยตลาดส่งออกที่สำคัญของไทย คือ จีน EU และสหรัฐอเมริกา
ภาครัฐจึงให้การสนับสนุนและให้สิทธิพิเศษต่อผู้ผลิตชิ้นส่วนอิเล็กทรอนิกส์ เช่น
การยกเว้นอากรขาเข้าเครื่องจักร การยกเว้นภาษีเงินได้นิติบุคคล
ตลอดจนการสนับสนุนด้านนโยบายของภาครัฐ เช่น การส่งเสริมเขตการค้าเสรี
และความร่วมมือระหว่างประเทศ เป็นต้น

จากรายงานของ PCB information service ได้ประเมินว่า
ความต้องการแผงวงจรไฟฟ้าในตลาดโลกมีแนวโน้มที่จะเพิ่มมากขึ้นอย่างต่อเนื่อง
เนื่องจากการปรับเปลี่ยนทางด้านเทคโนโลยีที่ทำให้แผงวรไฟฟ้ามีขนาดเล็กลงและน้ำหนักเบาแต่มีประสิทธิภาพที่รวดเร็วขึ้น
จึงทำให้เป็นที่ต้องการของหลายอุตสาหกรรม เช่น อุตสาหกกรรมสื่อสารโดยเฉพาะ
กลุ่มโทรศัพท์มือถือ , อุตสาหกกรมการแพทย์ , อุตสาหกรรมรถยนต์ , อุตสาหรรมการบิน ,
เครื่องใช้ไฟฟ้าและอื่นๆ

ประมาณการกำลังการผลิตของแผงวงจรทั่วโลก

+----------------------+----------------------+-----------------------+
|                      | กำลังการผลิต           | อัตราการเติบโต          |
|                      |                      |                       |
|                      | ( หน่วย พันล้านเหรียญ )  |                       |
+----------------------+----------------------+-----------------------+
| 2008                 | 48.7                 | 1.1%                  |
+----------------------+----------------------+-----------------------+
| 2009                 | 37.3                 | -23.5%                |
+----------------------+----------------------+-----------------------+
| 2010                 | 38.1                 | 2.1%                  |
+----------------------+----------------------+-----------------------+
| 2011                 | 41                   | 7.8%                  |
+----------------------+----------------------+-----------------------+
| 2012                 | 46.3                 | 12%                   |
+----------------------+----------------------+-----------------------+
| 2013                 | 51.2                 |                       |
+----------------------+----------------------+-----------------------+

แหล่งข้อมูล PCB information service

ในช่วงปี 2549 ถึงปี 2550 มูลค่าการส่งออกแผงวงจรไฟฟ้า (Printed Circuit Board)
ส่วนมากจากความต้องการที่สูงของสินค้าประเภทคอมพิวเตอร์ เครื่องใช้ภายในบ้าน
และเครื่องมือสื่อสาร ทำให้อุตสาหกรรมอิเล็กทรอนิกส์มีการเจริญเติบโตที่รวดเร็ว ในช่วงปี 2552
ตัวเลขประมาณการกำลังการผลิต PCB ลดลงเนื่องจากภาวะเศรษฐกิจที่ถดถอย แต่ในปี 2553
เริ่มมีแนวโน้มที่ดีขึ้น ส่วนการส่งออกแผงวงจรไฟฟ้าของประเทศไทยมีแนวโน้มที่ดีเช่นกัน

มูลค่าการส่งออกแผงวงจรไฟฟ้าระหว่างปี 2549-2553 (มค- พย) (ล้านเหรียญสหรัฐฯ)

[]

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์
โดยได้รับความร่วมมือจากกรมศุลกากร

จากกราฟจะเห็นได้ว่า การส่งออกแผงวงจรไฟฟ้ามีการเติบโตมาจนถึงปี 2550 โดยเพื่มจากปี
2549 ถึงร้อยละ 19 แต่ในช่วงปี 2551 และ 2552 มีปริมาณการส่งออกลดลงถึงร้อยละ 13 และ
10 ตามลำดับ
ซึ่งมีสาเหตุมาจากคำสั่งซื้อที่น้อยลงตามการบริโภคของโลกที่ปรับตัวลดลงตามระยะเวลาดังกล่าว
นอกจากนี้ยังมีการแข่งขันการผลิตเพื่อการส่งออกจากประเทศ จีน เวียดนาม และ ไต้หวัน
แม้จะเน้นกลุ่มลูกค้าต่างกันตรงที่คุณภาพของสินค้าที่ด้อยกว่า แต่ส่งผลการได้เปรียบทางด้านราคา
สำหรับแนวโน้มการส่งออกแผงวงจรไฟฟ้าในปี 2553
จะได้รับผลมาจากการความต้องการสินค้าอิเล็กทรอนิกส์ที่คาดว่าจะฟื้นตัวจากการขยายตัวอย่างต่อเนื่องของการใช้เน็ตบุ๊กและการเติบโตของอุปสงค์ต่อสินค้าที่ใช้เพื่อเก็บข้อมูล
ซึ่งปัจจุบันมีการนำไปใช้ในผลิตภัณฑ์หลากหลายประเภททั้งอุปกรณ์อิเล็กทรอนิกส์สำหรับผู้บริโภค เช่น
MP3 กล้องดิจิตอล โทรศัพท์เคลื่อนที่ และเครื่องใช้ไฟฟ้าภายในบ้าน เช่น โทรทัศน์
เครื่องเล่น/บันทึกดีวีดี เป็นต้น
โดยคาดว่ากลุ่มเครื่องคอมพิวเตอร์และอุปกรณ์ต่อพ่วงอาจขยายตัวได้ในช่วงร้อยละ 2-5
ขณะที่กลุ่มแผงวงจรไฟฟ้าอาจขยายตัวได้ในช่วงร้อยละ 5-10 สำหรับตลาดที่คาดว่าจะฟื้นตัวได้ก่อน
ได้แก่ จีน กลุ่มประเทศแถบเอเชีย และตะวันออกกลาง
ซึ่งมีแนวโน้มการเติบโตทางเศรษฐกิจค่อนข้างดีกว่าในภูมิภาคอื่นๆ

อุตสาหกรรมฮาร์ดดิสก์

 มีการดำเนินการอุตสาหกรรมฮาร์ดดิสก์ไดรฟ์ในประเทศไทยมาเป็นเวลากว่า 30 ปี
โดยประเทศไทยเป็นฐานการผลิตฮาร์ดดิสก์ไดรฟ์ที่ใหญ่ที่สุดของโลก
มีการจ้างแรงงานมากกว่าสองแสนคนในอุตสาหกรรมนี้ 
ที่เป็นเช่นนี้เนื่องมาจากปัจจัยเกื้อหนุนที่สำคัญทางเศรษฐกิจหลายประเทศ อาทิ โครงสร้างพื้นฐาน 
ต้นทุนแรงงานที่แข่งขันได้และมาตรการส่งเสริมการลงทุนของสำนักงานคณะกรรมการส่งเสริมการลงทุน
(BOI) ทำให้สามารถดึงดูดผู้ผลิตฮาร์ดิสก์ไดรฟ์สำคัญๆ
จากต่างประเทศเกือบทุกรายเข้ามาตั้งฐานการผลิตในประเทศไทย โดยในช่วง 3 ปีที่ผ่านมา
ตั้งแต่ปี 2550 – 2552 ผู้ผลิต ฮาร์ดดิสก์ไดรฟ์รายใหญ่ของโลก ทั้ง 4 รายในไทย ได้แก่ ซีเกท
เทคโนโลยี เวสเทิร์น ดิจิตอล ฮิตาชิ โกลบอล สตอเรจ และโตชิบา สตอเรจ ดีไวซ์
ได้ขยายการลงทุนเพิ่ม รวมมูลค่าเงินลงทุนประมาณ 65,000 ล้านบาท มีกำลังการผลิต
ฮาร์ดดิสก์ไดรฟ์ รวมกันกว่า 320 ล้านชิ้น และมีกำลังการผลิตหัวอ่านและชิ้นส่วนรวมกันกว่า 800
ล้านชิ้น  ประกอบกับในช่วงปี 2542-2549 ที่ผ่านมา 
ปริมาณความต้องการฮาร์ดดิสก์ไดรฟ์เพิ่มขึ้นอย่างมาก 
ส่งผลให้อุตสาหกรรมการผลิตฮาร์ดดิสก์ไดรฟ์และชิ้นส่วนในประเทศไทยขยายตัวอย่างสูงจนกลายเป็นประเทศที่ส่งออกฮาร์ดดิสก์ไดรฟ์อันดับหนึ่งของโลกปัจจุบัน

อุตสาหกรรมรถยนต์

โดยอุตสาหกรรมยานยนต์ของไทย ถือว่าเป็นอุตสาหกรรมที่สำคัญของประเทศ
ในแต่ละปียอดการผลิตรถยนต์สูงถึง 1 ล้านคัน
ซึ่งทางรัฐบาลไทยพร้อมเดินหน้าให้การสนับสนุนอุตสาหกรรมยานยนต์อย่างต่อเนื่องในเชิงนโยบาย
และเชื่อมั่นว่าเอกชนก็พร้อมที่จะเดินหน้าลงทุนเพิ่มเติม เพื่อเติบโตอย่างยั่งยืนไปด้วยกัน
คาดว่าในช่วง 2-6 ปีจากนี้ไป ยอดการผลิตจะเพิ่มสูงขึ้นถึง 2-2.5 ล้านคัน
ทำให้ไทยติดอันดับ 1 ใน 10 

มีการผลิตจํานวน152,689 คัน เพิ่มขึ้นจากจากเดือนเดียวกันของปีก่อนซึ่งมีการผลิต 115,043 คัน
ร้อยละ 32.72 โดยเป็นการปรับเพิ่มขึ้นของรถยนต์ทุกประเภท (รถยนต์นั่ง, รถยนต์กระบะ 1 ตัน
และรถยนต์เพื่อการพาณิชย์ ) และมีปริมาณการผลิตรถยนต์เพิ่มขึ้นจากเดือนกันยายน 2553 ร้อยละ
7.97 สําหรับการส่งออกยังขยายตัวดีที่ร้อยละ 35.41 เมื่อเทียบกับช่วงเดียวกันของปีก่อน

ปัญหาและอุปสรรคที่ส่งผลกระทบต่อการพัฒนาอุตสาหกรรมไฟฟ้าและอิเล็กทรอนิกส์

1.  ผลกระทบจากวิกฤตการณ์ทางเศรษฐิกิจในกลุ่มสหภาพยุโรป ทำให้ยอดขายเริ่มลดน้อยลง

2.  เสถียรภาพของค่าเงินบาท ซึ่งขณะนี้ค่าเงินบาทที่แข็งขึ้นกว่าร้อยละ 10
    ส่งผลให้ศักยภาพในการแข่งขันลดลงและก่อให้เกิดผลกระทบต่อการส่งออกซึ่งเป็นภาคส่วนที่มีผลต่ออัตราการขยายตัวของผลิตภัณฑ์มวลรวมในประเทศ

3.  ความเสียเปรียบด้านการบริหารจัดการที่เอื้ออำนวยต่อการดำเนินธุรกิจ ได้แก่
    การบริหารจัดการขนส่งระหว่างประเทศในประเด็นของค่าใช้จ่ายและความรวดเร็วเป็นสิ่งที่มีความสำคัญต่อการดำเนินธุรกิจและส่งมอบสินค้าที่ทันต่อความต้องการของตลาด

4.  การเปิดเสรีการค้า (FTA)ตั้งแต่วันที่ 1 มกราคม 2553
    FTA ได้เพิ่มทั้งโอกาสและการแข่งขันทางธุรกิจภายหลังจากที่การเปิดเสรีจะเพิ่มความครอบคลุมมากขึ้น
    ทั้งในกรอบอาเซียนที่จะมุ่งสู่การเป็นประชาคมเศรษฐกิจอาเซียน หรือ AEC (ASEAN
    Economic Community) ในปี 2558
    อุตสาหกรรมไฟฟ้าและอิเล็กทรอนิกส์ของไทยต้องเผชิญกับความท้าทายในระยะข้างหน้า อาทิ
    การรักษาความเป็นฐานการลงทุนที่สำคัญในอุตสาหกรรมนี้ต่อไปในอนาคต
    ซึ่งถึงแม้ว่าไทยมีความพร้อมด้านสาธารณูปโภคกว่าหลายประเทศในภูมิภาค
    แต่ปัจจุบันไทยค่อนข้างเสียเปรียบประเทศคู่แข่งที่มีต้นทุนแรงงานต่ำ เช่น เวียดนาม
    อินโดนีเซียและฟิลิปปินส์
    ขณะที่ระบบโครงสร้างภาษีศุลกากรของไทยที่บางกรณียังไม่สอดคล้องกันระหว่างสินค้าต้นน้ำและปลายน้ำ
    ก็เป็นปัญหาหนึ่งที่ทำให้นักลงทุนบางส่วนหันเหการลงทุนไปยังประเทศเพื่อนบ้าน
    อีกทั้งปัญหาเสถียรภาพทางการเมืองของไทยก็ส่งผลในเชิงลบต่อความรู้สึกเชื่อมั่นของนักลงทุน

5.  การเติบโตของจีน ในปี 2553 โดยเฉพาะการส่งออกเครื่องใช้ไฟฟ้าและอิเล็กทรอนิกส์
    ซึ่งมีส่วนแบ่งทางการตลาดเป็นอันดับต้น ๆ และมีการขยายตัวอย่างรวดเร็ว
    เนื่องจากสินค้าจากประเทศจีนมีความได้เปรียบด้านต้นทุน
    อีกทั้งมีหลายระดับคุณภาพและราคาตั้งแต่เครื่องใช้ไฟฟ้าที่มีแบรนด์และผลิตภัณฑ์อิเล็กทรอนิกส์ไฮเทคไปจนถึงชิ้นส่วนอุปกรณ์อิเล็กทรอนิกส์ทั่วไป
    โดยสินค้าบางกลุ่มของจีนสามารถแข่งขันกับสินค้าจากต่างประเทศได้
    เมื่อประกอบกับภาวะเศรษฐกิจที่ยังคงซบเซาทำให้ผู้บริโภคและผู้ประกอบการในต่างประเทศที่ใช้ชิ้นส่วนอิเล็กทรอนิกส์เป็นส่วนประกอบ
    อาจหันไปนำเข้าจากจีนเพิ่มมากขึ้นเพื่อลดค่าใช้จ่าย ซึ่งจุดนี้อาจกระทบต่อการส่งออกของไทย
    อย่างไรก็ตามในอีกด้านหนึ่ง
    ผู้ประกอบการที่เป็นส่วนหนึ่งในสายการผลิตของจีนจะได้รับประโยชน์
    กลยุทธ์ของธุรกิจส่งออกที่อยู่ในไทยในการรับมือจึงอาจกล่าวได้กว้างๆ เป็น 2 แนวทาง คือ
    การเป็นพันธมิตรทางธุรกิจร่วมมือเพื่อโตไปกับจีน
    และ/หรือการพัฒนาผลิตภัณฑ์ของตนให้มีความแตกต่าง เป็นต้น

6.  การแข่งขันดึงดูดการลงทุนจากต่างประเทศ
    เนื่องจากโครงสร้างของอุตสาหกรรมมีลักษณะแนวโน้มในอนาคตของอุตสาหกรรมนี้ยังคงต้องอาศัยการลงทุนและเทคโนโลยีจากต่างประเทศ
    ซึ่งเป็นปัจจัยสำคัญในการพัฒนาอุตสาหกรรมอิเล็กทรอนิสก์และเครื่องใช้ไฟฟ้ามาตลอดระยะเวลากว่า
    2 ทศวรรษที่ผ่านมา ซึ่งหากบริษัทต่างชาติลดความสนใจในการลงทุนในไทยลง
    อาจส่งผลต่อโอกาสในการพัฒนาอุตสาหกรรมประเภทนี้ของไทยในอนาคต
    ซึ่งย่อมรวมไปถึงการส่งออกที่อาจจะลดลงตามการลงทุนจากต่างประเทศด้วยเช่นกัน
    ซึ่งก็หมายความว่าภาครัฐและหน่วยงานที่เกี่ยวข้องควรมียุทธศาสตร์ที่ชัดเจนในการส่งเสริมการลงทุนจากต่างประเทศและการพัฒนาธุรกิจอุตสาหกรรมไฟฟ้าและอิเล็กทรอนิกส์ภายในประเทศเพื่อรักษาความได้เปรียบให้ประเทศไทยยังคงเป็นศูนย์กลางในการผลิตและกระจายสินค้าของภูมิภาค
    ขณะที่ธนาคารแห่งประเทศไทยมีบทบาทที่จะช่วยดูแลค่าเงินบาทให้มีเสถียรภาพและอยู่ในระดับที่แข่งขันได้

ภาวะการแข่งขันของธุรกิจอุตสาหกรรมอิเล็กทรอนิกส์และอุปกรณ์ไฟฟ้า

สำหรับแผงวงจรอิเล็กทรอนิกส์ (Printed circuit Board
)ในการแข่งขันในตลาดโลกนับว่ามีการแข่งขันที่ค่อนข้างรุนแรง
โดยเฉพาะการแข่งขันจากประเทศจีนซึ่งมีความได้เปรียบด้านต้นทุนการผลิต
และยังเป็นผู้ผลิตสินค้าให้กับบริษัทต่างๆ ในประเทศสหรัฐอเมริกา ประเทศในกลุ่มสหภาพยุโรป
และประเทศญี่ปุ่น ซึ่งแม้ว่าความกดดันทางด้านราคาที่เกิดจากผู้ผลิต PCB
ในจีนที่ทำให้มีการผลิตสินค้าราคาถูกเข้าสู่ตลาดเพิ่มมากขึ้นและส่งผลให้เกิดการเปรียบเทียบราคาทางอ้อม
แต่ผลิตภัณฑ์แผ่นพิมพ์วงจรอิเล็กทรอนิกส์ที่ผลิตในประเทศจีนไม่ใช่คู่แข่งโดยตรงของบริษัท
เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะเทคโนโลยีในการผลิตที่ใช้เป็นแบบ
Mass Production ซึ่งเน้นการผลิตในปริมาณมาก มีต้นทุนต่ำ
และมีมาตรฐานคุณภาพสินค้าที่ต่ำกว่าเมื่อเทียบกับประเทศไทย ซึ่งบริษัทนับว่าเป็นผู้ผลิต PCB
ที่ใช้เทคโนโลยีสูงซึ่งหากสามารถควบคุมต้นทุนการผลิตได้ดีจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา
นอกจากนี้ ต้นทุนการผลิตของประเทศจีนก็มีแนวโน้มสูงขึ้น
ประเทศไทยจึงยังมีความได้เปรียบในการผลิตแผงวงจรเครื่องใช้ไฟฟ้าและอิเล็กทรอนิกส์เมื่อเทียบกับคู่แข่งในอาเซียนอื่น
ๆ นอกจากนี้ การขยายตัวของบริษัทรับจ้างประกอบแผงวงจรอิเล็กทรอนิกส์ (Contracted
electronic manufacturing : CEM)
ทำให้ประเทศไทยซึ่งนับเป็นตลาดหลักของการรับจ้างประกอบแผงวงจรอิเล็กทรอนิกส์ที่สำคัญมีโอกาสเติบโตในอนาคต
และ ทางบริษัทฯ ได้รับความไว้วางใจจากลูกค้าทั้งในและต่างประเทศให้ผลิตอย่างต่อเนื่อง

กลยุทธ์การแข่งขันของอุตสาหกรรมอิเล็กทรอนิกส์และอุปกรณ์ไฟฟ้า

การใช้เทคโนโลยีการผลิตที่สามารถรองรับการปรับเปลี่ยนการผลิตสินค้ารูปแบบใหม่
บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ต่าง ๆ ของบริษัทด้วย

มีกำลังการผลิตที่เพียงพอที่รองรับความต้องการสั่งซื้อเป็นจำนวนมาก
บริษัทมีการลงทุนอย่างสม่ำเสมอเพื่อนำเทคโนโลยีระดับสูงมาใช้ในกระบวนการผลิต
ทั้งนี้เพื่อให้มีกำลังการผลิตที่เพิ่มขึ้น
และมีความสามารถในการผลิตก้าวทันเทคโนโลยีของผลิตภัณฑ์ที่เปลี่ยนแปลง
และสามารถรักษาโอกาสในการแข่งขันได้

เน้นความหลากหลายของสินค้า และ มีราคาที่สามารถแข่งขันได้
ปัจจุบันบริษัทและกลุ่มบริษัทฯในเครือมีผลิตภัณฑ์เพื่อการจัดจำหน่ายมากกว่า 10,000 รายการ
และบริษัทให้ความสำคัญในการแข่งขันด้านราคา
โดยพยายามที่จะรักษาระดับต้นทุนการผลิตให้สามารถแข่งขันได้
โดยทำข้อตกลงกับเจ้าของเทคโนโลยีการผลิตรายหนึ่ง ให้บริษัทสามารถสั่งซื้อวัตถุดิบผ่านได้
เพื่อให้ได้ประโยชน์จากการประหยัดต่อขนาด (Economy of Scale)
ประกอบกับการควบคุมต้นทุนการผลิตในส่วนต่าง ๆ ให้อยู่ในระดับที่บริษัทสามารถแข่งขันด้านราคาได้

การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า บริษัท
มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

กลุ่มลูกค้าเป้าหมายของธุรกิจอุตสาหกรรมอิเล็กทรอนิกส์และอุปกรณ์ไฟฟ้า

สำหรับธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้าบริษัทจะมุ่งเน้นกลุ่มลูกค้าเป้าหมายเป็นกลุ่มผู้ผลิตสินค้าต้นแบบ
(Original Electronics Manufacturing: OEM)
ซึ่งเป็นเจ้าของตราสินค้าจากต่างประเทศที่มีฐานการผลิตสินค้าในประเทศไทย
โดยในปัจจุบันบริษัทมีลูกค้าอยู่ในหมวดอุตสาหกรรมต่างๆ
ทั้งในอุตสาหกรรมโทรคมนาคมและชิ้นส่วนอิเล็กทรอนิกส์ ได้แก่ ผู้ผลิตเครื่องปรับอากาศ (บริษัท
ไดกิ้น อินดัสตรี้ (ประเทศไทย) จำกัด และ บริษัท โตชิบา แคเรียร์ (ประเทศไทย) จำกัด)
ผู้ผลิตฮาร์ดดิส (บริษัท เวสเทิร์น ดิจิตอล (ประเทศไทย) จำกัด) นอกจากนี้
บริษัทยังมีนโยบายที่จะขยายฐานลูกค้าที่เป็นผู้จำหน่ายอุปกรณ์อิเล็กทรอนิกส์ ต่าง ๆ
ที่ให้บริษัทเป็นผู้ผลิตสินค้าในลักษณะรับเหมาผลิต (Turnkey) มากขึ้น เช่น
ผู้จำหน่ายอุปกรณ์รับส่งข้อมูลผ่านดาวเทียมติดยานพาหนะ (Vehicle Tracking)
และผู้จำหน่ายมิเตอร์ไฟฟ้าระบบอิเล็กทรอนิกส์ (Electronic Watt-Hour Meter) เป็นต้น

กลุ่มลูกค้าเป้าหมายของอุปกรณ์จำหน่ายชิ้นส่วนอิเล็กทรอนิกส์ ได้แก่ ผู้ผลิตสินค้าอิเล็กทรอนิกส์
และเครื่องใช้ไฟฟ้า โดยสามารถแบ่งได้เป็น 2 ประเภท คือ ผู้ประกอบการภายในประเทศ
และบริษัทข้ามชาติที่มีฐานการผลิตในประเทศไทย
โดยหากไม่นับรวมการจำหน่ายให้กับบริษัทในเครือแล้ว ลูกค้าส่วนใหญ่ของบริษัท
คือผู้ผลิตเครื่องใช้ไฟฟ้าต่างๆ ได้แก่เครื่องปรับอากาศ พัดลม โทรทัศน์ เครื่องเสียง
และมีลูกค้าเป็นโรงงานจากประเทศญี่ปุ่น และประเทศไต้หวัน เป็นต้น

การจำหน่ายและช่องทางการจำหน่ายธุรกิจอิเล็กทรอนิกส์และเครื่องไฟฟ้า

สำหรับธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า ปัจจุบัน บริษัทจัดจำหน่ายทั้งทางตรงและผ่านนายหน้าตัวแทนในสัดส่วน
91:9 บริษัทจะเน้นการจำหน่ายทางตรงเป็นหลัก
เนื่องจากบริษัทต้องการนำเสนอประสบการณ์ในการรับงานของบริษัท เทคโนโลยีการผลิต
กระบวนการผลิต วิธีการเก็บวัตถุดิบ ประสบการณ์ของทีมงาน และผู้บริหาร
เพื่อทำให้ลูกค้าไว้วางใจให้บริษัทผลิตสินค้า ดังนั้น
ลูกค้าจะมีการเข้ามาเยี่ยมชมหรือตรวจสอบโรงงานก่อนมีการตกลงให้บริษัทผลิตสินค้าให้
และลูกค้าบางรายอาจจะมีการส่งทีมงานฝ่ายเทคนิคเข้าทำงานร่วมกับฝ่ายผลิตของบริษัทเพื่อร่วมวางแผนด้วย
โดยที่กระบวนการผลิตสินค้าประกอบด้วย การออกแบบกระบวนการผลิต
และวิเคราะห์ต้นทุนในการผลิตเพื่อทำข้อเสนอให้กับลูกค้า การผลิตสินค้าตัวอย่าง (Pilot Run)
จนถึงการเริ่มดำเนินการผลิตและส่งมอบสินค้าตามคำสั่งซื้อของลูกค้า นอกจากนี้
บริษัทยังใช้ช่องทางการหาลูกค้าใหม่ โดยการประชาสัมพันธ์ผ่านเวปไซต์ของบริษัท คือ
www.forth.co.th การแนะนำและชักชวนจากกลุ่มลูกค้าปัจจุบันของบริษัท
และจากการแนะนำโดยผู้บริหารของบริษัท เป็นต้น

สำหรับช่องทางการจำหน่ายของธุรกิจชิ้นส่วนอิเล็กทรอนิกส์ของบริษัท ส่วนใหญ่จะติดต่อโดยทางตรง
(Direct) โดยมีการใช้พนักงานขายของบริษัทเพื่อติดต่อและทำการตลาดกับลูกค้าที่เป็นโรงงานผลิต
โดยบริษัทมีพนักงานขายจำนวน 45 คน ผลิตภัณฑ์ที่เกี่ยวกับอิเล็กทรอนิกส์ต่าง ๆ
มีการกำหนดเป้าหมายของยอดขายไว้ ทั้งที่เป็นการขยายฐานลูกค้าเดิม
หรือเป็นการขยายตลาดเพื่อเพิ่มฐานลูกค้าใหม่ นอกจากนี้บริษัทยังมีช่องทางการจำหน่ายได้แก่
การจำหน่ายปลีก ณ ที่ตั้งสาขาของ ES จำนวน 2 สาขา
ซึ่งมุ่งเน้นจำหน่ายให้กับลูกค้าทั่วไปและลูกค้าโรงงาน
นอกจากนี้ยังมีการเผยแพร่ข้อมูลและสามารถสั่งซื้อผ่านทางเวปไซต์ คือ www.es.co.th
เพื่อเป็นการประชาสัมพันธ์ และแสดงให้เห็นผลิตภัณฑ์ที่จำหน่าย และการจัดทำ เวปลิ้งค์
เพื่อเชื่อมโยงให้มีผู้เข้าชมและสั่งซื้อสินค้าผ่านเวปไซต์ของ ES เพิ่มขึ้น

1.  ธุรกิจผลิตและติดตั้งระบบสัญญาณไฟจราจร

ธุรกิจการติดตั้งระบบสัญญาณไฟจราจรในประเทศไทยนับตั้งแต่อดีต
เป็นการนำเข้าผลิตภัณฑ์สัญญาณไฟจราจรจากต่างประเทศเพื่อใช้ในด้านระบบจราจรและโคมสัญญาณไฟจราจร
หรือเป็นผู้รับเหมาโครงการภายในประเทศและสั่งซื้อวัตถุดิบจากต่างประเทศเป็นหลัก
ซึ่งในอดีตนิยมใช้หลอดไฟแบบ Halogen
แต่ในปัจจุบันระบบสัญญาณไฟจราจรที่เป็นเทคโนโลยีล่าสุดและได้รับความนิยมอย่างมาก ได้แก่
ไดโอดเรืองแสง (Light Emitting Diode - LED)
ซึ่งเกิดจากความก้าวหนาของเทคโนโลยีเซมิคอนดักเตอร ทําใหเทคโนโลยีของ LED
กาวหนาอยางรวดเร็วตามไปดวย จึงไดมีการนํา LED มาใชประโยชนแพรหลายมากขึ้น
เชน สัญญาณจราจร ไฟทายรถยนต ปายสัญญาณตางๆ ไฟฉาย ไฟให้สัญญาณของประภาคาร
จอภาพยนตรขนาดใหญ ยิ่งไปกวานั้น หนาจอ LCD
ของโทรศัพทมือถือที่ใชกันทั่วไปเกือบทั้งหมดจะใหแสงสวางดวย LED
ในขณะเดียวกันรัฐบาลประเทศตางๆ ไดสงเสริมการใชประโยชนจาก LED
เพื่อลดการใช้พลังงาน เปนตนวา กระทรวงเศรษฐกิจของไตหวันได้ประกาศการลงทุน 2,100
ลานเหรียญไตหวันในเดือนเมษายน 2550 วา
เพื่อจะเปลี่ยนไฟสัญญาณจราจรทั่วประเทศมาเปนการใช LED ทั้งหมดภายใน3
ปยิ่งไปกวานั้นในอนาคตจะเปลี่ยนไฟที่ใหแสงสวางแกถนนมาเปนLED เชนเดียวกัน

จากการนําไปประยุกตใชอยางแพรหลาย ทําใหปจจุบันตลาด LED
แบบที่มีแสงสวางสูงไดเติบโตอยางรวดเร็วจาก 122 ลานเหรียญสหรัฐฯ ในป 2538
เปนมากกว่า 170 ลานเหรียญสหรัฐฯ ในป 2551
และคาดวาในอนาคตจะเติบโตขึ้นในอัตราสูงถึงปละ 25% โดยสัดสวนมากกวาครึ่งหนึ่ง คือ
52% นําไปใชในการใหแสงสวางแกจออุปกรณอิเล็กทรอนิกสแบบเคลื่อนที่ เชน
จอโทรศัพทมือถือ จอของกลองดิจิตอล ฯลฯ รองลงมา คือ 14%
นำไปใชในปายและจอภาพขนาดใหญ และอีก 14% ใชในรถยนต จุดเด่นของหลอด LED
คือสามารถตอบสนองความต้องการของผู้บริโภคได้ดีกว่าหลอดประเภทอื่น ทั้งความ
สามารถในการปรับเปลี่ยนสีแสงต่างๆได้หลากหลาย และยังสามารถพัฒนาเทคโนโลยีไปสู่การเป็น
LED สปริง หรือ เทคโนโลยีแสงสว่างที่สามารถดัดแปลงส่วนโค้งส่วนเว้าเพื่อการตกแต่งห้อง
เฟอร์นิเจอร์ และมุมต่างๆ ของอาคาร รวมถึงช่วยในการประหยัดพลังงานมากกว่า นอกจากนี้ LED
ยังถูกพัฒนาให้มีความสว่างที่เพิ่มมากขึ้น ส่งผลให้สามารถให้แสงสว่างในระยะทางที่ไกลขึ้น

ในด้านการนำ LED มาใช้กับระบบสัญญาณไฟจราจรนั้น
ทางหน่วยงานของกรุงเทพมหานครได้ให้ความสนใจที่จะจัดซื้ออุปกรณ์ดังกล่าวเพื่อใช้ในงานต่าง ๆ
อาทิเช่น ไฟส่องสว่างทางข้าม, กล่องไฟรูปคนข้ามระบบปุ่มกด, LED
สัญญาณไฟกระพริบและโคมไฟจราจร เป็นต้น หลังจากผลทดลองใช้หลอดสัญญาณไฟจราจรชนิด LED
เป็นที่น่าพอใจเนื่องจากประสิทธิภาพในการให้แสงสว่างที่ชัดเจนตลอดอายุการใช้งานกว่า 10 ปี
และยังประหยัดพลังงานไฟฟ้ากว่า 70% สามารถแสดงผลการทำงานให้สอดคล้อง
เหมาะสมเป็นไปตามมาตรฐานสากล
ภาครัฐบาลจึงมีการจัดสรรงบประมาณเพื่อจัดซื้ออุปกรณ์และสัญญาณไฟจราจรที่ทำจาก LED มากขึ้น
ซึ่งหลังจากประเทศไทยสามารถผลิตระบบสัญญาณไฟจราจรแบบ LED ขึ้นได้เป็นผลสำเร็จ
หน่วยงานของกรุงเทพมหานครจึงเน้นการจัดซื้ออุปกรณ์ดังกล่าวจากผู้ผลิตในประเทศมากขึ้นอุตสาหกรรมผลิตและติดตั้งระบบสัญญาณไฟจราจรในปัจจุบันจึงเกิดขึ้นเพื่อรองรับการขยายตัวของปริมาณความต้องการใช้ในสินค้าดังกล่าวตามโครงการของหน่วยงานต่างๆ
และยังส่งเสริมให้นำไปใช้ในอุปกรณ์อื่นมากขึ้น เช่น ป้ายเตือนจุดอันตราย,
สัญญาณไฟควบคุมช่องทางเดินรถ เป็นต้น ซึ่งหน่วยงานที่รับผิดชอบในโครงการดังกล่าว ได้แก่
กรุงเทพมหานคร มีพื้นที่รับผิดชอบในเขตกรุงเทพมหานคร เทศบาลท้องถิ่น
มีพื้นที่รับผิดชอบในเขตเทศบาลท้องถิ่นนั้น ๆ องค์การบริหารส่วนตำบล
มีพื้นที่รับผิดชอบตามท้องถิ่นต่างๆ กรมทางหลวงซึ่งมีพื้นที่รับผิดชอบตามเขตพื้นที่ระหว่างจังหวัด
และกรมทางหลวงชนบท โดยมีลักษณะการซื้อขายเป็นแบบประมูลโครงการตามวาระต่าง ๆ
ในแต่ละผลิตภัณฑ์ เช่น ตู้ควบคุมสัญญาณไฟจราจร โคมสัญญาณไฟจราจร เครื่องนับเวลาถอยหลัง
สัญญาณไฟคนข้ามถนนอัจฉริยะ สัญญาณไฟสลับช่องจราจร และ ไฟกระพริบระบบพลังงานแสงอาทิตย์
เป็นต้น โดยปัจจุบันมีจำนวนองค์กรหรือหน่วยงานทางราชการต่าง ๆ
ทั่วประเทศที่รับผิดชอบในการสั่งซื้อผลิตภัณฑ์ดังกล่าว
ประกอบด้วยเทศบาลทั่วประเทศและองค์การบริหารส่วนตำบลทั่วประเทศ ซึ่ง ณ. เดือนมกราคมปี
2552 มีจำนวน 1,192 แห่งและ 6,738 แห่ง ตามลำดับ ดังนั้น
จะเห็นได้ว่าตลาดในหน่วยงานส่วนภูมิภาคและโครงการต่าง ๆ
ของกรมทางหลวงยังมีศักยภาพที่จะเพิ่มมูลค่าเงินหมุนเวียนสู่ธุรกิจการติดตั้งระบบสัญญาณไฟจราจรอีกมาก
และส่งผลให้เกิดโอกาสในการเติบโตของผลิตภัณฑ์ในอุตสาหกรรมกลุ่มนี้ต่อไป

ภาวะการแข่งขันและกลยุทธ์การตลาดของธุรกิจผลิตและติดตั้งระบบสัญญาณไฟจราจร

ดังที่กล่าวมาแล้วว่าการติดตั้งระบบสัญญาณไฟจราจรในประเทศ หน่วยงานราชการต่าง ๆ
เริ่มเปลี่ยนจากการนำเข้าผลิตภัณฑ์จากต่างประเทศซึ่งมีมูลค่าการใช้จ่ายในการติดตั้งและการบำรุงรักษาค่อนข้างสูง
มาให้ความสนใจที่การจัดซื้ออุปกรณ์จากผู้ผลิตในประเทศมากขึ้น
หลังจากในประเทศไทยมีผู้ที่สามารถผลิตระบบสัญญาณไฟจราจรให้เป็นที่ยอมรับด้านคุณภาพได้
ซึ่งบริษัทนับว่าเป็นผู้นำตลาดของประเทศในธุรกิจผลิตภัณฑ์ระบบสัญญาณไฟจราจรนี้
จากการพัฒนาผลิตภัณฑ์ระบบสัญญาณไฟจราจร LED ขึ้นเป็นบริษัทแรกในประเทศไทย
โดยมีผลงานที่โดดเด่นจากการทดสอบใช้งานของหน่วยงานต่างๆ เช่น ในปี 2546
ผลิตภัณฑ์ตู้ควบคุมสัญญาณไฟจราจร โคมสัญญาณไฟจราจรชนิด LED และเครื่องนับเวลาถอยหลัง ชนิด
LED ได้ผ่านการรับรองคุณภาพจากสำนักงานมาตรฐานผลิตภัณฑ์ (มอก.) และในปี 2547 – 2548
ผลิตภัณฑ์โคมสัญญาณไฟจราจร และโคมสัญญาณไฟจราจรสำหรับคนข้ามถนน
ได้ผ่านการรับรองจากกรมวิทยาศาสตร์บริการ เป็นต้น และด้วยคุณสมบัติของหลอด LED
ดังกล่าวที่ใช้กระแสไฟฟ้าน้อยกว่าหลอดแบบ Halogen มีอายุการใช้งานนานกว่าแบบเดิม 5 – 10
ปี และให้ความปลอดภัยต่อผู้ใช้รถใช้ถนนสูงกว่า เนื่องจากในโคมสัญญาณไฟจราจร
ประกอบด้วยหลอด LED จำนวนมาก หากมีหลอดใดหลอดหนึ่งหมดอายุการใช้งานหรือเสื่อมสภาพ
โคมสัญญาณไฟนั้นก็จะยังคงใช้งานได้อย่างเป็นปกติโดยผู้ใช้รถใช้ถนนอาจไม่รู้สึกถึงความแตกต่าง
ดังนั้น หน่วยงานราชการต่าง ๆ
ทั้งในกรุงเทพมหานครและต่างจังหวัดต่างให้การยอมรับผลิตภัณฑ์ของบริษัทเพื่อใช้ติดตั้งทดแทนสัญญาณไฟจราจรเดิมที่เสื่อมสภาพลง
หรือใช้ติดตั้งตามทางแยกที่เกิดขึ้นใหม่
ซึ่งปัจจุบันความต้องการจะเน้นไปที่การผลิตเพื่อทดแทนสินค้าที่ใช้อยู่เดิมซึ่งชำรุดและเสื่อมโทรมมากขึ้น

ในปัจจุบัน บริษัทจึงยังครองความเป็นผู้นำผลิตภัณฑ์ระบบสัญญาณไฟจราจรในประเทศไทยทั้งหมด
โดยได้รับการไว้วางใจจากทางกรุงเทพมหานครให้ดำเนินโครงการติดตั้งสัญญาณไฟจราจรในกรุงเทพฯ
ทั้งหมด และเพื่อรักษาความเป็นอันดับหนึ่ง
บริษัทยังคงให้ความสำคัญในการพัฒนาผลิตภัณฑ์ใหม่อย่างต่อเนื่อง
ทำให้บริษัทมีความได้เปรียบคู่แข่งขันทั้งในประเทศและต่างประเทศ
ทั้งในด้านการให้บริการหลังการขายและให้บริการบำรุงรักษาที่รวดเร็ว
เนื่องจากบริษัทเป็นผู้ผลิตมีการสำรองวัตถุดิบและอะไหล่ที่เพียงพอ
ไม่ต้องรอสั่งซื้ออะไหล่จากต่างประเทศซึ่งต้องใช้เวลานานกว่า
คุณภาพที่เป็นมาตรฐานมากว่าสินค้าจากประเทศจีนหรือไต้หวันในราคาที่สามารถแข่งขันได้
ซึ่งกลยุทธ์ในการแข่งขันของบริษัทมีรายละเอียด ดังนี้

กลยุทธ์การแข่งขันของธุรกิจผลิตและติดตั้งระบบสัญญาณไฟจราจร

มาตรฐานคุณภาพและคุณสมบัติของสินค้าเป็นที่ยอมรับจากหน่วยงานราชการ
จากการที่ผลิตภัณฑ์ของบริษัทเกี่ยวข้องกับการให้สัญญาณไฟจราจร
และระบบความปลอดภัยทางการจราจร ดังนั้น ผลิตภัณฑ์ต่าง ๆ
ของบริษัทจึงได้ผ่านการทดสอบคุณสมบัติจากหน่วยงานต่าง ๆ
เพื่อมั่นใจได้ว่าจะมีคุณภาพและความทนทานต่อการใช้งาน นอกจากนี้
ผลิตภัณฑ์ที่บริษัทได้ผลิตและติดตั้งไปแล้วทั้งหมดมีคุณสมบัติที่โดดเด่นในเรื่องของการประหยัดพลังงานและมีคุณภาพเป็นที่ยอมรับจากหน่วยงานราชการทั้งในกรุงเทพมหานคร
และต่างจังหวัด
ซึ่งมาตรฐานของหน่วยงานราชการเหล่านี้นับว่าเป็นหลักฐานอ้างอิงถึงคุณภาพที่โดดเด่นของผลิตภัณฑ์ได้เป็นอย่างดี

มีความสามารถในการแข่งขันด้านราคา บริษัทสามารถจัดซื้อวัตถุดิบสำคัญได้โดยตรงจากผู้ผลิต
และจัดซื้อวัตถุดิบอื่นผ่านบริษัทในเครือ ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากผู้ผลิตในต่างประเทศได้

พัฒนาผลิตภัณฑ์รูปแบบใหม่ เพื่อตอบสนองความต้องการของลูกค้า
บริษัทให้ความสำคัญกับการพัฒนาผลิตภัณฑ์ใหม่ เพื่อตอบสนองความต้องการของลูกค้า
และรักษาความเป็นผู้นำของผลิตภัณฑ์ระบบสัญญาณไฟจราจรในประเทศไทย

มีวัตถุดิบและอะไหล่สำรองที่เพียงพอ
จากการที่บริษัทมีผลงานติดตั้งผลิตภัณฑ์ของบริษัทให้กับหน่วยงานราชการหลายแห่ง
ซึ่งส่วนใหญ่จะมีการรับประกันผลงานการติดตั้งเป็นเวลาประมาณ 2 ปี อย่างไรก็ตาม
จากการที่บริษัทเป็นผู้ผลิตระบบสัญญาณไฟจราจรด้วย
จึงมีความพร้อมด้านการสำรองวัตถุดิบและอะไหล่ที่เพียงพอ
ทั้งนี้บริษัทคาดว่าจะสามารถให้บริการด้านอะไหล่ได้เป็นระยะเวลาประมาณ 8 ปี

บริการหลังการขายที่รวดเร็ว นอกจากคุณภาพสินค้าที่ดีแล้ว
บริษัทยังให้ความสำคัญกับการบริการหลังการขายที่รวดเร็ว
โดยมีนโยบายให้บริการรับแจ้งปัญหาจากลูกค้า 24 ชั่วโมง ตลอดทั้ง 7 วันทำการ โดยทีม
Service ที่มีความเชี่ยวชาญและพร้อมเข้าถึงพื้นที่ทันที่ที่ได้รับแจ้ง มีเครื่องมือในการซ่อมที่ครบครัน
และทันสมัย โดยมีขั้นตอนการดำเนินการที่เป็นมาตรฐานตามข้อกำหนดของบริษัทอย่างเคร่งครัด

การรับประกันคุณภาพสินค้า บริษัทมีนโยบายการรับประกันคุณภาพสินค้าที่ผลิตและจำหน่ายจากบริษัท
หากลูกค้าพบปัญหาในระหว่างระยะเวลารับประกัน
สามารถแจ้งมายังบริษัทเพื่อดำเนินการตรวจเช็คและซ่อมฟรีทั้งค่าแรงและอะไหล่
โดยไม่เสียค่าใช้จ่าย

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจร

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจรเป็นหน่วยงานทางราชการที่รับผิดชอบในด้านการติดตั้งสัญญาณไฟจราจร
ซึ่งส่วนใหญ่สามารถจัดสรรงบประมาณในการติดตั้งและบำรุงรักษาอุปกรณ์และระบบสัญญาณไฟจราจรได้เอง
โดยสามารถแบ่งกลุ่มลูกค้าได้เป็น 5 หน่วยงานหลักตามลักษณะของพื้นที่ความรับผิดชอบ ได้แก่

1)  กรุงเทพมหานคร
    รับผิดชอบในเขตพื้นที่กรุงเทพมหานครซึ่งงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    ไม่ต้องผ่านสำนักงบประมาณแผ่นดิน แต่จะแบ่งงบประมาณออกเป็นสองส่วน คือ
    งบประมาณที่ได้รับการอุดหนุนจากรัฐบาลและงบประมาณในส่วนของกรุงเทพมหานคร

2)  กรมทางหลวง
    เป็นผู้รับผิดชอบในโครงการเชื่อมโยงถนนสายหลักของประเทศหรือเขตพื้นที่ระหว่างจังหวัดโดยงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    แบ่งออกเป็น 2 ส่วนคือ
    งบประมาณจากกระทรวงคมนาคมและงบอุดหนุนจากหน่วยงานที่เกี่ยวข้อง

3)  กรมทางหลวงชนบท รับผิดชอบในโครงการเชื่อมโยงถนนสายรองต่างๆ ทั่วประเทศ
    โดยงบประมาณในด้านการติดตั้งระบบสัญญาณไฟจราจรของหน่วยงานดังกล่าว
    ต้องได้รับความเห็นชอบจากผู้เกี่ยวข้องซึ่งผ่านทางสำนักงบประมาณแผ่นดิน

4)  องค์กรปกครองส่วนท้องถิ่น ได้แก่ เทศบาล องค์การบริหารส่วนตำบล(อบต.)
    และองค์การบริหารส่วนจังหวัด(อบจ.) รับผิดชอบในเขตพื้นที่
    โดยไม่ต้องผ่านสำนักงบประมาณแผ่นดิน
    ซึ่งแต่ละจังหวัดมีอำนาจในการบริหารและจัดการอย่างอิสระ

5)  ลูกค้าต่างประเทศ จำหน่ายผลิตภัณฑ์ผ่านตัวแทนจำหน่ายในประเทศเพื่อนบ้านใกล้เคียง ได้แก่
    ประเทศเวียตนาม ลาว มาเลเซีย สิงคโปร์ กัมพูชา

การจำหน่ายและช่องทางการจำหน่ายของธุรกิจผลิตและติดตั้งระบบสัญญาณไฟจราจร

บริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์ มีความเข้าใจในลักษณะผลิตภัณฑ์
และมีความชำนาญในผลิตภัณฑ์ที่จัดจำหน่าย
โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ประมาณ 25 ราย
ซึ่งเป็นผู้มีประสบการณ์ติดต่องานกับหน่วยงานราชการต่างๆ
และมีความสามารถทำการตลาดให้กับบริษัทได้

ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

ธุรกิจโฆษณานับเป็นอุตสาหกรรมหนึ่ง ที่มีบทบาทสำคัญต่อ การพัฒนาสังคม และ ประเทศชาติ
โดยเฉพาะอย่าง ยิ่งในปัจจุบันนี้ การโฆษณาได้เป็นการสื่อสารที่เข้าถึง และ ใกล้ชิดกับ
ประชาชนมากขึ้น ในทุกขณะราวกับเป็น ส่วนหนึ่ง ของชีวิตประจำวัน จึงทำให้การโฆษณา
มีการเจริญเติบโต ควบคู่ไปกับสังคมและเศรษฐกิจ ของประเทศชาติ มาตลอด

อุตสาหกรรมโฆษณายังมีสัญญาณบวกอย่างต่อเนื่องโดยในช่วง 10 เดือนแรกของปี 2553
มีมูลค่าทางการตลาด 82,226 ล้านบาท หรือมีเพิ่มขึ้น ร้อยละ 12 จากช่วงเดียวกันเมื่อปีก่อน
เนื่องจากการฟื้นตัวของเศรษฐกิจประเทศไทยและการอัดฉีดงบลงทุนในระบบสาธารณูปโภคต่างๆของภาครัฐ ทำให้ผู้บริโภคมีความเชื่อมั่นมากขึ้นรวมถึงการจับจ่ายใช้สอยที่เพิ่มขึ้น
โดยเฉพาะกลุ่มคอนซูเมอร์ โปรดักท์ (FMCG)
ซึ่งเป็นสินค้าที่สะท้อนกำลังซื้อของผู้บริโภคมีความมั่นใจต่อแนวโน้มการเติบโตทางเศรษฐกิจปีนี้
ทำให้มีการใช้งบโฆษณาเพิ่ม

ตารางประมาณการงบประมาณการโฆษณาในช่วงเดือนมกราคม ถึงเดือนตุลาคม 2553 และ ปี
2552

+----------+----------+----------+----------+--------+-------------+
| สื่อ       | มกราคม – |          | มกราคม – |        | อัตราการขยาย |
|          | ตุลาคม    |          | ตุลาคม    |        | ตัวเปลี่ยนแปลง |
|          | 2553     |          | 2552     |        |             |
+----------+----------+----------+----------+--------+-------------+
|          | มูลค่า     | อัตราก    | มูลค่า     | อ      |             |
|          |          | ารขยายตัว |          | ัตราการ |             |
|          | (ล้านบาท) |          | (ล้านบาท) | ขยายตัว |             |
|          |          | (ร้อยละ)  |          |        |             |
|          |          |          |          | (      |             |
|          |          |          |          | ร้อยละ) |             |
+----------+----------+----------+----------+--------+-------------+
| โทรทัศน์   | 49,969   | 60.77    | 43,237   | 58.90  | 15.57       |
+----------+----------+----------+----------+--------+-------------+
| วิทยุ      | 4,966    | 6.04     | 5,052    | 6.88   | -1.7        |
+----------+----------+----------+----------+--------+-------------+
| หนังสือพิมพ์ | 11,995   | 14.59    | 11,283   | 15.37  | 6.31        |
+----------+----------+----------+----------+--------+-------------+
| นิตยสาร   | 4,545    | 5.33     | 4,420    | 6.02   | 2.83        |
+----------+----------+----------+----------+--------+-------------+
| โร       | 4,660    | 5.67     | 3,734    | 5.09   | 24.80       |
| งภาพยนตร์ |          |          |          |        |             |
+----------+----------+----------+----------+--------+-------------+
| สื่อการแจ้ง | 3,173    | 3.86     | 3,327    | 4.53   | -4.63       |
+----------+----------+----------+----------+--------+-------------+
| สื่อเคลื่อนที่ | 1,770    | 2.15     | 1,473    | 2.01   | 20.16       |
+----------+----------+----------+----------+--------+-------------+
| ส        | 915      | 1.11     | 688      | 0.94   | 32.99       |
| ื่อในอาคาร |          |          |          |        |             |
+----------+----------+----------+----------+--------+-------------+
| สื่ออ      | 235      | 0.29     | 197      | 0.27   | 19.29       |
| ินเตอร์เน็ต |          |          |          |        |             |
+----------+----------+----------+----------+--------+-------------+
| รวมทั้งหมด | 82,226   | 100      | 73,410   | 100    | 12.01       |
+----------+----------+----------+----------+--------+-------------+

ที่มา Nielson Media Research Thailand

ศูนย์วิจัยกสิกรไทย คาดการณ์ว่า ธุรกิจโฆษณาปี 2553 จะมีเม็ดเงินหมุนเวียนไม่ต่ำกว่า 97,000
ล้านบาท หรือ ขยายตัวได้ไม่ต่ำกว่าร้อยละ 7.5
จากปีที่ผ่านมา ซึ่งเป็นการขยายตัวที่ต่อเนื่องจากช่วงที่ผ่านมาของปี 2553
โดยมีปัจจัยหนุนจากภาวะเศรษฐกิจที่ฟื้นตัวต่อเนื่อง
การจับจ่ายใช้สอยของผู้บริโภคที่เริ่มปรับตัวเพิ่มขึ้น
ภาคธุรกิจจึงต่างเร่งวางแผนขยายกิจกรรมทางการตลาด
รวมถึงการเพิ่มงบการโฆษณาเพื่อกระตุ้นกำลังซื้อที่มีให้ต่อเนื่อง อีกทั้ง
ปกติแล้วในช่วงปลายปีมักเป็นช่วงที่ผู้ประกอบการผู้ผลิตสินค้าและบริการต่างเร่งกระตุ้นยอดขาย
เพราะเป็นช่วงไฮซีซั่น ที่ตรงกับเทศกาลสำคัญ ซึ่งผู้บริโภคมักมีการจับจ่ายสูงกว่าช่วงปกติ

ทิศทางอุตสาหกรรมโฆษณาทั้งสื่อหลัก และดิจิทัล มีเดีย ในปี 2554 ยังเติบโตได้ในอัตรา 9.2%
ด้วยมูลค่า 1.1
แสนล้านบาทโดยการเติบโตในสื่อหลักยังคงเป็นสื่อโทรทัศน์ที่สามารถเข้าถึงประชาชนได้ในวงกว้าง
แต่ด้วยข้อจำกัดด้าน "เวลา" โฆษณาจะทำให้เม็ดเงินไหลไปยังสื่อเคเบิลทีวี และทีวีดาวเทียม
ที่มีฐานผู้บริโภคเพิ่มขึ้น 
อีกทั้งยังเป็นสื่อที่มีราคาโฆษณาไม่สูงเหมือนฟรีทีวีและยังเข้าถึงผู้บริโภคเฉพาะกลุ่มได้ดี 
จึงเป็นอีกทางเลือกในการใช้พื้นที่โฆษณาของสินค้า ทั้งรายใหญ่ ที่ต้องการใช้สื่อใหม่ และรายเล็ก
ที่มีงบประมาณจำกัด

ขณะที่ดิจิทัล มีเดีย ยังคงเป็นสื่อที่ผู้ประกอบธุรกิจทุกรายให้ความสนใจ
เพื่อพัฒนาช่องทางการสื่อสารในยุคสังคมออนไลน์  ส่งผลให้สื่อออนไลน์
ในปีหน้าจะเติบโตเช่นเดียวกับสื่อหลัก  โดยการขยายตัวจะอยู่ในอัตรา 50-60%
คาดว่างบประมาณการสื่อสารที่ใช้ผ่านดิจิทัล มีเดีย จะอยู่ที่ 2,000 ล้านบาท

สำหรับสื่อป้ายโฆษณากลางแจ้ง ซึ่งเคยเป็นหัวใจหลักของสื่อโฆษณานอกบ้าน มีแนวโน้มลดลงต่อเนื่อง
เนื่องจากพื้นที่ที่เป็นจุดเด่นซึ่งเหมาะกับการติดสื่อโฆษณาหายากขึ้น รวมถึงราคาการผลิตสื่อที่สูง และ
สื่อดิจิตอลที่ทันสมัยเข้ามาทดแทน ดังนั้นผู้ลงโฆษณาหันไปหาทางเลือกอื่นๆที่คุ้มค่ากับการลงทุน เช่น
ทรานซิส และสื่ออินสโตร์ ทั้งนี้สื่อป้ายโฆษณากลางแจ้งกำลังเผชิญหน้ากับความท้าทายใหม่ กล่าวคือ
ไม่สามารถดึงดูดความสนใจจากลูกค้าได้เมื่อเปรียบเทียบกับสื่อที่นำเสนอบนอุปกรณ์สื่อสารเช่น มือถือ
iPad iPhone หรือBB

อย่างไรก็ ความท้าทายอยู่ที่การเข้าถึงและการสร้างความสนใจในกลุ่มผู้บริโภค
ดังนั้นผู้ประกอบการจึงปรับเปลื่ยน กลยุทธ์โดยทำเป็น ป้ายดิจิตอล เทคโนโลยี หรือ
ป้ายโฆษณาเคลื่อนที่ (Mobile billboard ) โดยสามารถติดตั้งได้ทั้งในและนอกอาคาร
หรือนำไปติดตั้งบนรถบรรทุกขนาด 6 ล้อ นอกจากนี้ยังมีการพัฒนาโดยทำเทคโนโลยี LED
เข้ามาใช้ในการสร้างเนื้อหาและภาพโฆษณาให้สามารถถ่ายทอดทั้งภาพนิ่งและภาพเคลื่อนไหว
โดยคงความคมชัดของภาพไว้ และกลายเป็นทางเลือกที่ทรงพลังในการดึงดูดผู้บริโภคได้เป็นอย่างดี

จุดเด่นของ สื่อโฆษณากลางแจ้ง คือ สามารถเห็นและจับต้องได้
ทำให้สื่อดังกล่าวมีคุณสมบัติที่สามารถสร้าง “ความน่าไว้วางใจ” “ความพึงพอใจ”
“ความตั้งใจซื้อสินค้า” ให้กับตราสินค้า
ซึ่งจะสร้างพื้นฐานที่แข็งแรงและความสำเร็จระยะยาวให้ตราสินค้า
  

ภาวะการแข่งขันและกลยุทธ์ทางการตลาดของธุรกิจโฆษณาบนพื้นที่ป้ายอัจฉริยะ

จากภาวะเศรษฐกิจโลกที่ชะลอตัว ผู้ประกอบการจึงพยายามตัดงบโฆษณา
และหันมาใช้งบในการทำกิจกรรมการตลาดมากขึ้น
เพราะสามารถเข้าถึงผู้บริโภคได้ตรงกลุ่มเป้าหมาย นอกจากนี้ยังมีสื่อใหม่ๆ อย่างดิจิตอลมีเดีย
เว็บไซต์ เอสเอ็มเอส อีเมล์ ซึ่งมีแนวโน้มว่าจะเติบโตขึ้นแทนที่สื่อรูปแบบเก่า
และอาจมีสื่อรูปแบบใหม่อื่น ๆ ที่มีประสิทธิภาพ ให้ผลคุ้มค่าภายใต้งบประมาณที่ต่ำ เช่น ดิจิตอลมีเดีย
ซึ่งจะช่วยผู้ประกอบการในการนำเสนอสินค้าที่ครบวงจร
เพราะตลาดดิจิตอลสามารถเชื่อมโยงการติดต่อและความสัมพันธ์แบบ Real time
ระหว่างผู้ผลิตสินค้าและลูกค้าของตนได้อย่างมีประสิทธิภาพ อย่างไรก็ดี สื่อโฆษณาภายนอก ได้แก่
ป้ายบิลบอร์ด รถประจำทาง ป้ายแบนเนอร์ รถแท็กซี่ โปสเตอร์ และโฆษณา ณ จุดขาย
ก็นับว่าเป็นอีกหนึ่งทางเลือกสำหรับสภาพการแข่งขันที่เน้นกลไกราคาและมีต้นทุนที่ต่ำกว่าเมื่อเทียบกับสื่อโทรทัศน์และวิทยุ
ซึ่งปัจจุบันสื่อโฆษณาภายนอกมีการพัฒนารูปแบบที่ทันสมัย รูปลักษณ์สวยงาม
รวมถึงไอเดียที่ออกแบบลงบนสื่อที่ก้าวหน้าขึ้นเป็น 3 มิติ และ 4 มิติ
สามารถสะดุดตาผู้บริโภคและเข้าถึงกลุ่มเป้าหมายได้เป็นอย่างดี
ป้ายโฆษณาขนาดใหญ่ถูกแทนที่ด้วยป้ายโฆษณาไฟฟ้า จอแอลอีดี
บรรทุกอยู่บนรถและจอดตามสถานที่ชุมชน ป้ายอัจฉริยะอิเล็กทรอนิกส์ LED
จึงเริ่มได้รับความนิยมจากเจ้าของแบรนด์มากขึ้น
แม้ว่าเมื่อเทียบกับป้ายโฆษณาขนาดใหญ่ที่อยู่ในภาวะซบเซานับว่ายังทดแทนมูลค่ากันไม่ได้
แต่นับว่าเป็นโอกาสของบริษัทในการสร้างธุรกิจท่ามกลางการแข่งขันของวงการสื่อโฆษณา
เพื่อหาช่องทางนำเสนอสิ่งใหม่ให้กับผู้บริโภคและสร้างความแตกต่าง
อีกทั้งเป็นการดึงดูดความสนใจจากผู้บริโภคได้
สื่อโฆษณาภายนอกบ้านก็น่าจะเป็นอีกสื่อหนึ่งที่สามารถพลิกแพลง ปรับเปลี่ยน
หรือใส่ไอเดียแปลกใหม่เข้าไปได้ และในอนาคตสื่อภายนอกบ้านรูปแบบใหม่จะเกิดขึ้นอีกมากมาย

สภาวะการแข่งขันในตลาดป้ายอัจฉริยะอิเล็กทรอนิกส์นั้น ประกอบด้วยผู้ประกอบการรายใหญ่ประมาณ
4- 5 ราย เช่น ที.พี.เอส มีเดีย, โฟร์อาร์ต, 96 แอดเวอร์ไทซิ่ง, พี.ไลท์. โฆษณา แอนด์
คอนสตรัคชั่น, มาสเตอร์
ซึ่งผู้ประกอบการแต่ละรายมีรูปแบบสื่อป้ายโฆษณาและพื้นที่ตั้งเป็นจุดแข็งที่แตกต่างกัน
โดยการแข่งขันในปัจจุบันจะเน้นในเรื่องทำเลที่ตั้ง ความหลากหลายของสื่อโฆษณา
การให้บริการที่สามารถรองรับความต้องการของลูกค้าแบบครบวงจร
ทำเลที่ตั้งป้ายโฆษณาที่อยู่ในระดับให้ผู้ใช้รถใช้ถนนสามารถเห็นได้ชัดเจน ไม่อยู่สูงเกินไป
หรืออยู่ใกล้ทางซึ่งผู้ขับขี่ต้องขับขี่ด้วยความเร็วและใช้ความระมัดระวังสูง
ซึ่งจะทำให้โฆษณาไม่สามารถเข้าถึงกลุ่มเป้าหมายได้เท่าที่ควร ดังนั้น
เพื่อสร้างความสามารถในการแข่งขัน ทำให้บริษัท
ต้องเร่งปรับตัวกับโครงสร้างธุรกิจและพฤติกรรมผู้บริโภคใหม่
เร่งหาลูกค้าใหม่เข้ามาเสริมฐานเดิมที่มีอยู่ และเสนอบริการรูปแบบใหม่เพิ่มเติม

กลุ่มลูกค้าเป้าหมายในธุรกิจโฆษณาบนพื้นที่ป้ายจราจรอัจฉริยะ

เน้นกลุ่มลูกค้าเป้าหมายที่ต้องการใช้สื่อในการประชาสัมพันธ์การจัด Event และ Exhibition
ต่างๆ ซึ่งมีความเหมาะสมกับผลิตภัณฑ์ของเราที่สามารถกระจายข่าวสารได้ครอบคลุมทุกพื้นที่
(40จุดทั่วกทม.) สามารถปรับเปลี่ยนโฆษณาได้รวดเร็ว เนื่องจากเป็นป้ายอิเล็กทรอนิกส์
ซึ่งปัจจุบันลูกค้ากลุ่มนี้ถือได้ว่าเป็นลูกค้าหลักของป้ายจราจรอัจฉริยะ
โดยในภาวะเศรษฐกิจที่ชะลอตัวลง รัฐบาลและกลุ่มธุรกิจต่างๆได้หันมาทำการตลาดแบบ Below
the line มากขึ้น เช่น การจัดกิจกรรมทางการตลาด และ Exhibition
ต่างๆเพื่อกระตุ้นการบริโภคและใช้จ่าย
ทำให้เป็นโอกาสที่ดีของธุรกิจโฆษณาบนพื้นที่ป้ายจราจรอัจฉริยะ

กลยุทธ์การแข่งขันในธุรกิจโฆษณาบนพื้นที่ป้ายจราจรอัจฉริยะ

ทำเลที่ตั้งที่เหมาะสม ป้ายโฆษณา LED ของบริษัทเป็นทางเลือกใหม่สำหรับผู้ที่ต้องการใช้จอภาพสี
โดยที่บริษัทยังสามารถผลิตจอภาพสีที่มีระยะห่างระหว่างหลอดไฟ LED ตั้งแต่ 22, 11, 6, และ 4
มิลลิเมตร
ซึ่งจะสามารถตอบสนองความต้องการของผู้บริโภคได้อย่างหลากหลายและตั้งอยู่ในจุดที่มีการจราจรหนาแน่น
ซึ่งเป็นตำแหน่งที่จะมีผู้ขับขี่ยานพาหนะและผู้โดยสารให้ความสนใจ

รองรับข้อมูลได้หลายรูปแบบ
การโฆษณาบนป้ายอัจฉริยะเป็นการโฆษณาบนสื่ออิเล็กทรอนิกส์ซึ่งเป็นเทคโนโลยีที่สูงกว่าการโฆษณากลางแจ้งทั่วไป
จึงสามารถรองรับข้อมูลได้หลายรูปแบบ เช่น
ทำเป็นภาพนิ่งหรือยิงความถี่สลับระหว่างโฆษณากับการรายงานสภาพจราจรในแต่ละช่วงเวลา
นอกจากนี้ยังสามารถปรับเปลี่ยนเนื้อหาของการโฆษณาได้ง่าย
ทำให้ลูกค้าเกิดความสะดวกในการใช้บริการ
และยังมีค่าผลิตสื่อโฆษณาที่ต่ำกว่าเมื่อเปรียบเทียบกับสื่อชนิดอื่น รวมทั้งผลิตภัณฑ์มีความคงทน
ทำให้ผู้ซื้อโฆษณาสามารถประหยัดต้นทุนการผลิตสื่อได้

บริการเสริมด้านอื่น ๆ
บริษัทยังมีแผนให้บริการเพิ่มเติมด้านรายงานความหนาแน่นของเส้นทางจราจร
เป็นศูนย์รวบรวมข้อมูลด้านการจราจร ข่าวสารและการประชาสัมพันธ์โดยเป็นเครือข่ายของ GTS
40 จุดทั่วกรุงเทพมหานคร
เพื่อดึงดูดสายตาของผู้บริโภคและเป็นการจูงใจให้ผู้ประกอบการสนใจสื่อป้ายจราจรอัฉริยะมากขึ้น
ประโยชน์ที่ได้รับคือประชาชนผู้ใช้เส้นทางผ่านป้ายจราจรอัจฉริยะสามารถพิจารณาวางแผนการเดินทาง
หรือตัดสินใจเปลี่ยนเส้นทางการเดินทางโดยหลีกเลี่ยงจุดที่มีปัญหาจราจรติดขัดได้ทันที
ซึ่งจะเป็นการลดปัญหาการสะสมของรถในบริเวณที่มีการจราจรติดขัด
เป็นแนวทางแก้ไขปัญหาการจราจรได้อีกทางหนึ่ง นอกจากนั้นยังเป็นการลดระยะเวลา
ลดต้นทุนการเดินทางและประหยัดพลังงานได้อีกทางหนึ่ง

ภาวะการแข่งขันและกลยุทธ์ทางการตลาดของธุรกิจผลิตและจำหน่ายผลิตภัณฑ์จอภาพสี (Full
Color LED Screen)

สำหรับการจำหน่ายผลิตภัณฑ์จอภาพสีขนาดใหญ่ (Full Color LED Screen)
และป้ายแสดงข้อความหรือรูปภาพ (Moving Sign Board/ Variable Message Sign: VMS)
ปัจจุบันในตลาดโดยรวมเริ่มมีการนำผลิตภัณฑ์จอภาพ LED สีจริง มาใช้กันอย่างแพร่หลายมากขึ้น
ทั้งการติดตั้งเพื่อใช้ประชาสัมพันธ์องค์กร การเช่าเพื่อใช้ในงานแสดงสินค้า งานคอนเสิร์ตขนาดใหญ่
รวมถึงการลงทุนติดตั้งเพื่อขายสื่อโฆษณาตามย่านธุรกิจต่างๆ เป็นต้น

ในปัจจุบันคู่แข่งขันในอุตสาหกรรม ประกอบไปด้วยผู้นำเข้าสินค้าจากต่างประเทศ
ซึ่งยังคงมีราคาสูงมากเนื่องจากต้องเสียภาษีนำเข้าในอัตราที่สูง
นอกจากนี้ยังมีกลุ่มผู้จำหน่ายรายย่อยในประเทศ ซึ่งนำเข้าชิ้นส่วนโมดูลจาก จีน หรือไต้หวัน
มาประกอบเพื่อจำหน่าย ซึ่งคุณภาพการผลิตและคุณภาพสินค้ายังไม่ได้มาตรฐานเท่าที่ควร
อาจมีสาเหตุจากการใช้วัตถุดิบที่ด้อยคุณภาพ
ดังนั้นจึงทำให้ผลิตภัณฑ์มีอายุการใช้งานสั้นและทำให้ผู้ใช้ต้องเสียค่าใช้จ่ายในการบำรุงรักษาจำนวนมาก
ดังนั้นการที่บริษัทเป็นผู้ผลิต VMS และ LED
ในประเทศที่มีมาตรฐานการผลิตสูงทัดเทียมสินค้าที่จำหน่ายในต่างประเทศ
เนื่องจากทางบริษัทใช้วัตถุดิบที่มีคุณภาพสูง
เป็นวัตถุดิบเดียวกับที่ใช้ในผลิตภัณฑ์ไฟจราจรและป้ายจอภาพสี
ซึ่งต้องจำหน่ายโดยการประมูลและต้องได้รับการยอมรับจากหน่วยงานราชการที่มีมาตรฐานการคัดเลือกค่อนข้างสูง
จึงทำให้ผลิตภัณฑ์ของบริษัทมีอายุการใช้งานนานกว่าผลิตภัณฑ์ของคู่แข่งขัน
และทำให้ผู้ใช้สามารถประหยัดค่าบำรุงรักษาได้ในระยะยาว
ซึ่งมีความได้เปรียบคู่แข่งขันในตลาดที่ผู้ซื้อต้องคำนึงถึงคุณภาพและบริการหลังการขายเป็นส่วนสำคัญ

กลยุทธ์การแข่งขันในธุรกิจผลิตและจำหน่ายผลิตภัณฑ์จอภาพสี (Full color LED Screen)

ราคาที่สามารถแข่งขันได้ สื่อโฆษณาบนพื้นที่ป้ายจราจรอัจฉริยะของบริษัท
เป็นจอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย โดยใช้หลอดไฟชนิด
Light Emitting Diode: LED ซึ่งส่วนใหญ่ต้องนำเข้าจากต่างประเทศ เช่น ญี่ปุ่น
(Panasonic) และเกาหลี (Samsung) ทำให้ราคาจำหน่ายในท้องตลาดค่อนข้างสูง
จากราคาตัววัตถุดิบเองและค่าใช้จ่ายด้านการวิจัยและพัฒนา
ซึ่งราคาจำหน่ายยังขึ้นอยู่กับขนาดและความละเอียดของจอภาพสี
ซึ่งมีหน่วยวัดเป็นระยะห่างระหว่างหลอดไฟ LED ตั้งแต่ 22, 11, 6, และ 4 มิลลิเมตร เป็นต้น
หากเป็นจอภาพขนาดใหญ่มากและความละเอียดมากจะยิ่งต้องใช้วัตถุดิบมากขึ้น ดังนั้น
การที่บริษัทสามารถผลิตจอภาพสีขึ้นได้เป็นรายแรกของประเทศไทยเป็นผลิตภัณฑ์ที่มีคุณภาพทัดเทียมกับผลิตภัณฑ์จากต่างประเทศ
ทำให้ระดับราคาของผลิตภัณฑ์อยู่ในระดับที่สามารถแข่งขันได้ และเป็นการประหยัดภาษีนำเข้าได้ด้วย

ผลิตภัณฑ์ที่หลากหลายและสนับสนุนซึ่งกันและกัน บริษัทมีการวิจัยและพัฒนาผลิตภัณฑ์อย่างต่อเนื่อง
ทำให้มีผลิตภัณฑ์ที่เกี่ยวข้องกับอุปกรณ์อิเล็กทรอนิกส์ ระบบ LED ที่หลากหลาย เช่น จอแสดงภาพสี
(Full Color LED Screen) และป้ายแสดงข้อความหรือรูปภาพ (Variable Message Sign
หรือ Moving Sign Board) โดยที่ผลิตภัณฑ์ต่าง ๆ
สามารถผลิตได้ตามขนาดและคุณสมบัติอื่นที่ลูกค้าต้องการ เช่น คุณสมบัติด้านเสียง
หรือคุณสมบัติด้านการสื่อสาร 2 ทาง เป็นต้น
นอกจากนี้บริษัทยังได้รับสิทธิจากกรุงเทพมหานครในการติดตั้งป้ายจราจรอัจฉริยะและการดูแลรักษาจำนวน
40 จุด ซึ่งบริษัทสามารถใช้ผลิตภัณฑ์ป้ายโฆษณา LED ในโครงการดังกล่าวได้
โดยบริษัทมีสิทธิดูแลบำรุงรักษาและจัดหาผลประโยชน์ด้านโฆษณาในอายุสัญญา 3 ปี
และต่ออายุสัญญาได้อีก 2 ครั้ง ทั้งนี้ จากการที่บริษัทเป็นผู้ผลิตระบบป้ายอัจฉริยะทั้งหมด
จึงมีศักยภาพในการบำรุงรักษาได้อย่างต่อเนื่อง
นอกจากนี้เทคโนโลยีการใช้งานและการบำรุงรักษาป้ายจราจรอัจฉริยะเป็นของบริษัทซึ่งยากต่อการลอกเลียนแบบ
จึงเป็นไปได้ยากที่คู่แข่งขันที่จะเข้ามาดำเนินการแทนบริษัท ซึ่งที่ผ่านมา
บริษัทสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ด้วยเหตุผลดังกล่าวบริษัทจึงมั่นใจว่าจะได้รับการต่อสัญญาในการจัดเก็บผลประโยชน์บนป้ายจราจรอัจฉริยะได้สูงสุดถึง
9 ปี

กลุ่มลูกค้าเป้าหมายของธุรกิจผลิตและจำหน่ายผลิตภัณฑ์จอภาพสี Full Color LED Screen

กลุ่มเป้าหมายของตลาดจอภาพสี LED

1.  หน่วยงานราชการแและองค์กรปกครอบส่วนท้องถิ่น
    ซึ่งต้องการส่งเสริมภาพลักษณ์และประชาสัมพันธ์ข้อมูลข่าวสารภายในเขตเทศบาลของตน
    โดยกลุ่มนี้จะให้ความสำคัญเรื่องปัจจัยด้านราคา โดยมีการแข่งขันกันในลักษณะการประมูลงาน

2.  ธุรกิจเอกชน แบ่งเป็น

    a.  กลุ่มสื่อโฆษณานอกบ้าน ได้แก่ ธุรกิจให้เช่าพื้นที่โฆษณาป้ายบิลบอร์ด
        ซึ่งมีแนวโน้มที่จะเริ่มเปลี่ยนมาใช้จอภาพ LED
        ที่มีความยืดหยุ่นสูงแทนป้ายบิลบอร์ดในบางพื้นที่

    b.  กลุ่มบริษัทและเจ้าของอาคารที่ต้องการส่งเสริมภาพลักษณ์องค์กร
        รวมถึงประชาสัมพันธ์กิจกรรมต่างๆ ได้แก่ โรงแรม ธุรกิจเอกชน โรงเรียน
        โรงพยาบาล เป็นต้น

    c.  องค์กรที่มีวัตถุประสงค์ในการจัดกิจกรรมและหารายได้จากการโฆษณา ได้แก่
        ห้างสรรพสินค้าขนาดใหญ่

ภาวะการแข่งขันและกลยุทธ์ทางการตลาดของธุรกิจบริการเติมเงินออนไลน์

บริษัทตระหนักดีกว่าการแข่งขันในธุรกิจนี้ค่อนข้างสูงและผลตอบแทนที่บริษัทหรือผู้ประกอบการรายอื่นในอุตสาหกรรมเดียวกันได้รับจากผู้ให้บริการโทรศัพท์
ไม่มีความแตกต่างกัน อย่างไรก็ตาม บริษัทมุ่งเน้นและให้ความสำคัญต่อบริการของตนเองเป็นหลัก
และด้วยมูลค่าของตลาดเติมเงินมือถือมีจำนวน 6,000-7,000 ล้านบาท ต่อเดือน
โดยบริษัทตั้งเป้าหมายเพียง 10% ของมูลค่าตลาดโดยรวมเท่านั้น

กลุ่มลูกค้าเป้าหมายในธุรกิจบริการเติมเงินออนไลน์

กลุ่มลูกค้าหลักของสายธุรกิจนี้ได้แก่
คนทำงานและประชาชนทั่วไปที่ใช้บริการโทรศัพท์เคลื่อนที่ระบบเติมเงิน (Prepaid)

กลยุทธ์การแข่งขันในธุรกิจบริการเติมเงินออนไลน์

ทำเลที่ตั้งที่เหมาะสม บริษัทจะพิจารณาทำเลที่ตั้งตู้เติมเงินที่มีผู้คนผ่านไปมามากๆ เช่น ย่านการค้า
ศูนย์การค้า ห้างสรรพสินค้า สถานีรถไฟฟ้า สถานีรถไฟ สถานีขอส่งต่างๆ สถาบันการศึกษา
อาคารสำนักงาน เป็นต้น

เป็นระบบออนไลน์ ที่เชื่อมต่อโดยตรงกับโอเปอเรเตอร์ผู้ให้บริการโทรศัพท์เคลื่อนที่ได้ทั้ง 5 ระบบ
คือ วันทูคอล แฮปปี้ ทรูมูฟ ฮัทช์ และแคท ซีดีเอ็มเอ ทำให้ลูกค้าได้รับความรวดเร็ว แม่นยำ
และถูกต้อง

รองรับบริการที่หลากหลาย นอกเหนือไปจากการเติมเงินมือถือแล้ว
ตู้บุญเติมยังสามารถให้บริการต่างๆ ได้ เช่น ชำระค่าสาธารณูปโภค เติมเกมออนไลน์
ชำระบัตรเครดิตอิออน เฟริส์ทช้อยส์ เทสโก้ เป็นต้น โดยการร่วมมือกับพันธมิตรทางธุรกิจ
เพื่อให้บริการของตู้บุญเติมมีความหลากหลายมากขึ้น ทั้งนี้
ระบบบริหารจัดการตู้เติมเงินดังกล่าวได้ถูกพัฒนาและออกแบบโดยทีมวิจัยและพัฒนาของบริษัท
ซึ่งตู้บุญเติมของบริษัทสามารถอัพเกรดเฟิร์มแวร์ (Firmware)
ได้เมื่อมีเปลี่ยนแปลงหรือเพิ่มเติมบริการใหม่ๆ

มีระบบคอลเซ็นเตอร์ เพื่อคอยอำนวยความสะดวกและแก้ไขปัญหาต่างๆ ให้กับลูกค้าตลอด 24
ชั่วโมง

การส่งเสริมการขาย บริษัทได้จัดให้มีกิจกรรมส่งเสริมการขาย ทั้งการโฆษณาประชาสัมพันธ์
การออกบูธแสดงสินค้า กิจกรรมส่งเสริมการขาย เช่น การแจกรางวัล เป็นต้น

จากกลยุทธ์ที่กล่าวมาข้างต้น บริษัทจึงเชื่อว่าสามารถสร้างความมั่นใจให้ลูกค้าได้
จากจุดเด่นที่ตู้บุญเติมมีอยู่และแตกต่างจากตู้เติมเงินออนไลน์ทั่วไป

4.  กฎหมายหรือกฎระเบียบที่ส่งผลต่อการแข่งขันทางธุรกิจ

สืบเนื่องจากสหภาพยุโรป (The European Union: EU)
เป็นตลาดนำเข้าสินค้าด้านอิเล็กทรอนิกส์ที่สำคัญแห่งหนึ่งของโลก
โดยมีผู้บริโภคสินค้าอิเล็กทรอนิกส์ในสัดส่วนที่สูง ประกอบกับการพัฒนาเทคโนโลยีที่ไม่หยุดนิ่ง
ส่งผลให้ผู้บริโภคตื่นตัวในการเลือกใช้สินค้า ทำให้ปริมาณการใช้ผลิตภัณฑ์มีมากขึ้น
และเกิดขยะจากผลิตภัณฑ์ไฟฟ้าและอิเล็กทรอนิกส์เพิ่มขึ้นอย่างรวดเร็ว
แม้ว่าหลายประเทศในสหภาพยุโรปจะมีกฎควบคุมการทิ้งและการทำลายซากเหล่านี้แล้วก็ตาม
เนื่องจากกฎหมายในแต่ละประเทศมีความเข้มงวดไม่เท่ากัน และไม่สอดคล้องกัน
ทำให้เกิดปัญหาในการปฏิบัติ สหภาพยุโรป (EU)
จึงได้ออกร่างกฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste
from Electrical and Electronic Equipment: WEEE)
และร่างกฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS)
ขึ้นเพื่อให้ประเทศสมาชิกดำเนินการในทิศทางเดียวกันและมีประสิทธิภาพมากขึ้น

กฎระเบียบทั้งสองฉบับนี้ เป็นกลยุทธ์ด้านการค้า การแข่งขัน ของสหภาพยุโรป
ที่กำหนดให้ผู้ผลิตต้องรับผิดชอบจัดการซากอุปกรณ์ไฟฟ้าและอิเล็กทรอนิกส์ ตั้งแต่จัดเก็บ คืนสภาพ
นำมาใช้ซ้ำ หรือ นำกลับมาใช้ใหม่ ไปจนถึงการกำจัดเศษเหลือทิ้ง โดยได้เริ่มบังคับใช้ในวันที่ 1
กรกฎาคม 2549 ที่ผ่านมา ทั้งนี้
กฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste from
Electrical and Electronic Equipment: WEEE) จะไม่ส่งผลกระทบโดยตรงต่อบริษัท
แต่จะส่งผลกระทบต่อผู้ผลิตสินค้าทางด้านเครื่องใช้ไฟฟ้าและอิเล็กทรอนิกส์
รวมถึงผู้ผลิตชิ้นส่วนที่ใช้ในการผลิตเครื่องใช้ไฟฟ้าและอิเล็กทรอนิกส์
ในการส่งสินค้าออกไปยังประเทศในกลุ่มสมาชิกสหภาพยุโรป (EU)
ในขณะที่กฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS) จะไม่ส่งผลกระทบต่อบริษัท
เนื่องจากในปัจจุบันเครื่องจักรของบริษัทสามารถผลิตผลิตภัณฑ์ให้สอดคล้องกับกฎระเบียบดังกล่าว

6.  การจัดหาผลิตภัณฑ์

  4.6.1 กำลังการผลิต

โรงงานของบริษัท ตั้งอยู่ที่ 77 หมู่ 11 ถ.พุทธมณฑลสาย 5 ตำบลไร่ขิง อำเภอสามพราน
จังหวัดนครปฐม บนเนื้อที่ 8,530 ตารางเมตร ประกอบด้วยพื้นที่โรงงาน 6,030 ตารางเมตร
พื้นที่สำนักงาน 1,000 ตารางเมตร และพื้นที่คลังสินค้า 1,500 ตารางเมตร
มีการจัดสรรกำลังการผลิตของโรงงาน เพื่อใช้ในการผลิตสินค้าของบริษัทและบริษัทย่อย
โดยที่กำลังการผลิตของโรงงานจะมีลักษณะเป็นการวางชิ้นส่วนอิเล็กทรอนิกส์บนแผงวงจร
และมีหน่วยนับเป็นจุด (Point) ซึ่งกำลังการผลิตของบริษัท เป็นดังนี้

กำลังการผลิตแผงวงจรอิเล็กทรอนิกส์

+----------------+----------+---------+----------+---------+--------+
|                | ปี 2549   | ปี 2550  | ปี 2551   | ปี2552   | ปี2553  |
+----------------+----------+---------+----------+---------+--------+
| กำลังการผลิตสูงสุด | 3,167.66 | 3       | 4,287.05 | 4       | 5,     |
| (ล้านจุด)        |          | ,807.53 |          | ,960.00 | 363.00 |
+----------------+----------+---------+----------+---------+--------+
| กำลังการผลิตจริง  | 1,522.98 | 1       | 2,565.08 | 3       | 4,     |
| (ล้านจุด)        |          | ,972.97 |          | ,251.12 | 460.21 |
+----------------+----------+---------+----------+---------+--------+
| สัดส่วน (ร้อยละ)  | 49.03    | 51.82   | 59.83    | 65.55   | 83.16  |
+----------------+----------+---------+----------+---------+--------+

2.  ขั้นตอนการผลิต

ในกระบวนการผลิตทั้งหมด
บริษัทจะมีการออกแบบผลิตภัณฑ์ร่วมกับลูกค้าจนกระทั่งสามารถผลิตเป็นผลิตภัณฑ์ต้นแบบได้แล้ว
ลูกค้าจะมีการประมาณการยอดสั่งซื้อ หรือมีการส่งคำสั่งซื้อ เพื่อให้บริษัทดำเนินการผลิต
ซึ่งขั้นตอนการผลิตประกอบด้วย 6 ขั้นตอน ดังนี้

1)  ขั้นตอนจัดหาวัตถุดิบ เป็นขั้นตอนที่ฝ่ายจัดซื้อ
    ดำเนินการสั่งซื้อวัตถุดิบจากตัวแทนจำหน่ายและบริษัทย่อยเพื่อเตรียมพร้อมสำหรับการผลิตสินค้าของบริษัทและงานเหมาผลิต
    แต่สำหรับการประกอบชิ้นส่วนบริษัทจะได้รับวัตถุดิบโดยลูกค้าเป็นผู้จัดหามาให้
    ซึ่งในขั้นตอนนี้จะมีการตรวจสอบคุณภาพวัตถุดิบ (Incoming Quality Control: IQC)
    เพื่อให้แน่ใจว่าวัตถุดิบที่ได้รับมาอยู่ในสภาพสมบูรณ์

2)  ขั้นตอนวางแผนการผลิต เป็นขั้นตอนที่ฝ่ายวางแผนการผลิต
    จัดเตรียมและปรับเปลี่ยนสายการผลิตของเครื่องจักร
    รวมถึงการจัดสรรกำลังการผลิตที่มีอยู่เพื่อที่จะสามารถผลิตและจัดส่งสินค้าได้ตามกำหนด

3)  ขั้นตอนจัดเตรียมวัตถุดิบและเครื่องมือ การเตรียมวัตถุดิบ และการเตรียมเครื่องมือ เช่น
    แบบพิมพ์ สำหรับการเคลือบตะกั่วหรือดีบุก ทั้งนี้ขึ้นอยู่กับแบบของแผงวงจรที่จะผลิต
    และเทคโนโลยีที่ใช้ในการผลิตเป็นสำคัญ

4)  ขั้นตอนการผลิตและประกอบแผงวงจรอิเล็กทรอนิกส์
    เมื่อเตรียมความพร้อมของวัตถุดิบที่จะใช้ผลิตเรียบร้อยแล้ว
    บริษัทจะดำเนินการผลิตและประกอบชิ้นส่วนต่างๆ ตามแบบที่กำหนดไว้
    ซึ่งเป็นการนำชิ้นส่วนอิเล็กทรอนิกส์วางบนแผงวงจรแล้วเชื่อมติดกันโดยใช้เครื่องจักรที่มีเทคโนโลยีในการผลิตแตกต่างกันไป

ทั้งนี้
ในการผลิตอาจจะต้องใช้เทคโนโลยีในการผลิตหลายแบบมาประกอบขึ้นเป็นแผงวงจรตามลักษณะเฉพาะของแผงวงจรนั้นๆ
โดยในขั้นตอนนี้จะมีการสุ่มตรวจคุณภาพ (In-Process Quality Control: IPQC)
ระหว่างดำเนินการผลิต ด้วยสายตา และการตรวจสอบด้วยเครื่องมือ เช่น
การสแกนจุดสัมผัสแผงวงจรที่ผลิตเสร็จแล้วด้วยความเร็วสูงโดยใช้เครื่องมือ Automatic
Optical Inspection (“AOI”)
หรือการนำแผงวงจรมาตรวจบนเครื่องมือทดสอบการทำงานสำหรับแผงวงจรนั้น (In Circuit
tester) เป็นต้น

5)  ขั้นตอนการประกอบ เป็นการนำแผงวงจรมาประกอบขึ้นเป็นผลิตภัณฑ์สำเร็จรูป
    สำหรับขั้นตอนนี้จะมีการสุ่มตรวจคุณภาพ (IPQC) ระหว่างดำเนินการประกอบโดยใช้สายตา
    หรือตรวจสอบด้วยเครื่องมือทดสอบการทำงานของอุปกรณ์ เป็นต้น

6)  ขั้นตอนการบรรจุ เมื่อบริษัทผลิตสินค้าเสร็จแล้วจะมีการทดสอบหน้าที่การทำงาน (Function
    Test) และการตรวจสอบคุณภาพ (Outgoing Quality Control: OQC) โดยวิธีสุ่มตรวจ
    ก่อนการเข้าสู่กระบวนการบรรจุ (Packing) ตามลักษณะของผลิตภัณฑ์
    และดำเนินการจัดส่งให้แก่ลูกค้าหรือเก็บไว้ในคลังสินค้าของบริษัทเพื่อการจำหน่ายต่อไป

ขั้นตอนการผลิต

หมายเหตุ : * การผลิตและประกอบแผงวงจรอิเล็กทรอนิกส์
ส่วนใหญ่จะไม่ผ่านขั้นตอนการประกอบโครงผลิตภัณฑ์

2.  เทคโนโลยีการผลิต

  ------------------------ ----------------------------------------------------------------
  เทคโนโลยีการผลิต           รายละเอียดของเทคโนโลยี

  Surface Mount Technology เป็นการผลิตโดยวางชิ้นส่วนอิเล็กทรอนิกส์บนผิวของแผงวงจรด้านเดียวกับลายทองแดง
  (SMT)                    แล้วทำการเชื่อมจุดสัมผัสนั้น ส่วนใหญ่เป็นแผงวงจรชนิด Surface Mount Device
                           (SMD)

  Pin Through Hole (PTH)   เป็นการผลิตโดยการวางชิ้นส่วนอิเล็กทรอนิกส์ชนิดมีขาลงบนแผงวงจร โดยใช้เครื่องจักร
                           แล้วทำการเชื่อมชิ้นส่วนอิเล็กทรอนิกส์ให้ยึดติดกับด้านที่มีลายทองแดง โดยผ่านตะกั่วเหลว

  Chip on Flexible Circuit เป็นการผลิตโดยการวางชิ้นส่วนอิเล็กทรอนิกส์บนผิวของแผงวงจรที่มีลักษณะอ่อน
  (COF)                    แล้วทำการเชื่อมจุดสัมผัสนั้น ซึ่งมีความคล้ายคลึงกับระบบ SMT
  ------------------------ ----------------------------------------------------------------

บริษัทใช้เทคโนโลยีการผลิตหลัก 3 แบบ สำหรับผลิตสินค้าทั้งหมด
ซึ่งในการผลิตสินค้าบางชนิดอาจใช้เทคโนโลยีมากกว่า 1 แบบ ขึ้นอยู่กับประเภทของผลิตภัณฑ์
โดยการผลิตแผงวงจรอิเล็กทรอนิกส์ภายใต้ตราสินค้าของลูกค้า จะใช้เทคโนโลยีครบทุกแบบ
แต่สำหรับการผลิตผลิตภัณฑ์ภายใต้เครื่องหมายการค้า “FORTH”
ส่วนใหญ่จะใช้เทคโนโลยีการผลิตแบบ SMT และ PTH เท่านั้น

3.  การจัดหาวัตถุดิบ และนโยบายเกี่ยวกับสินค้าคงคลัง

1) ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
“FORTH”

ในการผลิตอุปกรณ์โทรคมนาคมและอุปกรณ์อิเล็กทรอนิกส์ภายใต้เครื่องหมายการค้า “FORTH”
บริษัทใช้วัตถุดิบหลัก ได้แก่ แผงวงจรอิเล็กทรอนิกส์ ชิ้นส่วนอิเล็กทรอนิกส์ สายไฟ พลาสติก และ
Connector
โดยฝ่ายจัดซื้อของบริษัทจะเลือกซื้อวัตถุดิบโดยคำนึงถึงราคาและเงื่อนไขทางการค้าที่เหมาะสม
ผลิตภัณฑ์ในสายธุรกิจนี้โดยส่วนหนึ่งจะซื้อวัตถุดิบผ่านบริษัทย่อย
และไม่มีนโยบายพึ่งพิงการซื้อวัตถุดิบจากผู้ผลิตหรือผู้จำหน่ายรายใดรายหนึ่ง

2) ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

การจัดหาวัตถุดิบหลักที่ใช้ในการผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า มี 2 วิธี คือ 1) บริษัทเป็นผู้จัดหาวัตถุดิบเองทั้งหมด
ซึ่งการจัดหาวัตถุดิบวิธีนี้จะใช้กับการผลิตแบบเหมาผลิต (Turnkey) และ 2)
ลูกค้าเป็นผู้จัดเตรียมและส่งมอบวัตถุดิบให้บริษัทเพื่อผลิต ซึ่งเป็นการผลิตแบบสั่งประกอบ (Consign
Parts) ทั้งนี้ ในการสั่งซื้อวัตถุดิบเพื่อการผลิตในสายธุรกิจนี้
บริษัทจะพิจารณาจากการกำหนดตราสินค้าและผู้จัดจำหน่าย โดยมี 3 รูปแบบ ได้แก่

-   ลูกค้าเป็นผู้กำหนดตราสินค้าและผู้จัดจำหน่ายมาให้

-   ลูกค้าเป็นผู้กำหนดตราสินค้ามาให้ โดยบริษัทเป็นผู้คัดเลือกผู้จัดจำหน่ายเอง

-   บริษัทเป็นผู้คัดเลือกตราสินค้าและผู้จัดจำหน่ายให้ลูกค้า

ในกรณีที่ลูกค้าให้บริษัทเป็นผู้จัดหาวัตถุดิบให้
บริษัทจะเป็นผู้คัดเลือกตราสินค้าและผู้จำหน่ายวัตถุดิบเอง โดยพิจารณาจากคุณภาพ ราคา
และเงื่อนไขทางการค้าเป็นสำคัญ โดยการจัดซื้อวัตถุดิบจากในประเทศ และต่างประเทศ
ทั้งการสั่งซื้อโดยตรง และการผ่านบริษัทย่อย
ซึ่งบริษัทอาจพิจารณาสั่งซื้อจากผู้ผลิตวัตถุดิบที่ลูกค้าใช้อยู่ในผลิตภัณฑ์ของลูกค้าอยู่แล้วก็ได้
และในกรณีที่ลูกค้าเป็นผู้จัดหาวัตถุดิบ บริษัทจะได้รับวัตถุดิบจากลูกค้า
หรือจากผู้ผลิตวัตถุดิบตามจำนวนที่เพียงพอต่อความต้องการใช้ในการผลิตและประกอบชิ้นส่วนอิเล็กทรอนิกส์ซึ่งบริษัทไม่ต้องจัดซื้อเอง

3) ธุรกิจจำหน่ายชิ้นส่วนอิเล็กทรอนิกส์

การจัดหาสินค้าของบริษัทในสายธุรกิจนี้ดำเนินการโดยบริษัทย่อย
ส่วนใหญ่จะมีการจัดซื้อจากผู้ผลิตหรือผู้จำหน่ายต่างประเทศ เช่น สหรัฐอเมริกา สิงคโปร์ ฮ่องกง
ไต้หวัน จีน และไทย โดยมีนโยบายการกำหนดปริมาณสินค้าคงคลังขั้นต่ำ
สำหรับลูกค้าทั่วไปจะพิจารณาจากประวัติการใช้วัตถุดิบ และ
ประมาณการความต้องการใช้วัตถุดิบของลูกค้า
หากเป็นลูกค้าเฉพาะรายจะพิจารณาจากประมาณการหรือคำสั่งซื้อและระยะเวลาที่รอสินค้า

4) ธุรกิจผลิตและติดตั้งระบบสัญญาณไฟจราจร และป้ายโฆษณาอิเล็กทรอนิกส์

วัตถุดิบหลักที่ใช้เป็นส่วนประกอบในผลิตภัณฑ์ได้แก่ หลอดไฟ LED แผงวงจรอิเล็กทรอนิกส์ และ
เปลือกตู้ควบคุมซึ่งทำจากพลาสติก โดยสั่งซื้อวัตถุดิบจากประเทศ ญี่ปุ่น สหรัฐอเมริกา และไทย
โดยบริษัทจะสั่งซื้อวัตถุดิบในปริมาณที่เพียงพอสำหรับการผลิตตามคำสั่งซื้อของลูกค้าเท่านั้น

5) ธุรกิจบริการเติมเงินออนไลน์

บริการหลักของธุรกิจนี้ ซึ่งดำเนินการโดยบริษัทย่อย จะมีการจัดหาสินค้าและบริการต่างๆ
จากผู้ให้บริการโทรศัพท์เคลื่อนที่ในประเทศไทย ได้แก่ เอไอเอส ดีแทค ทรู ฮัทช์ ทีโอที
โดยบริษัทจะประมาณการความต้องการเติมเงินของผู้บริโภค
โดยพิจารณาจากรายงานยอดเติมเงินประจำวันจากระบบของบริษัท
ประกอบกับยอดเงินคงเหลือหรือเครดิตที่ได้รับจากผู้ให้บริการโทรศัพท์เคลื่อนที่ในแต่ละวัน ทั้งนี้
เพื่อให้สามารถบริการแก่ลูกค้าที่มาทำธุรกรรมต่างๆ เช่น เติมเงินมือถือระบบ prepaid
ชำระค่าโทรศัพท์รายเดือน ชำระค่าไฟฟ้า เติมเกมออนไลน์ บนตู้บุญเติมของบริษัท

4.  วัตถุดิบหลักและแหล่งที่มา

+-----------------------------+----------------------------------------+
| รายการวัตถุดิบ/สินค้าหลัก         | แหล่งที่มา                                |
+=============================+========================================+
| บมจ.ฟอร์ท คอร์ปอเรชั่น          |                                        |
+-----------------------------+----------------------------------------+
| -   แผ่น PCB                 | ไทย,ฮ่องกง,มาเลเซีย,จีน,ไต้หวัน             |
+-----------------------------+----------------------------------------+
| -   ชิ้นส่วนอิเล็กทรอนิกส์         | ไทย,ไต้หวัน,ฮ่องกง,ญี่ปุ่น,สวิสเซอร์แลนด์,       |
|                             | สิงคโปร์,สหรัฐอเมริกา,เยอรมัน               |
|                             | ,ฟิลิฟปินส์,อินโดนีเซีย,อิสราเอล               |
+-----------------------------+----------------------------------------+
| -   สายไฟ                   | ไทย                                    |
+-----------------------------+----------------------------------------+
| -   พลาสติก                  | ไทย                                    |
+-----------------------------+----------------------------------------+
| -   คอนเน็กเตอร์ (Connector)  | ไทย,ไต้หวัน,ฮ่องกง,สิงคโปร์,สหรัฐอเมริกา,ญี่ปุ่น  |
+-----------------------------+----------------------------------------+
| บจก.อีเลคทรอนิคส์ ซอร์ซ         |                                        |
+-----------------------------+----------------------------------------+
| -   กลุ่มชิ้นส่วนอิเล็กทร          | ญี่ปุ่น, สหรัฐอเมริกา,เกาหลี,ฮ่องกง,ไต้หวัน,จีน   |
| อนิกส์ที่ผลิตจากสารกึ่งตัวนำ(Active |                                        |
|     device) เช่น             |                                        |
|     ไดโอด(Diode) ไอซี (IC)   |                                        |
|     และ                     |                                        |
|     ทรานซิสเตอร์(Transistor)  |                                        |
|     เป็นต้น                   |                                        |
+-----------------------------+----------------------------------------+
| -   กลุ่มชิ้นส่วนอิเล             | ญี่ปุ่น, สหรัฐอเมริกา, ฮ่องกง, ไต้หวัน,จีน,ไทย   |
| ็กทรอนิกส์ที่ไม่ได้ผลิตจากสารกึ่งตัวนำ |                                        |
|     (Passive device) เช่น    |                                        |
|     คอนเน็กเตอร์ (Connector)  |                                        |
|     และตัวเก็บประจุไฟฟ้า        |                                        |
|     (Capacitor)             |                                        |
+-----------------------------+----------------------------------------+
| บจก.จีเนียส ทราฟฟิค ซีสเต็ม      |                                        |
+-----------------------------+----------------------------------------+
| -   ชิ้นส่วนอิเล็กทรอนิกส์         | ญี่ปุ่น,สหรัฐอเมริกา,ไทย                     |
+-----------------------------+----------------------------------------+
| -   หลอดไฟ LED              | ญี่ปุ่น,สหรัฐอเมริกา,ไทย                     |
+-----------------------------+----------------------------------------+
| -   พลาสติก                  | ไทย                                    |
+-----------------------------+----------------------------------------+
| -   เหล็ก                    | ไทย                                    |
+-----------------------------+----------------------------------------+
| -                           | ไทย                                    |
|   กล้องวงจรปิดและอุปกรณ์เกี่ยวข้อง |                                        |
+-----------------------------+----------------------------------------+
| -   อุปกรณ์คอมพิวเตอร์          | ไทย                                    |
+-----------------------------+----------------------------------------+
| บจก.ฟอร์ท สมาร์ท เซอร์วิส       |                                        |
+-----------------------------+----------------------------------------+
| -   Airtime                 | ผู้ให้บริการโทรศัพท์เคลื่อนที่ในประเทศไทย        |
+-----------------------------+----------------------------------------+

2.  ผลกระทบต่อสิ่งแวดล้อม

ที่ผ่านมา บริษัทใช้ดีบุกและตะกั่วในการผลิตแผงวงจรอิเล็กทรอนิกส์ ในสัดส่วนประมาณร้อยละ 65
และ 35 ตามลำดับ
แต่เนื่องจากการที่มีตะกั่วเป็นส่วนประกอบในการผลิตแผงวงจรอิเล็กทรอนิกส์ที่ก่อให้เกิดผลกระทบต่อสิ่งแวดล้อม
ประเทศในกลุ่มสหภาพยุโรป (EU)
จึงเริ่มเข้มงวดในการนำเข้าสินค้าดังกล่าวที่มีส่วนผสมของตะกั่วมากขึ้น ดังนั้น
ปัจจุบันบริษัทใช้ดีบุกเป็นวัตถุดิบในการผลิตแผงวงจรอิเล็กทรอนิกส์ทั้งหมด
เพื่อช่วยลดผลกระทบต่อสิ่งแวดล้อม โดยในปี 2552 บริษัทได้รับการรับรองมาตรฐาน ISO 14001
ซึ่งเป็นการปรับปรุงที่ต่อเนื่อง
เริ่มจากการวางระบบการจัดการและการกำหนดนโยบายด้านสิ่งแวดล้อม
ไปสู่การใช้ระบบการจัดการ การตรวจสอบประสิทธิผลของระบบและแก้ไขจุดบกพร่อง
จากนั้นเป็นการพิจารณาทบทวนความเหมาะสมของระบบเป็นระยะ ๆ โดยผู้บริหาร
และนำไปสู่การปรับเป้าหมายใหม่เพื่อเริ่มวงจรใหม่ของการวางแผน
ระบบการจัดการสิ่งแวดล้อมมีลักษณะเป็นกลไกที่เชื่อมต่อกัน

ทั้งนี้ ที่ผ่านมาบริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และบริษัทได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอด

3.  สัญญาให้ความช่วยเหลือด้านเทคนิค

  - ไม่มี-

1.  งานที่อยู่ระหว่างส่งมอบ ณ วันที่ 31 ธันวาคม 2553

1.  การรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
    ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)

กิจการค้าร่วม FORTH CONSORTIUM ซึ่งประกอบด้วย บริษัท ที ไอ เอส คอนซัลแตนส์ จำกัด
และบริษัท ไพรม์ลิ้งค์ จำกัด ซึ่งทั้ง 2 บริษัทไม่มีส่วนเกี่ยวข้องกับบริษัท โดยกิจการค้าร่วม FORTH
CONSORTIUM ดำเนินธุรกิจรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
ให้กับการไฟฟ้านครหลวง เมื่อวันที่ 7 พฤศจิกายน 2548 มูลค่าโครงการรวม 549 ล้านบาท
โดยมีสาระสำคัญของสัญญา ดังนี้

  1)    การไฟฟ้านครหลวงตกลงให้ FORTH CONSORTIUM
  รับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนเงิน 54.90 ล้านบาท เมื่อส่งมอบงานงวดที่ 1 และงวดที่ 2
    และคณะกรรมการ

  ตรวจรับงานแล้ว

-   งวดที่ 2 จำนวนเงิน 219.60 ล้านบาท เมื่อส่งมอบงานงวดที่ 3 และงวดที่ 4
    และคณะกรรมการ ตรวจรับงานแล้ว

-   งวดที่ 3 จำนวนเงิน 109.80 ล้านบาท เมื่อส่งมอบงานงวดที่ 5
    และคณะกรรมการตรวจรับงาน แล้ว

-   งวดที่ 4 จำนวนเงิน 164.70 ล้านบาท เมื่อส่งมอบงานงวดที่ 6
    และคณะกรรมการตรวจรับงาน แล้ว

  2)    FORTH CONSORTIUM จะต้องดำเนินการให้เสร็จในวันที่ 28 ตุลาคม 2550
  มิฉะนั้นจะต้องชำระค่าปรับให้แก่การไฟฟ้านครหลวง ในอัตราร้อยละ 0.2 ของค่าจ้างทั้งหมด
  แต่จะต้องไม่ต่ำกว่าวันละ 100.00 บาท และค่าควบคุมงานวันละ 5,000 บาท
  นับจากวันที่ถัดจากวันครบกำหนดตามสัญญาวันละ 30,400 บาท
  และค่าเสียหายอันเกิดขึ้นจากการที่ FORTH CONSORTIUM ทำงานล่าช้าอีกด้วย

  รายละเอียดของโครงการ

FORTH CONSORTIUM
ต้องดำเนินการพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
โดยมีรายละเอียดในการส่งมอบงาน 6 งวด คือ งวดที่ 1 เป็นการนำเสนอวิธีการ
(Methodology) และขั้นตอนในการจัดทำโครงการทั้งหมด ซึ่งต้องแล้วเสร็จภายในเดือนธันวาคม
2548 งวดที่ 2 เป็นการงานศึกษา วิเคราะห์ และออกแบบระบบ
ซึ่งต้องแล้วเสร็จภายในเดือนพฤษภาคม 2549 งวดที่ 3
ส่งมอบงานในส่วนของการจัดทำระบบต้นแบบ (Prototype) ซึ่งต้องแล้วเสร็จภายในสิงหาคม
2549 งวดที่ 4 การดำเนินการตามขอบเขตการออกแบบ พัฒนา และทดสอบระบบงาน
ซึ่งต้องแล้วเสร็จภายในเดือนพฤษภาคม 2550 งวดที่ 5 ดำเนินงานติดตั้ง
และทดสอบการเชื่อมโยงระบบ ซึ่งต้องแล้วเสร็จภายในเดือนสิงหาคม 2550 งวดที่ 6
การนำระบบมาใช้จริงพร้อมปรับแต่งระบบ ซึ่งต้องแล้วเสร็จภายในเดือนตุลาคม 2550
ในเดือนสิงหาคม 2552
บริษัทได้รับหนังสือจากการไฟฟ้านครหลวงแจ้งผ่อนผันและขอเร่งรัดการดำเนินงานให้แล้วเสร็จตามแผนงานภายในวันที่
31 มีนาคม 2553 ทั้งนี้
การไฟฟ้านครหลวงสงวนสิทธิ์ในการเรียกเก็บค่าปรับและค่าควบคุมงานตลอดจนสิทธิอื่นๆ ตามสัญญา

  ความคืบหน้าของโครงการ

ณ วันที่ 31 ธันวาคม 2553 กิจการค้าร่วมได้ดำเนินงานงวดที่ 1, 2, 3, 4 และ 5
ผ่านการตรวจรับเป็นที่เรียบร้อยแล้ว และได้ส่งมอบงานงวดที่ 6 ให้แก่การไฟฟ้านครหลวงแล้ว
และการไฟฟ้านครหลวงอยู่ระหว่างตรวจรับงานดังกล่าว 

1.  โครงการระหว่างบริษัทกับบมจ. ทีโอที

    -   บริษัทฯได้ลงนามในสัญญารับจ้างเหมาโครงการติดตั้งอุปกรณ์ชุมสาย Multi Service
        Access Node (MSAN) อุปกรณ์ WDM และเนื้องานอื่นๆที่เกี่ยวข้อง รวมถึงการฝึกอบรม
        ให้กับบริษัท ทีโอที จำกัด (มหาชน) เมื่อวันที่ 30 เมษายน 2553 มูลค่าโครงการ
        1,903 ล้านบาท โดยมีสาระของสัญญา ดังต่อไปนี้

  1) บริษัท ทีโอที จำกัด (มหาชน) ตกลงให้บริษัทติดตั้งอุปกรณ์ MSAN จำนวน รวม 577,000
  พอร์ต โดยแยกจำนวนโครงการ ระยะเวลา และมูลค่าของโครงการดังต่อไปนี้

1.  โครงการติตตั้งอุปกรณ์ชุมสาย Multi Service Access Node (MSAN) ใน Zone ที่ 1
    จำนวน 643 แห่ง 120,950 พอร์ต มูลค่าโครงการ: 562,268,000 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา 

2.  โครงการติดตั้งอุปกรณ์ชุมสาย Multi Service Access Node (MSAN) ใน Zone ที่ 2
    จำนวน 702 แห่ง 115,680 พอร์ต มูลค่าโครงการ: 541,868,000 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา 

3.  โครงการติดตั้งอุปกรณ์ชุมสาย Multi Service Access Node (MSAN) ใน Zone ที่ 3
    จำนวน 951 แห่ง 148,130 พอร์ต มูลค่าโครงการ: 798,875,999.98 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา

  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 40 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 จำนวนร้อยละ 30 ของวงเงินค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จและผ่านการตรวจรับในเบื้องต้น
    (Provisional Acceptance Test) จากคณะกรรมการตรวจรับ

-   งวดที่ 4 ส่วนที่เหลือทั้งหมดของวงค่าจ้าง เมื่อผู้รับจ้างดำเนินการแล้วเสร็จ พร้อมใช้งานได้
    และผ่านการตรวจรับและทดสอบขั้นสุดท้าย (Final Acceptance Test)
    จากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ MSAN จำนวน 577,000 พอร์ต พร้อม อุปกรณ์ WDM
  และเนื้องานอื่นๆ ที่เกี่ยวข้อง ให้แล้วเสร็จพร้อมใช้งานได้ รวมถึงการฝึกอบรมให้แล้วเสร็จ
  ภายในระยะเวลา 360 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

บริษัทต้องดำเนินการติดตั้งอุปกรณ์ อุปกรณ์ชุมสาย Multi Service Access Node (MSAN)
อุปกรณ์ WDM และเนื้องานอื่นๆ ที่เกี่ยวข้องจำนวน 3,415 แห่ง 577,000 พอร์ต กับบริษัท ทีโอที
จำกัด (มหาชน) ซึ่งสามารถให้บริการได้ทั้ง ADSL และ FTTH

ความคืบหน้าของโครงการ

ณ วันที่ 31 ธันวาคม 2553 บริษัทอยู่ระหว่างการส่งมอบอุปกรณ์ตามสัญญา

-   บริษัทได้ลงนามในสัญญาจ้างเหมาติดตั้งอุปกรณ์ Mini MSAN จำนวน 20,640 พอร์ต
    และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล กับบริษัท
    ทีโอที จำกัด (มหาชน) เมื่อวันที่ 2 พฤศจิกายน 2552 มูลค่าโครงการรวม 91.58 ล้านบาท
    โดยมีสาระสำคัญของสัญญา ดังนี้

  1)    บริษัท ทีโอที จำกัด (มหาชน) ตกลงให้บริษัท ติดตั้งอุปกรณ์ Mini MSAN จำนวน
  20,640 พอร์ต และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 30 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 ส่วนที่เหลือทั้งหมดของวงค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จพร้อมใช้งานได้และผ่านการตรวจรับจากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ Mini MSAN จำนวน 20,640 พอร์ต
  และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล
  ให้แล้วเสร็จพร้อมใช้งานได้ ภายในระยะเวลา 180 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

บริษัทต้องดำเนินการติดตั้งอุปกรณ์ Mini MSAN จำนวน 20,640 พอร์ต และอุปกรณ์ประกอบ
พร้อมวางสาย Optic Fiber Cable และตัดถ่ายเคเบิล จำนวนรวม 9 ชุมสาย

  ความคืบหน้าของโครงการ

ณ วันที่ 31 ธันวาคม 2553
บริษัทได้ส่งมอบงานส่วนสุดท้ายให้แก่บมจ.ทีโอทีและผ่านการตรวจรับและทดสอบขั้นสุดท้ายแล้ว
โดยอยู่ระหว่างการรอรับชำระเงินงวดสุดท้าย

-   บริษัทได้ลงนามในสัญญาจ้างเหมาติดตั้งอุปกรณ์ MSAN รวม 19 ชุมสาย และการฝึกอบรม
    กับบริษัท ทีโอที จำกัด (มหาชน) เมื่อวันที่ 2 พฤศจิกายน 2552 มูลค่าโครงการรวม 51.99
    ล้านบาท โดยมีสาระสำคัญของสัญญา ดังนี้

  1)    บริษัท ทีโอที จำกัด (มหาชน) ตกลงให้บริษัทติดตั้งอุปกรณ์ MSAN รวม 19 ชุมสาย
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 40 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 จำนวนร้อยละ 20 ของวงเงินค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จและผ่านการตรวจรับในเบื้องต้น
    (Provisional Acceptance Test) จากคณะกรรมการตรวจรับ

-   งวดที่ 4 ส่วนที่เหลือทั้งหมดของวงค่าจ้าง เมื่อผู้รับจ้างดำเนินการแล้วเสร็จ พร้อมใช้งานได้
    และผ่านการตรวจรับและทดสอบขั้นสุดท้าย (Final Acceptance Test)
    จากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ MSAN จำนวน 19 ชุมสาย ให้แล้วเสร็จพร้อมใช้งานได้
  รวมถึงการฝึกอบรมให้แล้วเสร็จ ภายในระยะเวลา 180 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

บริษัทต้องดำเนินการติดตั้งอุปกรณ์ MSAN รวม 19 ชุมสาย และการฝึกอบรม

  ความคืบหน้าของโครงการ

ณ วันที่ 31 ธันวาคม 2553
บริษัทได้ส่งมอบงานส่วนสุดท้ายให้แก่บมจ.ทีโอทีและผ่านการตรวจรับและทดสอบขั้นสุดท้ายแล้ว
โดยอยู่ระหว่างการรอรับชำระเงินงวดสุดท้าย

-   บริษัทได้ลงนามในสัญญาจ้างเหมาติดตั้งอุปกรณ์รองรับการให้บริการ FTTx
    ในพื้นที่อำเภอเกาะสมุย จังหวัด สุราษฎร์ธานี กับบริษัท ทีโอที จำกัด (มหาชน) เมื่อวันที่ 13
    กันยายน 2553 มูลค่าโครงการรวม 55.00 ล้านบาท โดยมีสาระสำคัญของสัญญา ดังนี้

  1)    บริษัท ทีโอที จำกัด (มหาชน) ตกลงให้บริษัทติดตั้งอุปกรณ์รองรับการให้บริการ FTTx
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 15 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 30 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 ส่วนที่เหลือทั้งหมดของวงค่าจ้าง เมื่อผู้รับจ้างดำเนินการแล้วเสร็จ พร้อมใช้งานได้
    และผ่านการตรวจรับและทดสอบขั้นสุดท้าย (Final Acceptance Test)
    จากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ให้แล้วเสร็จพร้อมใช้งานได้
  รวมถึงการฝึกอบรมให้แล้วเสร็จ ภายในระยะเวลา 150 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

บริษัทต้องดำเนินการติดตั้งอุปกรณ์รองรับการให้บริการ FTTx ในพื้นที่อำเภอเกาะสมุย

  ความคืบหน้าของโครงการ

ณ วันที่ 31 ธันวาคม 2553 บริษัทอยู่ระหว่างการดำเนินการส่งมอบอุปกรณ์ตามสัญญา

1.  โครงการระหว่างบริษัทย่อยกับกรุงเทพมหานคร

    -   กิจการร่วมค้า Genius ได้ลงนามสัญญาจ้างเหมาติดตั้งกล้องโทรทัศน์วงจรปิด (CCTV)
        รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ
        ปทุมวัน ราชเทวี พญาไท ห้วยขวาง และคลองเตย) กับ สำนักการจราจรและขนส่ง
        กรุงเทพมหานคร เมื่อวันที่ 2 กันยายน 2552 มูลค่าโครงการรวม 67,800,000 บาท
        ซึ่งได้รวมภาษีมูลค่าเพิ่มจำนวน 4,435,514.02 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้กิจการร่วมค้า Genius
  ติดตั้งกล้องโทรทัศน์วงจรปิด (CCTV) รวมอุปกรณ์การทำงานในพื้นที่ 1 (ป้อมปราบศัตรูพ่าย
  สัมพันธวงศ์ จตุจักร บางซื่อ ปทุมวัน ราชเทวี พญาไท ห้วยขวาง และคลองเตย)
  กับสำนักการจราจรและขนส่ง กรุงเทพมหานคร โดยมีการกำหนดค่าจ้างและการจ่ายเงินเป็น 1
  งวด

  2) กิจการร่วมค้า Genius ต้องดำเนินการติดตั้งกล้องโทรทัศน์วงจรปิด (CCTV)
  รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ ปทุมวัน
  ราชเทวี พญาไท ห้วยขวาง และคลองเตย) กับ สำนักการจราจร ให้แล้วเสร็จ พร้อมใช้งานได้
  ภายใน 90 วันนับถัดจากวันที่ลงนามในสัญญา

  3) กิจการร่วมค้า Genius จะรับประกันต่อความชำรุดบกพร่อง เสียหายที่เกิดขึ้นจากงานนี้
  ภายในกำหนด 2 ปี นับจากวันที่ได้รับมอบงานดังกล่าว

  รายละเอียดของโครงการ

กิจการร่วมค้า Genius จะต้องดำเนินการติดตั้งกล้องโทรทัศน์วงจรปิด (CCTV)
รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ ปทุมวัน ราชเทวี
พญาไท ห้วยขวาง และคลองเตย)

  ความคืบหน้าของโครงการ

ณ วันที่ 31 ธันวาคม 2553 กิจการร่วมค้า Genius
ได้ดำเนินการติดตั้งกล้องโทรทัศน์วงจรปิดแล้วเสร็จและผ่านการตรวจรับจากคณะกรรมการตรวจรับเรียบร้อยแล้ว
และอยู่ในขั้นตอนรอการรับชำระเงิน

-   บริษัท จีเนียส ทราฟฟิค ซีสเต็ม จำกัด (GTS)
    ได้ลงนามสัญญาจ้างเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
    ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
    พร้อมเชื่อมโยงระบบกล้องโทรทัศน์วงจรปิด (CCTV)
    เข้าศูนย์บริหารจัดการกล้องโทรทัศน์วงจรปิด (CCTV) พื้นที่ 1 กับสำนักการจราจรและขนส่ง
    กรุงเทพมหานคร เมื่อวันที่ 10 กันยายน 2552 มูลค่าโครงการรวม 159,600,000 บาท
    โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  รับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
  พร้อมเชื่อมโยงระบบกล้องโทรทัศน์วงจรปิด (CCTV)
  เข้าศูนย์บริหารจัดการกล้องโทรทัศน์วงจรปิด (CCTV) พื้นที่ 1
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 25 จากมูลค่ารวมของโครงการ เป็นเงิน 39,900,000 บาท
    เมื่อผู้รับจ้างได้จัดส่งสายเคเบิลเส้นใยนำแสง ความยาว 123,500 เมตร ครบถ้วนสมบูรณ์
    ถูกต้อง และคณะกรรมการตรวจรับพัสดุได้ตรวจรับงานไว้เรียบร้อยแล้ว

-   งวดที่ 2 จำนวนร้อยละ 35 จากมูลค่ารวมของโครงการ เป็นเงิน 55,860,000 บาท
    เมื่อผู้รับจ้างจัดส่งพัสดุทุกตัวตามใบรายการประมาณราคา ครบถ้วน ถูกต้อง
    และคณะกรรมการตรวจรับพัสดุได้ตรวจรับงานไว้เรียบร้อยแล้ว

-   งวดสุดท้าย จำนวนร้อยละ 40 จากมูลค่ารวมของโครงการ เป็นเงิน 63,840,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมด ครบถ้วน และถูกต้องตามสัญญา
    พร้อมทดสอบระบบที่เกี่ยวข้องจนแล้วเสร็จให้ใช้งานได้ดี
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

  2) GTS จะต้องดำเนินการรับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
  (CCTV) ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
  พร้อมเชื่อมโยงระบบกล้องโทรทัศน์วงจรปิด (CCTV)
  เข้าศูนย์บริหารจัดการกล้องโทรทัศน์วงจรปิด (CCTV) พื้นที่ 1 ให้แล้วเสร็จ พร้อมใช้งานได้
  ภายในระยะเวลา 180 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการรับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
(CCTV) ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
พร้อมเชื่อมโยงระบบกล้องโทรทัศน์วงจรปิด (CCTV) เข้าศูนย์บริหารจัดการกล้องโทรทัศน์วงจรปิด
(CCTV) พื้นที่ 1

  ความคืบหน้าของโครงการ

ณ วันที่ 31 ธันวาคม 2553 GTS
ได้ดำเนินการส่งมอบงานส่วนสุดท้ายให้แก่สำนักการจราจรและขนส่งเรียบร้อยแล้ว
และอยู่ระหว่างการตรวจรับงานดังกล่าว

-   GTS ได้ลงนามสัญญาจ้างเหมาติดตั้งสัญญาณไฟกระพริบเตือนบริเวณจุดอันตรายทางโค้ง 150
    ต้น กับสำนักการจราจรและขนส่ง กรุงเทพมหานคร เมื่อวันที่ 25 พฤศจิกายน 2552
    มูลค่าโครงการรวม 37,584,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  ติดตั้งสัญญาณไฟกระพริบเตือนบริเวณจุดอันตรายทางโค้ง 150
  ต้นโดยมีการกำหนดงวดการรับเงินค่าจ้างเป็น 2 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 70 ของวงเงินค่าจ้างตามสัญญา เป็นเงิน 26,308,800 บาท
    เมื่อผู้รับจ้างจัดหาและติดตั้งอุปกรณ์สัญญาณไฟกระพริบบริเวณจุดอันตรายทางโค้ง 150
    ต้นตามขอบเขตงาน แล้วเสร็จครบถ้วนถูกต้องตามรูปแบบ ภายใน 150 วัน
    นับถัดจากวันลงนามในสัญญา
    ยกเว้นการตรวจสอบและบรรจบกระแสไฟฟ้าถาวรดำเนินงานที่เกี่ยวข้องกับการไฟฟ้านครหลวง
    โดยคณะกรรมการตรวจรับพัสดุ ได้รับการตรวจงานไว้เรียบร้อยแล้ว

-   งวดสุดท้าย จำนวนร้อยละ 30 ของค่าจ้างตามสัญญา เป็นเงิน 11,275,200 บาท
    เมื่อผู้รับจ้างชำระเงินให้กับการไฟฟ้านครหลวงและขอใช้กระแสไฟฟ้าสำหรับสัญญาณไฟกระพริบเตือนบริเวณจุดอันตรายทางโค้ง
    150 ต้น แต่ละแห่งในนามของ “สำนักการจราจรและขนส่ง”
    เมื่อการไฟฟ้านครหลวงบรรจบกระแสไฟฟ้าถาวรให้สัญญาณไฟแต่ละแห่งจนครบทุกจุด
    และสามารถเปิดใช้งานสัญญาณไฟได้สมบูรณ์ ภายใน 150 วัน นับถัดจากวันลงนามในสัญญา
    โดยคณะกรรมการตรวจรับพัสดุ ได้ตรวจรับงานไว้เรียบร้อยแล้ว

  2) GTS จะต้องดำเนินการติดตั้งสัญญาณไฟกระพริบเตือนบริเวณจุดอันตรายทางโค้ง 150
  ต้นให้แล้วเสร็จ พร้อมใช้งานได้ภายในระยะเวลา 150 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการติดตั้งสัญญาณไฟกระพริบเตือนบริเวณจุดอันตรายทางโค้ง 150 ต้น

  ความคืบหน้าของโครงการ

ณ วันที่ 31 ธันวาคม 2553 GTS
ได้ดำเนินการส่งมอบงานส่วนสุดท้ายให้แก่สำนักการจราจรและขนส่งเรียบร้อยแล้ว
และอยู่ระหว่างการตรวจรับงานดังกล่าว

-   GTS ได้ลงนามสัญญาจ้างเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
    (CCTV) ในพื้นที่กรุงเทพมหานคร
    กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด (CCTV)
    ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย กับสำนักการจราจรและขนส่ง
    กรุงเทพมหานคร เมื่อวันที่ 10 กันยายน 2552 มูลค่าโครงการรวม 107,200,000 บาท
    โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  เชื่อมโยงติดตั้งศูนย์บริหารจัดการกล้องโทรทัศน์วงจรปิด (CCTV) ในพื้นที่เขตกรุงเทพมหานคร
  กิจกรรมติดตั้งปรับปรุงศูนย์บริหารจัดการกล้องโทรทัศนืวงจรปิด (CCTV) ในพื้นที่กรุงเทพมหานคร
  (เสาชิงช้า) พร้อมเชื่อมโยงเครือข่ายโดยมีการกำหนดงวดการรับเงินค่าจ้างเป็น 3 งวด
  ตามความคืบหน้าของการส่งมอบงานคือ

-   งวดที่ 1 จำนวนร้อยละ 30 จากมูลค่ารวมของโครงการ เป็นเงิน 32,160,000 บาท
    เมื่อผู้รับจ้างได้ส่งอุปกรณ์ทุกตัวตามใบรายการประมาณราคา ครบถ้วน
    และคณะกรรมการตรวจรับพัสดุได้ตรวจรับแล้วเสร็จเรียบร้อย

-   งวดที่ 2 จำนวนร้อยละ 35 จากมูลค่ารวมของโครงการ เป็นเงิน 37,520,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดรวมทั้งปรับปรุงห้องศูนย์ควบคุมระบบจราจรที่ศาลาว่าการกรุงเทพมหานคร
    (เสาชิงช้า) และสำนักการจราจรและขนส่ง จนแล้วเสร็จ ให้ใช้งานได้เป็นที่เรียบร้อย
    และคณะกรรมการตรวจรับพัสดุได้ตรวจรับแล้วเสร็จเรียบร้อย

-   งวดสุดท้าย จำนวนเงิน 35 จากมูลค่ารวมของโครงการ เป็นเงิน 37,520,000 บาท
    เมื่อผู้รับจ้างได้ดำเนินการพร้อมทดสอบระบบที่เกี่ยวข้องแล้วเสร็จ ครบถ้วนถูกต้องตามสัญญา
    และคณะกรรมการตรวจรับพัสดุได้ตรวจรับแล้วเสร็จเรียบร้อยแล้ว

  2) GTS จะต้องดำเนินการเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย ให้แล้วเสร็จ พร้อมใช้งานได้
  รวมถึงการฝึกอบรมให้แล้วเสร็จ ภายในระยะเวลา 180 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
ในพื้นที่กรุงเทพมหานคร กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด (CCTV)
ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย

  ความคืบหน้าของโครงการ

ณ วันที่ 31 ธันวาคม 2553 GTS
ได้ดำเนินการส่งมอบงานส่วนสุดท้ายให้แก่สำนักการจราจรและขนส่งเรียบร้อยแล้ว
และอยู่ระหว่างการตรวจรับงานดังกล่าว

-   GTS ได้ลงนามสัญญาจ้างเหมาติดตั้งระบบกล้องโทรทัศน์วงจรปิด (CCTV)
    เพื่อการตรวจสอบและสั่งการแก้ไขปัญหาการจราจร กับสำนักการจราจรและขนส่ง
    กรุงเทพมหานคร เมื่อวันที่ 30 มิถุนายน 2553 มูลค่าโครงการรวม 168,155,000 บาท
    โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  ติดตั้งระบบกล้องโทรทัศน์วงจรปิด (CCTV) ในพื้นที่เขตกรุงเทพมหานคร
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนเงินร้อยละ 30 จากมูลค่ารวมของโครงการ เป็นเงิน 50,446,500 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จให้ใช้งานได้ดี
    โดยดำเนินการติดตั้งให้แล้วเสร็จ จำนวน 25 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   งวดที่ 2 จำนวนเงินร้อยละ 30 จากมูลค่ารวมของโครงการ เป็นเงิน 50,446,500 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จให้ใช้งานได้ดี
    โดยดำเนินการติดตั้งให้แล้วเสร็จ จำนวน 25 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   งวดสุดท้าย จำนวนเงินร้อยละ 40 จากมูลค่ารวมของโครงการ เป็นเงิน 67,262,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จรวมทั้งทดสอบระบบรวมทั้งโครงการให้สามารถใช้งานได้อย่างมีประสิทธิภาพ
    โดยดำเนินการติดตั้งให้แล้วเสร็จ จำนวน 20 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   ให้ใช้งานได้ดี คณะกรรมการตรวจรับพัสดุได้ตรวจรับแล้วเสร็จเรียบร้อยแล้ว

  2) GTS จะต้องดำเนินการติดตั้งระบบกล้องโทรทัศน์วงจรปิด (CCTV) ในพื้นที่กรุงเทพมหานคร
  ให้แล้วเสร็จ พร้อมใช้งานได้ ภายในระยะเวลา 150 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการติดตั้งระบบกล้องโทรทัศน์วงจรปิด (CCTV)
เพื่อการตรวจสอบและสั่งการแก้ไขปัญหาการจราจร ในพื้นที่กรุงเทพมหานคร
พร้อมเชื่อมโยงเครือข่าย

  ความคืบหน้าของโครงการ

ณ วันที่ 31 ธันวาคม 2553 GTS ได้ส่งมอบอุปกรณ์ที่จะติดตั้งในแต่ละแห่ง
และอยู่ระหว่างขั้นตอนการตรวจรับจากคณะกรรมการตรวจรับ

-   GTS ได้ลงนามสัญญาจ้างเหมาติดตั้งระบบกล้องโทรทัศน์วงจรปิด (CCTV)
    เพิ่มประสิทธิภาพความมั่นคงบนถนนสายหลัก และส่งเสริมการท่องเที่ยว
    กับสำนักการจราจรและขนส่ง กรุงเทพมหานคร เมื่อวันที่ 30 มิถุนายน 2553
    มูลค่าโครงการรวม 188,000,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  ติดตั้งระบบกล้องโทรทัศน์วงจรปิด (CCTV) ในพื้นที่เขตกรุงเทพมหานคร
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนเงินร้อยละ 30 จากมูลค่ารวมของโครงการ เป็นเงิน 56,400,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จให้ใช้งานได้ดี
    โดยดำเนินการติดตั้งให้แล้วเสร็จ จำนวน 300 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   งวดที่ 2 จำนวนเงินร้อยละ 30 จากมูลค่ารวมของโครงการ เป็นเงิน 56,400,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จให้ใช้งานได้ดี
    โดยดำเนินการติดตั้งให้แล้วเสร็จ จำนวน 300 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   งวดสุดท้าย จำนวนเงินร้อยละ 40 จากมูลค่ารวมของโครงการ เป็นเงิน 75,200,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดครบถ้วน และถูกต้องตามสัญญา
    พร้อมทดสอบระบบและเชื่อมโยงสัญญาณภาพและข้อมูลที่เกี่ยวข้องจนแล้วเสร็จรวมทั้งทดสอบระบบรวมทั้งโครงการให้สามารถใช้งานได้อย่างมีประสิทธิภาพ
    โดยดำเนินการติดตั้งให้แล้วเสร็จ จำนวน 320 จุด
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

-   ให้ใช้งานได้ดี คณะกรรมการตรวจรับพัสดุได้ตรวจรับแล้วเสร็จเรียบร้อยแล้ว

  2) GTS จะต้องดำเนินการติดตั้งระบบกล้องโทรทัศน์วงจรปิด (CCTV) ในพื้นที่กรุงเทพมหานคร
  ให้แล้วเสร็จ พร้อมใช้งานได้ ภายในระยะเวลา 180 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการติดตั้งระบบกล้องโทรทัศน์วงจรปิด (CCTV)
เพิ่มประสิทธิภาพความมั่นคงบนถนนสายหลัก และส่งเสริมการท่องเที่ยว ในพื้นที่กรุงเทพมหานคร
พร้อมเชื่อมโยงเครือข่าย

  ความคืบหน้าของโครงการ

ณ วันที่ 31 ธันวาคม 2553 GTS
ได้ดำเนินการส่งมอบงานส่วนสุดท้ายให้แก่สำนักการจราจรและขนส่งเรียบร้อยแล้ว
และอยู่ระหว่างการตรวจรับงานดังกล่าว